     Mi is ír a Hogyishívják ?


Lehet, hogy most ezt a cikket szándékos
provokációnak veszi számos újság, de én
mégis  csak  megírnám véleményemet.  Mi
jut a számítógépesek kezébe 1991-ben és
hogyan ?

CoV.
Kezdjük  talán az elején. A nagy Túlélő
megtisztelő  címet  itélném a COV.-nak,
mert mindíg időben váltott.  Bár érzem,
nem volt könnyű sokáig egyedül és talán
kicsit  magányosan megfelelni a növekvő
igényeknek.  Ma még mindíg a legnagyobb
példányszámban  fogy talán az 576 Kbyte
mellett.   Covboy "sajátos humora" nagy
vonzerő  és  a teljes leírások is sokat
nyomnak   a   latba.   Én   pl   mindíg
megveszem  az  aktuális  számot.   Kár,
hogy  a  színes  technika nem jellemző,
nagyon  feldobná  a  lapot.   (  Tudom,
drága.  )
 Gép tip.      : C64, AMIGA, Plus4
 Külcsin       : 3.  ( javult )
 Bebecs        : 4   ( standard )
 Havi cikk kb. : 6-7 ( kevés )
 Erősség : adventure, komplett leírás
 Extra : Levelezési rovat+1 (weapon)
 Téma  : csak játék 
 ár: 59 Ft olcsó
 Terjedelem : 40 oldal ( javult ) 
 összkép: 3/4  ( standard )

576 kbyte
A  folytatásban  az 576 kbyteról néhány
sor.  A jól indult, első színes magazin
nagy előfizető és vásárló réteget vonz,
amit  ma  már egyedül szerintem nem tud
információval  kielégíteni.  Sajnos itt
jelentős  volt  a szinvonal változás, a
saját  olvasók  is szívesen látnának az
újság  hasábjain  teljesebb leírásokat,
érdekesebb  információkat.  Szinte csak
játéktesztek töltik ki az újságot.
Ideje  lenne  a  régi  fényére hozni az
újság  arculatát.   Tágabb teret adni a
külső munkatársaknak.
 Gép tip.      : C64, AMIGA
 Külcsin       : 4.  ( romlott )
 Bebecs        : 3.  ( standard )
 Havi cikk kb. : 12-16   ( jó )
 Erősség : lövöldözés, játékismertető
 Extra   : 
 Téma    : csak játék 
 ár:    Ft átlagos
 Terjedelem :  oldal ( standard ) 
 összkép:  3  ( standard )

 ComputerMánia.
Új és elég csinos szines magazin, de ha
a  megjelenést  nem  tudják  rendszeres
tevékenységgé  varázsolni bajok lesznek
az előfizetőkkel.
Sok  cikk  és leírás készül számukra és
terjedelmük  is nagyobb az eddigi lapok
terjedelménél.   Rugalmas fiatal csapat
vezeti,  akik  még  nem  szakadtak el a
klubok  világától.   A nyomdatechnikája
szép.  Nem titkolom egyik kedvenc hazai
lapom.   Talán  az információtartalmat,
lehetne  növelni benne.  Jó kezdemény a
demó rovat.  Mindent összevetve ez ma a
legkellemesebb a játékkedvelők részére.
Gép tip.  :  C64, AMIGA, Spectrum?
 Külcsin       : 5.   ( javult )
 Bebecs        : 4.   ( standard )
 Havi cikk kb. : 25-30 ( remek )
 Erősség : adventure, komplett leírás
     sok játékismertető, szines képek
 Extra : Levelezési rovat-1 (weapon)
 Téma  : játék és pici demo 
 ár: 98 Ft ( korrekt )
 Terjedelem : 40 oldal ( javult ) 
 összkép:  4  ( remélem marad ilyen )

 Amiga magazin
Az első kisérlet, arra hogy van-e itt e
kis  hazában  érdeklődés  a   komolyabb
dolgok  iránt.  Véleményem elég vegyes.
Sajnos  a  kis példányszám miatt drága,
bár sokat faragtak le az árából.
A  cikkek  jók,  érdekesek, de sajnos a
példányok  manufakturális  kivitelezése
miatt némelyik olvashatatlan.
 Új  arculattal  sokkal nagyobb sikert,
és  több  vásárlót  tudnának   maguknak
megnyerni.   A  játékok  kedvelői  csak
kevés  őket  érdeklő  cikket   találnak
benne.    Pozitív,   hogy   van    disc
melléklet de ez csak külön vásárolható.
Az  ötlet  jó,  a   kivitelezésben  még
vannak gondok
 Az is igaz, hogy még csak 3 számuk
jelent meg.
 Gép tip.      : C64, AMIGA, Plus4
 Külcsin       : 2/3.  ( kár! )
 Bebecs        : 4   ( standard )
 Havi cikk kb. : kb.12 ( kevés )
 Erősség  :  felhasználói leírás,
             programozás
 Extra    : On Disk melléklet!
 Téma     : főleg nem játék prg.
 ár       : 148 Ft drága
 Terjedelem : 40 oldal ( javult ) 
 összkép: 3/4  ( standard )

 Mikrovilág
Megújult   forma ,  változó   tartalom.
Kevés  játékleírás, sok  általános infó
személyes  véleményem,  hogy  a régi és
csúnyácska Mikrovilágot többen vették a
mikroszámítógépesek közül.
 Hasonlítani  nem érdemes az előzőekkel
mert  a  tartalma  főleg   informatikai
jellegű.

 Commodore ujság
Futottak még kategória.  Értékelése nem
igazán a mi területünkre tartozik.

Ennyit  a  hazai  kínálatról,  mindenki
válasszon szíve vágya szerint.
 Ja  és  természetesen  a  számítógépbe
GURU és a leedő SLEDGE HAMMER való.

 Egy   dolog   maradt   a   számunkra.
Szeretnénk átfogó  képet  kapni az első
négy szám utáni szerepünkről.


            GURU-ról !!!!

 Találsz a GURU válazol rovatban egy
kérdőívet. Kinyomtatható formában.
Mi nem szeretnénk csak a saját szánkíze
szerint szerkeszteni a GURU-t. 
 Mivel eddig a visszajelzések csak igen
pozitív tónusúak voltak, most itt van a
lehetőség a módosító javaslatok & egyéb
bírálatok beküldésére. Keresd a Olvasói
Véleménylapot.

 Ezenkívül szavazz a következő dolgokra

1. A legjobb LOGO ( címkép )
2. A legjobb zene ( GURU zene )
3. A legjobb cikk 
4. A legrosszabb cikk 

 A legjobbak meglepetést kapnak.
A legrosszabb pedig a GURU ERROR díjat.


 Ha   tehát,   te  veszed   magadnak  a
fáradságot és írsz nekünk.  Töltsd ki a
tesztünket  és küldd be a címünkre.  Mi
nem  leszünk  restek  és  kisorsolunk a
következő számban egy meglepetést, azok
között akik ezzel is segítették a dolog
fejlődését!!!   Most  lehet reklamálni,
lebaltázni, szídni, stb....
 Minden kritikus érvet szívesen fogad a
GURU csapat !!!

  Lejegyezte és a felelősséget vállalja
            Shy Guy of Flatliners
               Coeditor of GURU

