  Grafikus munkaállomást mindenkinek!!

   Az    Amigát    eddig    nem  nagyon
alkalmazták   professzionális  célokra,
kivéve  a grafika és az animáció terén,
bár          operációs        rendszere
nagyságrendekkel      fejlettebb    egy
MS-DOS-nál.   1990  decemberében  dobta
piacra    a   Commodore  cég  az  Amiga
3000UX-et amit profi célra szántak.

   Az   Amiga  3000UX  egy  felbővített
Amiga    3000    tulajdonképpen.    Egy
25-Mhz-es   68030-as  és  egy  Motorola
68882-es    processzor    dobog  az  új
gépben.  8MB  RAM  (fast-ram)  100MB-os
SCSI   winchester  (opcionálisan  200MB
illetve  akár  több winchester is ) egy
nagy    felbontású  monokróm    monitor
(A2024)    vagy   egy  A1950-es  színes
monitor  teszi teljessé a rendszert. Az
operációs  rendszer  AT&T Unix System V
Release        4      ,amelynek    ezen
implementációja    támogatja   az  SCSI
drive-okat    (   a  CD-ROM  olvasókat,
cserélhető  lemezeket és a scanner-eket
is!),  a  3.5  inches  floppy-t   (Unix
módban   1.44MB-os,     Amiga    módban
1.6MB-os),  a párhuzamos portot,  soros
portot    amit  külső  (akár  grafikus)
terminál,     modem    vagy    nyomtató
csatlakoztatására   használhatunk  fel.
Sőt  támogatja a Ethernetet is ( mind a
vékony,  mind  a vastag Ethernet kábelt
támogatja     ami    10Mb/s    átviteli
sebességet       jelent    a    lokális
hálozaton),  bár Ethernet-kártya  nincs
a    rendszerben, a protokoll szoftvere
(a  TCP/IP  és  az  XNS ) már benne van
az  operációs rendszerben. Megjegyzendő
a  Commodore  cég  egyelőre    még  nem
gyárt  Ethernet  kártyát  az A3000-hez,
ezt  más  cégektől  kell   megvásárolni
(pl. GVP,ASDG-inc).

   A  legfontosabb  talán  az operációs
rendszer  az AT&T UNIX System V Release
4.  A  Unix  operációs  rendszer minden
valószínűség    szerint  a  90-es  évek
legnépszerübb  operációs rendszere lesz
a        mikrogépektől        a    Cray
szuperszámítógépekig.  A  Unix rendszer
egy   tőbbfelhasználós    többfeladatos
operációs  rendszer  amit  a 70-es évek
eleján    fejlesztett    ki    a   Bell
Laboratórimban  Ritchie  &  Thompson és
ami   mára  20  év  fejlesztési  munkát
mondhat  magáénak  különböző  egyetemek
és  kutatólaboratóriumok  részéről.   A
rendszer  szoftverhez  tartozik  még  a
szabványos         X   Window    system
(grafikus    ablak   rendszer  amelynek
felhasználói        felülete    nagyban
hasonlít  a  Amiga OS2.0-éhez bár annál
sokkal  több  szolgáltatást  nyújt),  a
szintén szabványos  Open Look (az Amiga
Intuition-jének  és  GADTOOLS-libarynek
(AmigaDos2.0)  felel    meg).    A Unix
kézikönyvet        teljes     egészében
beépítették   az  operációs  rendszerbe
(man).  A  rendszerhez  2 db C compiler
tartozik    (  AT&T standard C compiler
és  GNU optimalizáló C compiler ( a GNU
a  Unix    felhasználók  egy  csoportja
akik        nagyon     sok    programot
fejlesztettek  már  ki és terjesztettek
el  forrásnyelven  ,mint pl. Liszt lisp
compiler,    Pascal   compiler,   Emacs
szövegszerkesztő, C++ compiler  stb.)).
Ezenkivül  sok-sok Unix utility, az ELM
mail  kezelő  rendszer  és néhány Amiga
specifikus  utility. Néhány szó  a Unix
System  V  Release  4-ról.  Ez a verzió
már   magában  foglalja  a  másik  nagy
Unix    dialektus    a   Berkeley  Unix
újításait    is,    mint    például   a
hálozatokon       keresztüli  közvetlen
filehozzáférést    és    az   elosztott
feldolgozást.  Ez  az  első verziója az
AT&T  Unixnak  amit  árul  az  AT&T cég
(forrásban  ill. koncepcióként ). Így a
hardver    gyártók    fejleszthetik  ki
maguknak  a legmegfelelőbben a System V
Release   4-et.  Elsőként  a  Commodore
végzett  ezzel.  Jelenleg csak  ő ad el
még  ebből az új Unix verziójú gépből a
workstation  kategóriában  (de  a tőbbi
fejlesző    intézetben     is   lázasan
dolgoznak    rajta )     ( A  nagygépes
kategóriában    a    Fujitsu  hozta  ki
elsőként    evvel  a  verziójú  Unixxal
gépeit).  Természetesen  a  rendszerhez
tartozik    az    AmigaDos2.0  is.  Nem
tartozik       hozzá       viszont    a
Amiga Vision szoftver.

   Az        Amiga     3000UX    valódi
munkaállomás,  nem játékszer! Ugyanazok
a   programok  futnak  rajta  mint  egy
Sun-Sparc    vagy  egy Silicon Graphics
munkaállomáson      (természetesen  nem
binárisan  ugyanaz).  Ezen  Unix verzió
az  Ansi ajánlásoknak megfelelő bináris
kódot    használ,tehát   újra  fordítás
nélkül   futtathatóak  Sun68000  család
programjai  rajta.  Ezenkívül lehetőség
van      rendesen    megírt    Amigados
programok    (amelyek   nem telepszenek
rá  az  Amiga  hardverére   regiszterek
programozásával    )   futtatására  egy
utility  program  segítségével  ( rossz
program      esetén    sincs    Guru!).
Összehasonlítva  a  Unix  installálását
és   használatát más Unix rendszerekkel
pl.    Apple  Macintosh A/UX-al, 386-os
PC-kkel,     Next-kockával    rendkívül
egyszerű  és  semmi  probléma  nem állt
elő.  Az    Amiga  és  a  Unix  közötti
választás    a  A2500UX-nál  megszokott
módon  a bekapcsolás  után  egy menüből
válsztással  történik  (Bár  itt  nincs
68000-es  mód).      A    teljesítménye
alapján    az   Amiga 3000UX körülbelül
egy  25Mhz-es  386-osnak  felel meg, de
a    grafikus    teljesítménye   messze
túlszárnyalja  azét  (lásd    Blitter).
Az    ára  azonban alig haladja meg egy
Amiga    3000-es    árát  (csak    4095
dollár).      Ezt   figyelembe véve, és
azt       ,hogy    ilyen    kategóriájú
workstation-ok       árai    (8000-9000
dollár  körül  mozognak)  nem is szólva
arról  hogy      az   Amiga   3000UX-ot
megvásárolva    egy    kitünő  grafikus
Unix    munkaállomáson     kívül    egy
multimédia      számítógép    birtokába
juthatunk,    a   bolondnak  is  megéri
(Amerikában!).

  Az árak:
Amiga 3000UX    (100MB SCSI)    $4095
Amiga 3000UX    (200MB SCSI)    $4699
A1950 Monitor   (color)         $789
A2024 Monitor   (monochrome)    $719

És a Commodore cég címe,ha valakinek
megtettszett a A3000UX:

Commodore Business Machunes ,Inc.
Computer Systems Division
Brandywine Industrial Park
1200 Wilson Dr. West Chester,
PA 19380
(215)431-9100

Készítette: Pogi
