
                               Ti kértétek 

                              Amiga Cartridge


  A  többi géptípusokhoz használatos törőkártya MK-kártya, vagy Multiface Amiga
változata  a  NORDIC POWER és az ACTION REPLAY, ugyanazt tudja mint a más gépek
hasonló  tipusú  cartridgei.  Azonnali képernyő mentés, assembler, dissasembler
hang    kimentés,    memória    átirások,   ramterületek  áthelyezése.  Cheatok
elhelyezése,    trainer    mód    megkeresése,    Save    lehetőség   bármikor,
stb.

    Sok      érdeklődő   levelet  kapott  a  GURU-szerkesztősége  a  kártyákkal
kapcsolatban.   Jelenleg  is  teszteli  a szerkesztőség  mind a kétféle, nálunk
beszerezhető Amiga kártyát.

    Néhány  dolog  amit  mindenkinek  tudnia  kell:   A  NORDIC  POWER kicsivel
bizonytalanabb  és  megbízhatatlanabb  az  ACTION  REPLAY-nél.   A  NP   néhány
memóriacím  áthelyezésénél,  valamint  többszöri  memória  átírásnál nem mindig
tudott  visszatérni a programba, újra kellett tölteni.  De lehet, hogy csak egy
IC-kapu  makacskodott.   Előnye  viszont  az AMIGA-DOS formátumban való mentés,
tehát  DOS  formátumban  kapjuk  a  memória tartalmát.  Ezzel szemben az ACTION
REPLAY   úgynevezett  FDOS-formátumban  dolgozik,  amely  sokkal  gyorsabb   és
helytakarékosabb,  de  konvertálni  kell  a  kártyához  mellékelt FDOS-AMIGADOS
CONVERTEREL.  Csak szokás kérdése, én nagyon hamar megbarátkoztam az FDOS-al.

  A  kártya  menüjéből  minden  FDOS-művelet   bármelyik   meghajtóra   azonnal
érvényesíthető,  és  nem  feltétlenül  kell  minden programot AMIGA-DOS formára
konvertálni.   Például  a  lemezkatalógusom  egy  FDOS lemezen van, ezt a gépbe
rakva  azonnal  indul, bárki megnézheti, de belenyúlni csak egy másik kártyával
lehet.

   De  most nézzük a képkeresést és a képlopást.  Az automatikus képkeresése az
ACTION  REPLAY-nak  jobb,  gyorsabban találja meg a helyes színeket.  Azonban a
kézi képkeresés bonyolult, egy kis gyakorlatot kíván, míg a NORDIC POWER-nél ez
a művelet egyszerűbben elvégezhető.  Az AR csak hangszereket tud menteni, míg a
NP már komplett modulokat is képes kilopni.  Természetesen a NP hangszereket is
tud  lopni.   A  NORDIC  POWER  nagyobb  lehetőséget  ad a megtalált hangszerek
alakítgatására.   Plusz  előnye  még  a  NP-nak  az  is, hogy egy DiskCopy-t is
tartalmaz,  ami  a  kártyából  gyorsan  elérhető.   A  többi funkció mind a két
típusnál  ugyanaz,  tehát  Breakpoint  keresés,  törlés,  ASCII-kódok keresése,
teljes   RAM   mentés,  assembler-disassembler,  transfermem,  trainer   maker,
memóriatörlés  és  vírusellenőrzés, lassítás, regiszter tartalmak megtekintése.
Ezek  a  funkciók  bizonyos  gépismeretet  és  egy  kis programmozási ismeretet
követelnek  meg.  Tisztában kell lenni az assembler utasításokkal a byte, world
és  a  longword  jelentésével  és  irásmódjaival,  a  gép  utasításkészletével,
valamint  az  ASCII-kódokkal.   Na  azért  nem  kell  máris  visszalapoznod   a
GURU-menüjébe, ezek a dolgok gyakorlással elsajátithatók.

  A  hozzánk  érkezett  levelekből  kiderült, hogy a legtöbb probléma a trainer
maker  elindításánál,  illetve keresésnél van.  Tehát ha elindítjuk a programot
először  figyeljük meg, hogy a program, hogy jelzi az életeket /az erőt, pénzt,
akármit/.   Figyeljünk  arra,  hogy  ha  három  életet  ír  ki  a  gép,   akkor
tulajdonképpen négy van, mert a kezdőéletet nem jelzi.  Tehát azért nem találja
a  trainer  maker,  mert  négy  helyett hármat kerestünk.  A következő probléma
amikor  az  élet,  erő, pénz, akármi kilencnél több.  Először próbáljuk meg úgy
beírni, hogy !126 /ez egy példa ide a keresett számot írjuk.  /Ezzel jelezzük a
gépnek,  hogy  tizes  számrendszerben  kell  keresnie,  ha  nem találja akkor a
hexadecimális  kódját kell beírnunk.  A ?  jel után, beírjuk a keresett számot,
és  a  kártya beépített kalkulátora máris közli a kódot.  Mivel a trénermaker a
move.   utasitásokat  figyeli  néha  az  egész  képernyőt teleírja a lehetséges
címekkel,  ilyenkor  sajnos addig kell kerestetnünk, amíg két-három cím maradt.
Ezeket  ki kell próbálni, és amelyiknél nem fogy az életünk az a nyerő.  Nagyon
vigyáznunk  kell a továbbiakban.  A megtalált cím csak annak a veremnek a címe,
ahol  a  gép  az  értéket tárolja.  A csökentésre utasítást adó rutin más címen
helyezkedik  el.   Ezt a TMD-utasítással kerestetjük meg, és ilyenkor szokott a
gép rengeteg marhaságot kérdezni.  Először azt, hogy mi az amit törölni akarunk
/lives,  counter, money, streng, stb/.  Nem kell megijednünk csak most kell oda
figyelni  a  byte-255,  world-65535  és  a  longworld-4294967295 értékekre.  Ha
előtte  meghatároztuk, hogy a keresett érték byte /Pl.:  4A/, akkor ne akarjunk
04AA-t  beírni!   Ilyenkor  maximum  FF-et irhatunk!!  Mindezek ellenére vannak
védett  programok,  ezeknél  nem  tudjuk  az  életek  számát  átírni,  hanem az
assembler  listán keresztül támadjuk meg.  Mégpedig úgy, hogy a megtalált címet
/ahol  az  éréket  tárolja/ elküldjük TMD-re.  Ez megmutatja, hogy melyik címen
rejtőzik  a  csökkentő  utasítás.   Ezt  a címet kitöröljük és a helyére NOP-ot
írunk.   Sajnos  fenáll  annak  a  veszélye,  hogy  a  program  elszáll, vagy a
következő  pálya  betöltésénél  már nics  örökéletünk.  Ennek oka egy ellenőrző
rutin  amit,  időnként  meghív  a  gép.  Ennek megkeresése és kinyírása nem egy
könnyű  dolog  /ez ép olyan mint egy gyári verziót megtörni/.  Itt már igencsak
komolyan  lépésről-lépésre  végig kell böngészni a programot, hogy mi és honnét
hivja  elő  ezt  a rafinált rutint.  De mivel a programozók sem hülye gyerekek,
igen rafinált csapdákkal és zsákutcákkal van teletűzdelve.  Tehát ez már kemény
dió, előtte egy kicsit gyakorolni kell.

Néhány példa a gyakorláshoz:

          A programm neve          A memóriacim         Mit állitunk

           Alien Fires               2055F                Remaing Points
           AfterburnerII             65D97                Lives
           Astro Marine Corps        37433                Lives
           Altered Beast             FAB9                 Lives
           A.P.B.                    32167  /0-át írni/   Nincs Karambol
           Aztec                     78E                  Lives
           Air Tactical Fighter2     5049                 Lives   
           Backlash                  A0C0                 Lives
           Butcher Hill              1B40E  /04-et írni/  Idő
                                     1B3A7                Lives
           Banzai                    2EF10                Lives
           Blasteroids               C1AB9                Lives
           Cadaver   !assembly!      1087E   /RTS/        
                                     112E0   /RTS/        Energia
           Corsarios                 691F5                Energia 1es pálya
                                     50EC7                Lives   2es pálya
           Cloud Kingdoms            12388                Energia
           Continental Circus        5846                 Credit
           Carthagó                  C0B28C               Money
           Dragonflight              2A22  1-es karakter  Money
                                     2A27     - # -       Food
                                     2AF7     - # -       Fáklya
                                     2B17     - # -       Kulcs
           Dynasty Wars              D33                  Lives
           Darius                    35069                Lives
           Danger Castle             22F51                Lives
                                     22F55                Idö
                                     22F43                Kulcs
                                     22F4D                Energia
                                     22EEF                Shield
           Elvira                    C09F49               Life
                                     C09F53               Streng
           Emerald Mine IV.          3C9                  Lives
           European Space Simulator  9B7F                 Lives
           Fire                      15257                Fuel
                                     15255                Pajzs
           Frostbyte                 1E547                Lives
           Freddy Hardest Manhattan  C1378C               Lives
                                     C13798               Lives
           Gunshot                   160EB                Lives
           Gauntlet2                 8553                 Lives
           Hyperdrome                2A0C5                Lives
           Hollywood Poker Pro       60187 /00-át/        A csaj pénze
                                     60183 /FF-et/        A mi pénzünk
           Hybris                    9FCC                 Lives
                                     529A                 Smart
                                     8F9C                 Bomba
           Indiana Johnes I.         C2FECF               Lives
           Inertia Drive             C15E81               Lives
           Jail Break                C0E5DB               Golyó
           Killing Game Show         1CE1                 Lives
           Last Ninja 2              6CAE9                Lives
           Lady Bug                  13B65                Lives
           Live At Let Die           83D1                 Lives
           Lost Dutchman Mine        C264D6               Pénz
           Legend of Farghail        C31258               Pénz
           Legend Of The Lost        1AEC5  /00-át /      Lives
           Lupo Alberto Video Game   220BA                Lives
           Mousetrap                 C155AF               Lives
           Marble Madnes             C0D07F               Lives
           Moonwalker                B4AC                 Lives
           Nobunaga                  C40376               Pénz
           Neuromancer               C200E2               Pénz
           Oops Up II.               15F                  Lives
           P-47 Thunderbolt          93FF                 Lives
           Pinball Magic             1D95F                Golyó
           Rainbow Island            11C5                 Lives
           Rambo III.                67B7                 Lives
           Rick Dangerous II.        13C22 !Disass -SUB helyére 00-át
           Saint Dragon              1160B                Lives
           Strider II.               6AD5                 Lives
           Simulcra                  11D1                 Lives
           Satan                     B0E7    /3-at/       Lives
           Sword & Rose              E738                 Lives
           Sidewinder2               1CAEF                Lives
           Starwars I.               C2859F               Pajzs
           Superman                  EF0F                 Lives
           Slayer                    10D6A                Lives
           Skweek                    E310                 Lives
           Spinworld                 13E55                Lives
           Shinobi                   F8BD                 Credit
           Stufflepuch Cafe          1ABF3  /0/           Saját találat
                                     1ABF5  /6/           Ezt lőttük
           Sly Spy                   11F6C                Credit
           Vigilante                 A67F                 Lives
           Wild Life                 C15E81               Lives
           Wings Of Fury             C0AB7C               Lives
                                     C07E40               Lőszer
           Yogi Bear's Escape        7C9F1                Lives
                                     7C9F2                Idő-perc
                                     7C9F3                Idő-másodperc
                                     minden új pályánál beírni!

   Ezekkel  az  adatokkal  minden csökkentési módszert bemutattam.  Figyelmesen
végignézve,  próbálgatva,  hamar  rájössz  a  trükkökre  és arra hogy, az adott
program,  milyen  módszerel  csökkenti,  és  tárolja  a  keresett értéket.  Még
annyit,  hogy  a  memóriaterület, ahova a gép tölt attól is függ, hogy mi van a
gépre  rácsatlakoztatva,  tehát mennyit vett le a szabad területből.  Ezt azért
említem,  mert  ilyenkor  természetesen a fent megadott címeken nem azt találod
amit  keresel.  Ilyenkor, vagy lekapcsolod a printert, drive-ot, vagy megnézed,
hogy  mennyi  memóriahelyet  foglal/foglalnak/le és ezt hozzádod a fent jelzett
címekhez.

  Az  itt  közölt adatok mind HEX-formában vannak!  Még egy apróság, ahol a cím
C-vel  kezdődik az természetesen Fastram azaz a külső 512K, az 1MB-os gépeknél.
Meg  szeretném  jegyezni,  hogy  technikailag  nem tudtuk megnézni az alaplapon
bővített,  tehát  Chipramban  1MB-os  gép  hogyan  reagál a kártyára, illetve a
kártya  hogyan reagál az 1 MB Chipramra.  Ha esetleg érdeklődés van ez irányban
kérjük  jelezzétek  a már ismert GURU címen, és összehozzuk a tesztet.  Esetleg
ha  felmerült  az igényed valamelyik Amiga-Cartridge iránt akkor kérj pontosabb
tájékoztatót az árakról, és lehetőségekről a következő címen:

Amiga Budapest Club  1701 Budapest Pf.158


  Haller's 1991.

