       A GURU legyen veletek !


 Először az  egyik  olvasónk üdvözletét
átvéve  GURU-ban gazdag új esztendőt és
kevés  szívást, ebben a már nem annyira
kedvező évben.
 Hát  kijött a második számunk is annak
ellenére,  hogy a karácsony és az újévi
ünnepek  alaposan összezilálták munkánk
lehetőségeit.  Egy vallomással kell itt
előállnunk,  ugyanis a szoftveresünk ha
minden  igaz most tette le az utolsó de
nem  végső  vizsgáját, ezért a GURU még
mindig nem tud nyomtatni.  A türelem az
viszont rózsát terem.  Nem teszünk most
felelőtlen igéreteket azzal, hogy már a
tervek  elkészültek,  de  az  új   GURU
arculat még csak papíron létezik.
 Sok apróság történt előző számunk óta,
csak   a   legfontosabbakról  címszavak
formájában szeretnénk írni.
 Először  az első szám zeneszerzője,aki
igazán  megérdemli, hogy lángbetűkkel a
címlapra  kerüljön  egy igen sajnálatos
hiba kapcsán kimaradt a Greetings oldal
nagy  nyilvánosságából.  Ezért most itt
szeretnénk  jóvátenni elkövetett bűnünk
Egyébként  az úriember minden ellenkező
híreszteléssel  szemben  magyar és mint
ez a  zenéből is kitünt remek képességű
zene kreátor. A neve  talán  keveseknek
ismert, ezért itt köszönjük meg a zenét
Pylon úrnak.
 Más.  Az előző szám megjelenésekor még
nem  sejtettük, mit fog ez a magazin az
Amigás  tábornak jelenteni, de úgy kell
értelmeznünk,  hogy a nagy többségnek a
tartalommal  illetve a formával szemben
semmi kifogása sincs.  Ennek örülünk,de
nem  óhajtunk a babérjainkon ücsörögni,
várni  a sült galambot, mert az a munka
hiányában  nem szokott megérkezni.Ezért
továbbra  is azt kérjük, Ti is tehettek
közös  sikerünk érdekében valamit.  Itt
pontosan  arra gondolunk, hogy végre az
egész  ország olvas egy magazint, ezért
szívesen  közlünk üzeneteket, leveleket
meghívásokat, esetleg csapathíreket is.
 Az aktivitásról.  Annak ellenére, hogy
a  posta nagyszerű működése  csak gátja
mindenféle  tevékenységünknek a levelek
azért,  szép lassan gyülekeznek.  Ennek
határozottan örülünk.  Már akadnak akik
mernek  tippeket is adni, esetleg még a
kritikájukat is megírják.  Ezt azért is
értékeljük  mert  legalább látjuk, hogy
mást is érdekel sorsunk.  A zeneírókról
csak jót és szépeket tudok írni.  Ők ma
a legaktívabb segítőink.  Nehéz is volt
a  jelenlegi zenénket kiválasztani azon
zenék közül, amelyek beérkeztek.
 A cikkekről.  A mostani szám még azt a
képet  mutatja amit a Bear -Shy Guy iró
duó  képvisel, de szeretnénk ha sok oly
név tünne fel mint pl.  Nessus, Comiga,
Chaos, stb.  a cikkek utolsó sorában az
író neve helyén.
 Kicsit  kevés  cikk érkezett a mostani
számhoz,  de ha nem mindent a mi stílus
formánkban  szeretnétek viszontlátni az
csak  úgy valósulhat meg, ha más is egy
kicsit erölteti elmebeli képességeit.
 A  kérdéseitekre  a válaszokat már, az
aktuális rovatban olvashatjátok.
Kicsit  azért  mindig megújulunk, talán
ezt észre lehet majd venni rajtunk.
 Most  is rengeteg dologgal igyekeztünk
kirukkolni,  bár több éves hiányunkat a
maximális  akarat mellett sem tudjuk az
immáron  történelemmé minősíthető, első
szám segítségével pótolni.  ( Nem értem
hogyan  tudtunk eddig GURU nélkül élni,
esküszöm  ha  nem lenne, ki kellene tán
találni.) No de félre a tréfával.
 Olvassátok  magazinunk és terjesszétek
rossz  vagy  jó  hírünket országszerte.
Kellemes időtöltögetést !!

                          A GURU Csapat
