 MOONSHINE RACERS / Millennium
 -----------------------------

 Még   egy   coin-up  konverzió,  amely
nagyon  jól  sikerült.   Ezt  a játékot
ugyanaz  a  csapat konvertálta Amigára,
mint  a  CHASE  HQ-t.   A játék amolyan
CHASE HQ, a HAZÁRD MEGYE LORDJAI és egy
kis autóverseny keveréke.

 A   világon   mindenhol   volt   olyan
időszak,  amikor  az alkohol árusitást,
előállítását                radikálisan
lecsökkentették,      vagy     teljesen
betiltották.   Mint  tudjuk ez teljesen
sikertelen   volt  (jó  példa   erre  a
Szovjetúnió,  nem  régiben  ott is volt
ilyesmi).    Tehát,     az     Egyesült
Államokban ez  az időszak (a prohibíció
időszaka)  1919-től   1933-ig  tartott.
Köztudott,     hogyha    az    embernek
megtíltanak   valamit,    csakazért  is
csinálni  fogja.    Amerikában   ezt  a
tilalmat    az    illegális   főzdések,
szeszcsempészek    nagyon    is     jól
kihasználták.  A keleti parttól egészen
Chicago-ig  Al Capone és néhány nagyobb
szervezet   űzte  ezt  az  "ipart".   A
nyugati part, mely egy kicsit mindig is
elmaradott volt a keletihez képest, nem
rendelkezett ilyen nagy szervezetekkel.
Ott   sok   kisebb   otthoni   főzőkben
állították  elő  a  tüzes   vízet,   és
szállították   az   illegálisan  működő
kocsmákba.   Történetünk   a    nyugati
parton játszódik.

 Szereplői (The Cast):
 ---------------------

 - Billy Joe
(magyar           hangja           Inke
László...*@§%-@#..(ez  valahova máshova
való))  Szóval  Billy Joe egy középkorú
farmer,  aki  egy  kis mellékest akar a
"fuvarozással"  teremteni.   Ő vezeti a
kocsit.

 - Ike
Billy  Joe  unokaöccse.   Ő  szereli  a
kocsit,  s  figyeli  Kövér  Sam-et,  a
sheriff-et.

 - Scraps
Ike   kutyája.    Hozzátartozik   a
történethez.

 - Tucker
A  főnök.   Ővé  a nyugati part összes,
jelentősebb kocsmája.  Billy Joe és Ike
neki  dolgoznak.   A  jó  munkát mindig
jutalmazza.

 - Kövér Sam
A  sheriff, amolyan  Rosco  típus.   Fő
munkaköre,   hogy   keresztbe   tesz  a
szeszcsempészeknek,   különösen   Billy
Joe-nak és Ike-nak.

 - Petula
(Micsoda   név.)   Köver    Sam   kissé
visszafogott  lánya.  A környéken senki
sem szereti, de nem csak az apja, hanem
a   természete   miatt    sem.    Igaz,
éppenséggel  nem is egy Marilyn Monroe.
Legföbb     dolga,      hogy    apjának
informaciókat           adjon         a
whiskey-csempészekről.

 - Rommel
Kövér  Sam  vérengző  kutyája.   Ő is a
történethez tartozik.

 Egy szép nyári reggelen Billy Joe, Ike
és    Scraps    útnak    indul,    hogy
kiszallítsák  a  kocsmákba  a  szokásos
napi  whiskey  adagot.  Igen ám, de van
egy  kis  bibi,  amit ők nem tudnak, de
Kövér  Sam  tud.   Ezen a napon majdnem
minden  szállító extra adag whiskey-vel
van  úton,  és  egymással   versenyezve
száguldanak  a céljuk felé (a kezdetben
hat  versenyző  van).  Kövér Sam erre a
napra  várt.  Az előléptetése érdekében
mindent  megtenne,  mindenkit  le  akar
majd  kapcsolni.   Sikerének  érdekében
minden    piszkos    dolgot    megtesz.
Torlaszokat,     hordókat,     ládákat,
drótkeritést  tesz  az   utakra,   hogy
ezekkel  megakadályozza   a  csempészek
célbaérését.   A   lányának   mindennel
eldicsekszik a rádión.  Igen ám, de egy
dolgot nem tud.  Billy Joe-éknak is van
rádiójuk,  és  Ike útközben lehallgatja
Kövér Sam fecsegését.

 Szóval ebben a békés világban indulunk
útnak     teherautónkkal.    A    jaték
irányítása  csak  egy dolog miatt lehet
egy   kicsit   nehézkes  a   kezdetben.
Amikor  az  autónkat irányítjuk, nem az
autónk  mozog,  hanem  az   út.   Utunk
folyamán   egy   dologra  kell   nagyon
figyelni, drótkeritésbe vagy gödörbe ne
menjünk,     mert     ettöl     könnyen
kigyulladhat a motorunk, s nehány ilyen
"égés"  után meg kell állnunk, hogy Ike
megjavítsa  a motort, ami elég jelentős
időveszteség.      Néha    Kövér    Sam
ránkakaszkodik,  ha  utolér,   ki  akar
lökni  az  útrol,  ha  nem,  akkor  meg
hátulról  néhányszor  belénkrohan,  ami
nem  igazán  tesz jót a kocsinknak.  Ha
elérünk a célba, akkor Tucker $100-t ad
nekünk (de csak ha az első három között
benn  vagyunk, különben mástól veszi át
a  whiskey-t), s bemehetünk vásárolni a
helyi  "autósboltba" (ehhez nem muszály
benn  lennünk az első háromban).  Ott a
következö dolgokat tudjuk venni:

 - Engine         $200 -> Motor
 - Supercharger   $160 -> Benzinbe-
                          fecskendező
 - Turbo          $140 -> Turbófeltöltő
 - Tyres          $75  -> Gumiabroncsok
 - Map            $50  -> Térkép
 - Tobacco        $25  -> Dohány
 - Furry Dice     $25  -> Kabala

 Ha  kijöttünk az "autósboltból", akkor
egy újabb palyát kell teljesítenünk.  A
játék folyamán a sheriff mellet még van
egy  nagy  ellenfelünk,  az  idő.   Van
olyan  pálya,  ahol  egy  lerobbanás is
sokat  számít.   A  játékban a következ
pályák vannak:

 - Cactus Creek
 - Wild Boar Pass
 - Snow Peak Volley
 - Smoky's Stretch
 - Rattle Snake Ridge

 Ezután a pálya után egy új, jobb autót
kapunk   Tucker-től.     A    következő
pályától kezdve már hét versenyző van.

 -  Hazard  Creek (Talán találkozunk Bo
és  Luke  Lorddal,  na meg  persze a jó
öreg Rosco-val is.)
 - Shotgun Plain
 - Bottleneck Canyon
 - Hogs Highway
 - Dead Dog Pass

 Itt  megint  egy  jobb  kocsit  kapunk
Tucker-től,  és  már  nyolc   versenyző
lesz.

 - Sun Scorch Hills
 - Tucker's Trail
 - Vulture Valley
 - Bootleg Mine
 - The Big Payoff

 Hát  igen.   Ami  elromolhat, az el is
romlik.   Ez  itt  is  igaz.   Hol kell
megbuknia az embernek, nyilván, hogy az
utolsó pályán.  Sok sikert hozzá !

 Még  szeretnék  néhány  szót  szólni a
képernyőről.   A  jobb   felső   részen
láthatunk    egy    kémcsövet,   amiben
valamiféle  barna  lötty  lötyög.  Ez a
barna  lötty  a  hűtővizünk.  Ha nagyon
felforr  a  víz,  eltörik  a  kémcsö és
lerobbanunk.   E  mellet  egy négyzetet
láthatunk,      amiben     a     térkép
scrollozódik.   Itt  van egy sárga szám
is, ami a helyezésünket mutatja.  A bal
felső  részen  láthatjuk azokat, akik a
rádiót  használják, mellette pedig amit
mondanak,  de  itt  láthatjuk  azt  is,
amikor  Billy  Joe  és  Ike   egymással
beszélgetnek.   A  jobb  alsó  sarokban
találhatjuk a fordulatszámmérőt.  A bal
alsó   sarokban  pedig   egy   tölcsért
láthatunk,   s    ha    rámegyünk   egy
bukkanóra,  akkor  ebből  valami mindig
kilötyög.   Ezzel vigyáznunk kell, mert
a  nálunk  levő   whiskey   mennyiségét
jelzi.

 Szerintem ez egy nagyon jó játék.  Egy
nagyon  hangulatos,  fantasztikus, mega
cool   introval  kezdődik.   Magának  a
játéknak   jó   grafikája,  nagyon   jó
effektjei, hangulatos, giga cool zenéje
van.    Mindenkinek   nyugodtan   merem
ajánlani.


 Eszt a' izét készítette: Mr.T.
