Car up
------

A  CORE  design  limited   gondozásában
jelent  meg  eme  nagyszerű  játék.   A
játék  kategóriáját   tekintve   nagyon
könnyen besorolható az arcade stílusba.
Viszont  e  kategória  mellé  oda  kéne
irnunk,  hogy  csak 10 éven aluliaknak.
Mert aki ennél idősebb az 10 perc játék
után  füstölgő  fejjel  hajítja   be  a
letörlendő  lemezek közé.  Viszont a 10
éven aluliak nagy odaadással teljesítik
egymás    után    a    pályákat.    Eme
kijelentésemet  arra alapoztam, hogy az
unokatesóm  is  ebbe   a   korosztályba
sorolható  és ő nagyon élvezte.  Főleg,
akkor ha a PUNISHER nevű cracker csapat
verziója  van  a kezükben. Mivel eme jó
szivű  banda  ellátta némi tréninggel a
játékot.   A játék nagyon egyszerű, egy
picike  kis  piros  autó irányítása van
ránk  bízva.   Ezzel  az  autóval  kell
bejárni  a különböző pályákat.  Pac-man
stílusban,  azaz  be  kell  festeni  az
emeleteket.  Ezt úgy valósithatjuk meg,
hogy  szépen  áthaladunk  a   befesteni
kívánt  szakaszon. Nem is kell több szó
a  játékról,   mert   mindenki   nagyon
gyorsan  rá  fog  jönni, hogy hogyan is
kell  játszani.  Játék közben néha-néha
megáll  a  játék  és  egy úriember ránk
ordit, hogy "Oh Oh" "TURBO", hogy minek
azt  nem  tudom de aranyos.  Óvakodjunk
az    ide   oda   repkedő   ördögöktől,
talicskáktól, valamint   úthengerektől,
szellemektől,   sövénynyíró   ollóktÓl,
hordóktól stb.  Ha sikerül összeraknunk
egy   "BONUS"   feliratot   a lepotyogó
betűkből (el kell őket kapni) akkor egy
tüzijátékot  láthatunk  és közben 25000
pontot   kaphatunk.    Ha  viszont  egy
"EXTRA"  felíratot   tudunk  összerakni
akkor egy plusz életet kapunk.

Föl + tűz - ugrás fel
Le +  tűz - ugrás le
tűz       - hosszú ugrás

A HIGH-SCORE táblába hiába is próbáljuk
beírni magunkat a játék nem menti ki az
eredményeket.

Ismertette az ismerni valókat:

 Claymore of Flatliners
