A   PRO/MOTION   egy    új    animációs
kiegészítőprogram  a  VIDEOSCAPE 3D-hez
az  Oxxi  Inc.   ( USA ) jóvoltából.  A
VIDEOSCAPE   3D-nek  immár  a   2.02-es
verziója   is   megjelent.    Ehhez   a
verzióhoz    készült    a    PRO/MOTION
effektgenerátor.   Ezzel  a  programmal
interaktív  módon  lehet  megtervezni a
kamera  és a tárgyak mozgását. Egyszerű
parancsokkal     lehet     mozgásutakat
létrehozni  max.   25  tárgy   számára.
A      program      érdekessége       a
különleges mozgásokat létrehozó rész:

- Szabadesés-funkció 
  szabadon eső tárgyak mozgásának 
  szimulálására.

- Széllökés 
  szélviharba került tárgyak
  mozgását szimulálja.

- Mágnesezés
  definiálhatóan az egyes 
  tárgyak vonzzák vagy 
  taszítják egymást.

A  program  tulajdonságai :  interaktív
fényforrás   és   tárgy   pozícionálás,
útvonalgenerálás  (  auto-curving  ), a
kamera     fókusztávolságának    precíz
beállítása            fotó-terminológia
használatával,  valós   idejű  objektum
átalakítás ( Metamorphose ), és még sok
egyéb.

                Gaborca
