Egyszer volt ...

  Kellemes kötelességemnek  teszek most
eleget azzal, hogy  írok  egy  márciusi
szombatról, amely  számomra,  de  azért
remélem mások számára is kellemesen  és
hasznosan telt.

Március 16-án Székesfehérváron  voltunk
Bear  barátommal, elegettéve  fehérvári
meghívóink kérésének.  Nem bántuk meg a
kis utazást, hiszen új  barátokkal és a
GURU számára is hasznos  információkkal
tértünk haza a főhadiszállásra.

  A környezet kellemes, a   feltéztelek
optimálisak, a klub  tagjai készségesek
voltak.  Mi kell egy  jó Copy party-hoz
ezenkívül ? Hát rengeteg stuff.....

  A megérkezésünk utáni gépszerelés  és
egyéb társasjátékok  után, a Copy party
forgatagába vetettem magam,  kíváncsian
arra, hogy merre is  tart komputeres és
nem komputeres  társadalmunk.

  A party szinvonalát  emelendő a fvári
KÖFÉM klubház  számítógépes  bemutatót,
és vásárt is rendezett.   Itt a  nagyon
komoly érdeklődő is  találhatott még  a
számára érdekes élményt.  Gyakorlatilag
szinte minden  kapható volt.   A floppy
disctől, a turbókártyáig ...

  A legnagyobb teremben  egy  projektor
állt  az  érdeklődők  és   felhasználók
rendelkezésére.  Készítettek "digizett"
portrékat és egyéb efféléket.

  Remekül szervezve mindenkinek  jutott
monitor, vagy TV. A szép nagy "M" betűs
jelvénnyel ellátott klubtagok  bárkinek
azonnal segítettek bármilyen gondja  is
akadt.
Kár, hogy sokan nem jöttek el az ismert
csapatok és cégek közül.  A  szórólapon
szereplő  Alaplap és  az 576  Kbyte pl.
teljesen kihagyta ezt a rendezvényt.

 Úgy tűnik még a kisebbek pl. C  mánia,
GURU, stb.. rendre lemaradnak az  ilyen
ingyen reklámról, pedig  lehet hogy épp
nekik ( nekünk ) lenne ez igazán jó.

 Az is igaz, hogy nekünk  mindíg jól és
pontosan informáltnak kell  lennünk, az
ilyen rendezvényekkel kapcsolatban.

    A programok mennyisége is jó  képet
mutatott. Az is igaz, hogy  Majic 12-ék
vették maguknak a  fáradságot, lejöttek
és bőven terjesztették az  új stuffokat
és Demo válogatásaikat,  mindenki  nagy
örömére. A  kellemes érzésemet  az csak
növelte, hogy az  alkohol nem jelentett
veszélyt a jelenlevőkre, így nem voltak
olyan jelenetek, mint  a  tavaszi Grace
party-n.
Összeségében jó, hasznos  összejövetele
volt a  magyar számítógépeseknek  ez  a
márciusi buli. Remélem a  következőn is
ott lehetünk a GURU színeiben  és akkor
is legalább  ilyen  jól  fogjuk  érezni
magunkat.

  Gépbe öntötte : 
          Shy Guy of Flatliners
            Coeditor of GURU

