
        Hello mindenkinek !

   Ebben  a  rovatban az AMIGA assembly
nyelvü   programozásával  foglalkozunk.
Remélem,  hogy mondanivalóm, a teljesen
kezdők  számára  is  érthető  lesz!  Ha
valami  mégsem  lenne világos, szívesen
venném  ha megírnád, hogy mi az, amivel
kicsit  többet  kell  foglalkozni!  Már
csak  azért  is,  mert  ezt a sorozatot
nem    magunknak,  hanem  NEKED  írjuk.
Tehát  ha bármilyen problémád van, fogj
egy tollat és írj ! A címem :

  Punk József
  Berhida, Magyar Ifj. út 27.
  8181

   Az    AMIGA    grafikai    és  zenei
lehetőségeiről   a  másik  két  cikkben
olvashatsz,     ezt    itt    nem    is
részletezem.    Folytassuk   inkább  az
assembly    nyelvvel.    Mint  azt  már
valószínűleg    tudod,    az  AMIGA-nak
68000-es  processzora  van, azonban nem
egyedül  ennek  a  chip-nek  köszönheti
kitünő  képességeit!  Az  AMIGA-ban van
még  néhány koprocesszor, ezek állítják
elő    a   képet,  a  hangot,  és  ezek
vezérlik    a  különböző  perifériákat,
mint    például   a  lemezmeghajtót.  A
68000-nek  "csak"  meg  kell  mondania,
hogy   melyik  koproci  mit  csináljon.
Ehhez van szükség a gépi nyelvre.

   A   gépikódú  program  a  memóriában
elhelyezett    számok   sorozata,  ahol
minden    számnak  megvan  a  speciális
jelentése,  ugyanúgy,  mint BASIC-ben a
PRINT  szó jelentése a kiírás. Nem kell
megijedni,  a  gépikódú programozás nem
abból  áll,  hogy ezeket a számokat egy
táblázatból    kikeresve   egymás  után
beírjuk    a  memóriába!  Úgy  5  évvel
ezelött  az  előbb  említett módszerrel
megírtam    egy    40  kilós  programot
Spectrum-ra,  gondolj  bele,  több mint
40000  db  szám  !  És a kazettásmagnót
még    meg  sem  említettem.  Az  ilyen
kellemetlenségek  elkerülésére írták az
Assemblereket.  Ezek  olyan  programok,
amelyek    az   assemly  szavakat  gépi
nyelvre    fordítják.    Én    a   SEKA
assemblert  javaslom,  mert  viszonylag
egyszerűen    kezelhető,    és  emellet
rendkívül  gyors ! Leírását több helyen
is  megtalálod, például a Mikro Magazin
1989/12-es   számában.  A  késöbbiekben
ezt    fogom    használni    a   példák
bemutatására. 

   Ha  betöltöd  a  SEKA-t és belépsz a
szerkesztőjébe  <ESC>,  majd  beírod  a
NOP  utasítást, ezt a gép még nem fogja
tudomásul  venni,  fogalma  sincs arról
mi  az a NOP ! Azonban ha visszalépsz a
szerkesztőből    és    kiadod   az  "A"
parancsot,    majd    két  <RETURN>,  a
program  le  fogja fordítani a NOP szót
a  $4e71  számra, és valahova elhelyezi
a  memóriában.  A  $  jel  azt jelenti,
hogy  a szám 16-os számrendszerben van.
Ez  már  "érthető"  a  68000 számára. A
$4e71  szám  azt  jelenti,  hogy  a nem
kell  semmit csinálni (No OPeration). A
program  azonban  még most sem fut le !
Ehhez   ugyanis  ki  kell  adni  a  "J"
parancsot.   EGY  PILLANAT  !!!  Nehogy
lefuttasd  ! Ez a kis "program" ugyanis
még  nem  fog  menni.  Tudni  kell azt,
hogy  a  számítógépen  a bekapcsolástól
kezdve    állandóan    fut   valamilyen
gépikódú  program, jelen esetben a SEKA
parancs   értelmező  programja.  Amikor
kiadod  a  "J" parancsot, ezt a program
úgy    értelmezi,    hogy    egy  másik
programnak  át  kell  adni a vezérlést.
Amikor  ez  a másik program lefutott, a
vezérlést  vissza  kell  adnia  a  SEKA
parancs  értelmezőjének,  különben  nem
tudod  folytatni  a  programozást  !  A
vezérlést    az    RTS    (ReTurn  from
Subroutine)    utasítás   adja  vissza.
Tehát  egészítsd  ki  a  programodat  a
következöre :

	nop
	rts

   Ha  ezt  lefordítod,  majd futtatod,
látni  fogod,  hogy  tényleg nem csinál
semmit  azon  kívül,  hogy visszaadja a
vezérlést  a  SEKA-nak. Annak ellenére,
hogy  a  program  nem  hozott  túl  sok
eredményt,       némi    tapasztalattal
gazdagabb  lettél.  A  több  mint  1000
utasításból    már    kettőt   ismersz.
Remélem,  hogy  ez  az 1000-es szám nem
vette  el  a  kedved ! Meg fogod látni,
hogy ez nem is olyan sok.

   Mielőtt  továbbmennénk,  szerezd  be
"A  68000-es  mikroprocesszor  technika
és  programozás"  című  könyvet,  ebben
benne  van az összes utasítás részletes
leírása,    én  csak  hivatkozni  fogok
erre.  A könyv még valószínűleg kapható
a  NOVOTRADE 2C áruházban Pesten (XIII.
Balzac    u.   35.),  az  ára  349  Ft.
Javaslom,    hogy    a  következő  GURU
megjelenéséig  tanulmányozd  a könyvet.
Ez  persze  nem  azt  jelenti,  hogy az
egészet  kívűlről meg kell tanulnod, de
az    nem   árt  ha  tisztában  vagy  a
regiszterekkel  és  a címzésmódokkal. A
következő    számban    elkezdjük   egy
egyszerű  demo  megírását,  az assembly
utasításokat  majd  menet  közben fogom
ismertetni.

 Viszlát a következő számban !


   Readysoft from FI-RE Crew.
