          Armour Geddon
          -------------

   A    Psygnosisban   sohasem  kellett
csalódnunk        a    jó    játékokkal
kapcsolatban.       Ez    az    állítás
tökéletesen  igaz erre a játékra is. Ha
lelki    szemeink    elött   el  tudunk
képzelni  egy szépen kivitelezett 3D-s,
különféle    szimulátorokkal  tarkított
taktikai    játékot,   akkor  nagyjából
elképzelhetjük,  hogy  milyen az Armour
Geddon.  A  játék  indításakor a főmenü
Miscellaneous  menü  pontjában találjuk
magunkat,    ahol  a  alapbeállításokat
lehet  elvégezni. Itt választhatjuk ki,
hogy  training  üzemmódban játszunk-e a
játékkal    és  beállíthatjuk  a  játék
tipusát  is  (Single, Multi). Itt lehet
a   kimentett  állásokat  betölteni,  a
mostani   állapotot  kimenteni  illetve
DATA  disket  formázni.  Ha már a játék
folyamán  kapcsoljuk  be a menüt, akkor
a  Surrnder  ponttal  lehet  a  játékot
félbeszakítani.    Ha    kiválasztottuk
valamelyik    játéktipust,    akkor   a
parancsnokságra  (HQ)  kerülve  akár el
is kezdhetjük a játékot.

   A    HQ-n    láthatjuk   a  bázisunk
közvetlen   környezetének  légterét.  A
rács  forgását  a  jobbra illetve balra
mutató  nyilakkal  tudjuk befolyásolni.
A   Messages  pontja  nyomva  a  előleg
érkezett  üzeneteket  tudjuk  megnézni.
Középen  alul láthayjuk a pontszámunkat
illetve   az  időt.  A  idő  jelentősen
befolyásolja  a tevékenységünket, mivel
az  éjszakai  órákban  a  bázison kívül
sötét    van.   A  jobb  alsó  sarokban
láthatjuk   a  lehetséges  6  egységünk
ikonját.  Ezekre rányomva átvehetjük az
egység irányítását.

R&D (Research and Development)
-------------------------------
   Ebben    a  menüpontban  történik  a
lehetséges    fegyverek    és  eszközök
kijejlesztése      illetve    gyártása.
Alapállapotban    (ha    nem   training
opcióban    kezdtünk)  nem  minden  van
kifejlesztve  a  bázison. Szerencsére a
fejlesztéshez  szükséges  tudás megvan,
ezért    a   kifejlesztés  nem  okozhat
problémákat.  A  képernyő  bal  oldalán
egy  kis  kockában  (Info  /  Graphics)
láthatjuk    a   rendelkezésünkre  álló
dolgokat.  A  fegyver melletti pontok a
következő tartalommal bírnak:

Device ? - a fegyver sorszáma
Dev % - a kifejlesztés mértéke,ha 100%,
        akkor a fegyver gyártani lehet
Man % - a következő darab gyártásának
        állapota, ha 100%, akkor kapunk
        egyet a fegyverből
Total - a rendelkezésünkre álló
        mennyiség a fegyverből
Weight - a fegyver súlya

   A  kifejlesztés úgy történik, hogy a
kép  alatti  négy  nyíl  közül  a felső
kettő    segítségével    beállítjuk   a
feladatra  szánt  tudós  számát.  A  21
tudós    közül    maximum  9-et  tudunk
ráállítani   a  feladatra.  Ha  kész  a
fejlesztés,       akkor    a    tudósok
visszakerülnek  a  jobb  felső sarokban
látható  keretbe.  Az  ez  alatt levő 2
nyíl  segítségével  a  munkások  számát
tudjuk   beállítani.  Itt  is  csak  21
munkás  áll  a  rendelkezésünkre, tehát
igyekezzünk  jól elosztani őket. Ha már
valamiből       elegendő    mennyiséget
termeltek,    akkor   természetesen  át
lehet    irányítani    őket    egy  más
feladatra.

Intel (Intelligence)
--------------------
   Ebben    a   menüpontban  a  terület
térképét  nézhetjük  meg.  A térképen a
saját  (fehér)  illetve  az  ellenséges
(piros)    egységek       helyzetét  is
megnézhetjük.  Az  egységeket stilizált
képek  jelzi  melyek  utalnak az egység
tipusára  is.  Vigyázzunk  arra, hogy a
térkép  csak a földi egységeket jelöli.
A  bal  oldalon  lévő  Zoom  in illetve
Zoom  out  pontokkal  tudjuk a térképet
nagyítani  illetve kicsinyíteni. A négy
égtájban  elrendezett  ikonokkal tudunk
a  térképen  mozogni. Ha a jobb oldalon
lévő  V1-V6  ikonokra  nyomunk, akkor a
kiválasztott       egység    helyzetére
pozicionálunk.   Ugyanez  igaz  a  Base
feliratra  is, mely a bázisra állítja a
térképet.

Equip (Equipment)
-----------------
   A    leglényegesebb    menüpont.   A
kifejlesztett  és legyártott eszközöket
itt  lehet  használatba  venni.  A  bal
felső  részen  látható  6 ikonon tudjuk
kiválasztani,  hogy  melyikek  óhajtjuk
bevetni.    A    jobb  alsó  részen  az
Accessor  Graphics ablakban láthatjuk a
bevethető  fegyvereket.  A felette lévő
nyilakkal    tudjuk    váltogatni    az
eszközt.    Ha    kiválasztottunk   egy
eszközt,  akkor  nyomjunk  rá  erre  az
ablakra,    majd    mozgassuk    át   a
megváltozott  pointert  az  egér nyomva
tartása   mellett  a  Vehicle  Graphics
ablakra.    Itt    máris  megjelenik  a
kiválasztott  eszköz  képe. A választás
után  az  Accessory  Graphics  ablak az
eszközre       pakolható    fegyvereket
szemlélteti.   A  választás  ugyanolyan
szisztéma    szerint   folyik  mint  az
előbb.  Minden  eszköz  három  fegyvert
vihet  magával. Természetesen egy fajta
fegyverből   akár  többet  is  vihetünk
magunkkal.        Egyes    fegyverekből
értelemszerűen    nem    egy    áll   a
rendelkezésünkre,  ha  felszereljük (pl
Missile).    Ha    véletlenül   rosszul
választottunk  fegyvert  vagy  eszközt,
akkor  vissza  tudjuk  pakolni  a bázis
állományába  fordított  módszerrel.  Ha
mindent  sikerült beállítanunk, akkor a
Pilot    Vehicle    ponttal   hadrendbe
állíthatjuk        az    eszközt.    (A
szimulátorok kezeléséről később írok.)

Stores
------
   Ez  a  menüpont lényegében csak arra
jó,    hogy    megnézzük  a  lehetséges
eszközöket,                fegyvereket,
berendezéseket    és    anyagokat.    A
következőket láthatjuk a pontban:

Heavy Tank (Nehéz tank)
Sebesség    : 68
Hatótávolság: 28
Fegyverek   : Shells, Ground laser,
              Rocket, Netron Bomb
Alkalmazás  : Neutron bomba (és
              alkatrészek!)
 szállítóeszköze, az ellenséges
 behatolók megsemmisítése

Light Tank (Könnyű tank)
Sebesség    : 102
Hatótávolság: 43
Fegyverek   : Shells, Ground laser
Alkalmazás  : Nagy sebbességű földi
              támadás

Hovercraft (Légpárnás jármű)
Sebesség    : 140
Hatótávolság: 30
Fegyverek   : Ground laser, Rocket,
              Missiles
Alkalmazás  : Nagy sebességű földi
              támadás

Bomber (Bombázó)
Sebesség    : 370
Hatótávolság: 106
Max magasság: 36700
Fegyverek   : Bomb, Retarded Bomb,
              Netron Bomb
Alkalmazás  : Neutron bomba
              szállítóeszköze,
ellenséges csoportosulás megsemmisítése

Fighter (Vadászrepülő)
Sebesség    : 890
Hatótávolság: 86
Max magasság: 48000
Fegyverek   : Laser, Missiles, Rockets,
              Retarded Bomb
Alkalmazás  : Nagy sebességű földi,
              illetve légi támadás

Helicopter
Sebesség    : 320
Hatótávolság: 73
Max magasság: 8400
Fegyverek   : Laser, Missiles, Rockets
Alkalmazás  : Földi, illetve légi
              támadás

Laser
   Kis   pontosságú  és  eredményességű
fegyver.  Hatótávolsága 1 mérföld. Légi
illetve földi célok ellen. 100 KG.

Bomb
   Hagyományos     fejlesztésű    lassú
bomba.  Pontatlansága miatt inkább csak
vaktában    lehet    vele  eredményeket
elérni. 750 KG.

Rocket
   Nagy       sebességű    2    mérföld
hatótávolságú    inkább    csak   földi
célpontok        ellen        bevethető
rakétafegyver. 25 KG

Missile
   Nagy       sebességű    3    mérföld
hatótávolságú       rakétafegyver.    A
leghatásosabb talán. 120 KG

Neutron Bomb
   A  legfejlettebb  teknikát képviselő
tömegpusztító    fegyver.    A    játék
folyamán kerül kifejlesztésre. 2500 KG

Retarded Bomb
   Nagy    romboló  hatású  hagyományos
bomba. 250 KG 

Night-Sight
   Éjszakai  látókészülék minden eszköz
számára. Használata nélkülözhetetlen. 

Shells
   Hagyományos         robbanótöltettel
ellátott lőszer. 10 KG 

Droptank
   Üzemanyag    póttartály    792    KG
üzemanyag számára. 50 KG 

Telepod
Teleport állomás. 8000 KG

Fuelpod
Üzemanyag utántöltő állomás. 8000 KG

Cloaker
   Az    alapanyag  ellátást  biztosító
felszerelés. 500 KG 

Tritinim, Xelim, Maxinium, Outinium
   A    különböző   dolgok  gyártásához
szükséges alapanyagok. 


A használható eszközök kezeléséről:
-----------------------------------
   Gyakorlatilag  az  összes szimulátor
kezelése  megegyezik.  Kis  különbségek
ugyan    vannak  de  ezek  nem  érintik
alapjában  a  kezelést.  A  használható
billentyűk:

K     Keybord bekapcsolása
M     Mouse -"-
J     Joystick -"-

(Érdemes indulás elött beállítani !)

S     Hajtómű beindítása
Kurzor Az eszköz irányítása
L     Vissza a lifttel a bázisra (csak
      a liften állva)
P     Pause
Del   Védő energiamező növelése
Help  Védő energiamező csökkentése
+     Teljesítmény növelése
-     Teljesítmény csökkentése
V     Multifunkcionális monitor váltása
      (Küldetés kordináták !)
T     Célpont váltás
Alt   Zavaró részecskék kiszórása
Q,A,Y Fegyver aktivizálása
Enter Lövés az aktivizált fegyverrel
B     Teljesítmény 0-ra (Backspace
      ugyanaz)
F9    Radar hatótávolság növelése
F10   Radar hatótávolság csökkentése
G     Teleport igénybevétele (csak a
      teleportnál)
TAB   Ágyúcső emelése (értelemszerűen)
CTRL  Ágyúcső leengedése
      (értelemszerűen)

Num Bill számok   különböző irányokba
                  nézés
Num Bill Enter    Külső képek 1
Num Bill .        Külső képek 2
Num Bill 5        vissza belső képekhez
Num Bill 0        Műhold kép

F1-F6             váltás az egységek
                  között

   Miután  kiemelt  bennünket  a lift a
bázisról  gyorsan  növeljük meg a pajzs
energiáját.  Kapcsoljuk  be  hajtóművet
és   emeljük  fel  a  teljesítményt.  A
vadászrepülőnél  balra  kell kifordulni
a  hosszú  kifutóra,  bombázónál  pedig
jobbra.  A  repülőknél vigyázzunk arra,
hogy  a radar csak előre tapogatja le a
térséget.

A játék menetéről és a küldetésekről:
-------------------------------------
   Induláskor    igyekezzünk    gyorsan
kifejleszteni  minden  fegyvert. Ezután
kezdjünk    el   villámgyorsan  mindent
gyártani,    mert    pillanatok   alatt
elfogynak    a  készleteink.  Lehetőleg
amikor  új  egységet állítunk hadrendbe
előbb  nézzük  meg a HQ-nál a térképet,
hogy  ne  legyen  túl  sok  ellenség  a
levegőben.    A  játék  által  kijelölt
küldetések    gyakorlatilag   mind  azt
szolgálják,    hogy   a  neutron  bomba
kifejlesztéshez     szükséges    tudást
megszerezzük  megunknak.  A  5 küldetés
mindig    20%-ot   fejleszt  a  meglevő
ismereteinken.  A  küldetést csak nehéz
tankkal    tudjuk   végrehajtani  ezért
kifejezetten  ajánlott  a  telepod és a
fuelpod használata.

Készítette: BEAR
