 Magyar Adventura a láthatáron

  Már a Computer-karácsonyon láthatta a
magyar számítógépes társadalom az  első
magyar kalandjáték demó verzióját.
  Természetesen forgalmazási célokkal a
számítógépes piacra szeretnének vele az
alkotók betörni.  A  Computer-karácsony
tömege nem  volt alkalmas egy alaposabb
kiváncsiskodásra, de a GURU csapat és a
készítők  megtalálák  a lehetőséget egy
későbbi nyugodt információ cserére.
Ez a kis cikk a program két frontembere
Dragon György és Staengler Ferenc aktív
közreműködésével készült.
  A játék címe Abandoned Places lesz.
Már ez is jelzi, hogy hőseik feladata a
játék folyamán bejárni, felfedezni és a
szörnyektől megszabadítani a  különböző
helyszíneket.A játék készítői két coder
Staengler Ferenc és Fábián István,  két
grafikus Csige Tamás és  Kiss Attila és
végül, de nem utolsó sorban zenekreátor
és mindenes Dragon György.
Kérdésemre elmondták, hogy a játékötlet
Ferenc és Tamás agyában motoszkált,csak
később jött össze a teljes alkotógárda.
  Már  korábban  is  adventura-kedvelők
voltak, de kritikus szemmel nézték  még
a legjobb kalandjátékokat is. Rájöttek,
a hibáikra és új ötleteket agyaltak ki.
 Szívem szerint csak azt kritizálom,ami
tényleg szörnyű, de a legjobb  kritika,
ha a kritizáló valóban jobban tudja  az
adott dolgot kivitelezni.
 Itt bizony ez történt.  A játék a nagy
előd,  a  Dungeon  Master  koncepcióján
felbuzdulva kezdett a készítőkben  nagy
vonalakban kirajzolódni. Bár  ennél  ők
valami többet, jobbat akartak készíteni
 Így meghagyták a labirintus koncepciót
de kiegészítették egy remek külső világ
képével, hiszen nem  csak  dungeonokban
lehet majd  kalandozni, hanem egy remek
kis kontinensen is.
A kivitelezés szerintem egyszerűen csak
kíváló. 4  karakterrel kell  a játékban
mászkálni, nem játszó karakterekkel itt
nincs bonyolítva helyzetünk.  Viszont a
különböző emberkék akikkel találkozunk,
útbaigazítást nyújtanak a feladatokhoz.
  Erre  külön kidolgozott kommunikációs
rendszer szolgál.  A karakter típusok a
harcos, a pap és a varázsló már más D&D
játékok főszereplőiként ismert alakok.
Tolvaj ideológiai okokból nem  került a
csapatba. Természetesen minden karakter
szükséges a játék teljességéhez.
Vásárolni, gyógyulni a szokványos módon
lehet majd. A külső világ a játék alatt
változik. Kezdetben 4-5 nagyváros lesz.
  A labirintusok 3 D-ben, a külső világ
felülnézetben készült el.
  Merőben új experience rendszer és új,
szerintem elég jó varázslat rendszer is
készül a programhoz.
A program érdekessége még,hogy az egész
zenei rész kb. 50-60 percet tesz ki.
A zene egyébként stílusos és hangulatos
Annyit elárulhatok, hogy TFMX-el készül
  Azoknak akiknek még nincs  bővítőjük,
ajánlom sürgősen vegyenek egyet, mert a
program csak 1 Mb-ra készül.
 Rengeteg tárgy, ellenfél és labirintus
várja a kalandozni vágyókat. Az alkotók
kérdésemre azt is elmondták, hogy végső
összecsapásunkkor a gonosz  nem pusztul
el, így a folytatás jogát fenntartják.
  Viszont a folytatást egy techno-világ
keretei között képzelték el.

  Sok sikert kívánva munkájukhoz a GURU
megígéri, hogy  olvasónak  folyamatosan
tájékoztatást ad erről a remek játékról
Úgy tűnik már a következő számunkban is
tudunk közölni képet vagy képeket a már
80-90 %-ban elkészült programból.

      készítette: Shy Guy of Flatliners
