        La Fonten nyomdokán
    Az egér és a sajtQkac meséje.

   Az  egeret  egy szép napon beidézték
a   bíróságra,  mert  megette  annak  a
sajtnak    a    nagyrészét  amelyben  a
sajtkukac lakott.

  - Egér  Rihárd,  magánlaksértéssel és
a  közszemérem  megsértésével vádoljuk.
Kíván  valamit  a  mentségére felhozni?
-kérdezte az ügyész.

  - A   magánlaksértést  beismerem,  de
nem  tudom  miért  vádolnak közszemérem
sértéssel is?

  - Amikor  ön  kirágta  az Ementáli u.
4.  szám alatti lakás közfalát a sajnak
teljesen kilátszott a kukaca.

    - Hmmm,  hát  izé, valóban -ismerte
el zavartan az egér.

   A  bíró belelapozott az ügyiratokba,
néhány  percig  magában  olvasott majd,
megszólalt:

   -Mielőtt   a  bíróság  összeülne  az
itélethozatalhoz,    megkérdezem,  hogy
van-e   valakinek  hozzáfűznivalója  az
ügyhöz?

 - Igen nekem van. - szólt a sajtkukac.

 - Tessék. - adta meg a szót a bíró.

 -  Tisztelt    bíróság,  többgyermekes
családapa  vagyok  és  sajnos ezután az
incidens   után  a  családommal  együtt
hajléktalanokká      váltunk.    Nagyon
felháborító,  hogy  egy ilyen korlátolt
alak    felelőtlen   magatartása  miatt
tisztességes    családok    kerülhetnek
kellemetlen  helyzetekbe.  Ezért kérem,
hogy  súlyos  büntetésben részesítsék a
vádlottat.

  - Ne    kukacoskodjon   annyit,  maga
izgága  sajtkukac!  -fakadt ki mérgesen
az egér.

  - Hallották  uraim ez az egér az önök
jelenlétében    megrágalmazott,   kérem
súlyosbító  körülményként ezt is vegyék
fel a jegyzőkönyvbe. -mondta a kukac.

  - Most    már    aztán    elég  volt.
-kiáltott  fel az egér majd odarohant a
sajtkukachoz   és  mint  egy  spagettit
pillanatokon belül lenyelte.

   A  bíró  felállt  székéről és kimért
hangján megszólalt:

  - Vádló    hiányában  az  egér  ellen
indított    bírósági  eljárást  ezennel
megszüntetem.

   Az   egér  megkönnyebbült  sóhajtása
betöltötte a termet.

  - A  tárgyalást  berekesztem.  -szólt
végül  a  bíró  és hangosan összecsapta
az ügy iratait tartalmazó aktát.

   Tanulság:    Az    igazság    mindig
diadalmaskodik. (Akár a mesékben.)

                              F. S.

