          WILD WEST WORLD
         ----------------

   A   nem elvont, sci-fi, AD&D jellegű
kerseskedő-kalandjátékokat     kedvelők
számára   az  Oil  Imperium;  Ports  Of
Call;    Transworld  után  megjelent  a
Wild West World. Ebben  a játékban  egy
vadnyugati     farmer    Jack    Putter
szerepében   kell  egy  virágzó  farmot
fenntartanunk  a lehető  legtöbb földet
megvennünk  arany,- ezüst   és  gyémánt
bányákat    nyitnunk   illetve  üzemben
tartanunk  .A  környező  indiánokkal és
városokkal   kereskednünk  és  miközben
kereskedünk        a     karavánjainkat
megvédenünk.

   Mielőtt    rátérnék    magára  játék
ismertetésére    néhány   szó  a  játék
lehetőségeiről,    alapigazság,    hogy
amilyen  az  adjon isten olyan a fogadj
isten    ezt    azért  mondom,  mert  a
vadnyugati  erkölcs  kodex  /ez nem egy
szövegszerkesztő      Amigára/  ehetővé
teszi    bérgyilkos    használatát    a
nemkivánatos  vetélytársak  és  egyebek
elhesegetésére,   valamint  úgynevezett
rablóbanda,  vagy  geng alkalmazását az
épp útban lévő karaván,bánya vagy város
rongálására    némi   dinamit  nevezetű
bum-mal.    Valamint   az  úton-útfélen
jártunkban       viselkedhetünk    némi
barátságtalansággal,        ez,    mind
beletartozik  a  vadnyugati  elfogadott
szabályokba,  de sajna az is ,hogy igen
gyorsan   kezdhetjük  betölteni  a  már
előzőleg    kimentett    állást    vagy
kezdhetjük újra a gamest.

   Megmondom  őszintén  nagyon  nehéz a
helyes  viselkedési  normát megtalálni,
mert        pl.    hiába    viselkedtem
barátságosan    a   prérin  összefutott
karavánnal,     ennek    ellenére    is
megtámadott    a  farkas,  az  indiánok
pedig    akkor  is  kereskedtek  velem,
amikor  ellenséges  magatartás  mellett
döntöttem,  igy elmaradt a skalp /pedig
olyanom  még  nincs!/  Tehát  ha szabad
ajánlanom  akkor  egy  óvatos  várakozó
magatartást,  amely  gyanakodva  figyel
mindenre,    eredményesebb,   mint  egy
agresszív mindig támadó viselkedés!

   Ajánlok   még  egy-két  dolog  amire
figyelni kell: 

   -A  kereskedő aranyat majdnem mindig
csak vesz. 

   -Az  indián kereskedőnek figyeljük a
száját!    Ha    kezd  lefelé  konyulni
azonnal adjunk vissza pár dolgot.

   -A  farmunkon  mindig  tartsunk  egy
vadászt és pár felderítőt. 

   -A  bánya csak akkor fog termelni ha
munkást viszunk oda. 

   -A  kocsikhoz  vehetünk lovakat vagy
marhákat,  ha nincsenek akkor a karaván
menüben  ne  felejtsük  el  beállítani,
hogy az emberek huzzák!

   -Egy   karaván  mindig  tartalmazzon
egy vadászt és felderítőket! 

   -Figyeljünk    a   kocsik  teherbíró
képességére,      ezt    alul    tudjuk
ellenőrizni  a  csíknak  a zöld mezőben
kell maradnia.

   -A    karaván    haladási   formáját
négyszögűre  állítsuk,  ez  lassabb, de
biztosabb. 

   -Ha  a  marhacsordához  nem  viszünk
cowboyokat szétszélednek! 

   -A  folyóparti telkeket elárasztja a
tavaszi áradás ! 

   -A    magas    hegyeket    lehetőleg
kerüljük. 

   -Ha  kiküldtünk  embereket valahová,
tartsuk  szemmel  őket,  legyen enni és
innivalójuk 

   -Karavánok  kijelölésénél  mindig  a
jobb oldalon megjelenők mennek! 

   -A  karavánnal  küldjünk  pénzt  is,
menetközben        támadt      gondjaik
enyhítésére! 

   -Mindig   jól  fontoljuk  meg,  hogy
miből mennyit veszünk! 

   -Soha  ne  hagyjuk, hogy a riválisok
körbevegyék  földünket,  bányánkat, egy
járható kockányi terület mindig legyen.

   -Ebből    adódóan    mindig  a  zöld
területet  vegyük  meg.  Igaz  arany az
nem  lesz  benne, de ha farmert viszünk
rá   akkor  élelmiszert  termelnek,  az
ellenfél meg mehet körbe.

   -Maloloumnus-al  a  fehér  indiánnal
még véletlenül se gorombáskodjunk! 

   -Figyeljünk  a  karaván  útirányára,
víz mindig legyen a közelben! 

   És  most  magáról a játékról. Sajnos
az  én  verzióm  egy német konvertálás,
így   a  térkép  és  egyebek  angol,  a
szöveg pedig német, hajrá szótár!

   Indulásnál  kijelölhetjük,  hogy egy
vagy    két    játékossal    akarunk  e
játszani,    valamint    a    nehézségi
fokozatot    0-tól    4-ig  /0-ásnál  a
második  fordulóban az egyik ellenfélet
megölik    a    banditák,   marad  öt/.
Lehetőség  van  a  kimentett játékállás
betöltésére,      a    lemezt    elötte
"SpielStand"   névre  kell  formatálni.
Majd  azt  kivánja tudni masina, hogy a
lemezműveletek     mennyisége    mennyi
legyen,  ezt MIN illetve MAX rábökéssel
lehet    kérni.  A  harmadik,  negyedik
játéknál    mindenki    a   MIN-re  fog
szavazni,    de   elsőre  érdekes.  Itt
mondanám  el,  hogy  a  game nálam csak
512K-án  futott  de  két  drive-val így
gyorsan  töltött,  de  sajnos egy drive
esetén egy kicsit lassú lesz.

   A    választás   után  egy  tájképet
láthatunk   /hegyek,  folyók,  városok,
indiánok/.    Balra  alul  lent  van  a
farmunk,  itt  kaphatunk információt az
adott helyzetről, miből mennyink van.
Nőtt vagy csökkent a pénzünk mennyisége
stb,    ha  mégegyszer  megnyomjuk  egy
táblázaton  megnézhetjük,  hogy  hogyan
áll  a  többi  játékos,  amelyik  város
ikonja  fehér  ott  annak  a játékosnak
pénze  vagy  karavánja.  A  név mellett
látható  piros  csík  azt mutatja, hogy
milyen    messze  van az  otthonától  a
játékos.        Bal      alsó    részen
elbocsáthatjuk  azt, aki nem megfelelő.
A  tájkép  többi részére hiába nyomunk,
egyedül  a  Jefferson  Geng jelentkezik
be,  hogy szabott egységáron felrobbant
akármit  és  akárkit ennek az erősségét
a  dinamitokkal  állíthatjuk  be. Ennek
elsőre semmi értelme!

   A    jobb   alsó  részen  egy  város
látható,  ha  erre  nyomunk  egy  város
utcarészletét  láthatjuk, így mugtudjuk
hogy  Gold  City-ben tártózkodunk a bal
oldali    épület   a  földhivatal,  itt
tudunk    földeket  vásárolni  mégpedig
úgy,  hogy a megjelenő térkép megkivánt
részére    visszük    a  négyszöget  és
megnyomjuk  a bal egérgombot. Ha a kért
terület  eladó,  akkor megjelenik az ár
és    lehet  alkudozni,  ha  megegyezés
születik,    a  területet  bejegyzik  a
nevünkre, azaz Jack Putter névre.

   A  középső  épület  a  kereskedő itt
tudjuk   megvenni  a  megkivánt  árukat
mégpedig    úgy,  hogy  ráclickelünk  a
kivánt    árura,  ekkor  megjelenik  az
összes    mennyiség  abból  az  árúból.
Beállítjuk      a    vásárolni    akart
darabszámot,    a    pipajelre   nyomva
megjelenik    az  összeg  amennyit  kér
érte,    itt  is  lehet  alkudozni.  Ha
végeztünk  minden  árúval  OK-ra nyomva
visszakapjuk    az  utcaképet  az  ezen
látható  lovasra nyomva embereket lehet
felfogadni.     Jól    figyeljünk    az
ügyességre,  meg a tulajdonságokra mert
az,  hogy szép az még nem baj, de ha az
alkoholista,    csúnyán  befürödhetünk.
/Kiváncsiságból        egy      cowboyt
alalmaztam,  aki  alkoholista  volt  és
tényleg  lopkodta a szállított Whiskyt,
igy  gyorsan  ki  is rúgtam a farm menü
entlassen  feliratával.  A  nevét  kell
megadni, máris mehet amerre lát./

   A    bal  oldali  ház  előtt  van  a
bérgyilkos,    a  killer.  Ha  megadjuk
ellenfelünk  nevét  a killer elindul és
szépen   rábeszéli  riválisunkat,  hogy
tünjön   el  a  játékból.  Ezt  csak  a
nagyon  gyakorlott játékosok használják
a  robbantó  bandával  együtt!  A  jobb
oldali    ház    emeletére    nyomva  a
bányaengedélyt     szerezhetjük    meg.
Amelyik    jelet    választjuk,   attól
függően  lehet  aranybánya,  ezüstbánya
vagy  gyémántbánya,  a  kiaknázásért is
fizetni  kell, itt már nehéz alkudozni,
de  négy társaságtól is lehet engedélyt
kérni.    Ki    kell    választani    a
legolcsóbbat.  Ennyit  a  városban lévő
lehetőségekről.

   A    tájkép    közepén  látható  egy
karaván,    erre    nyomva  indithatunk
karavánt  oly  módon,  hogy a négyzetet
rávisszük   arra  a  területre  ahonnan
indítunk,  majd kétszer a bal egérgomb,
erre  megjelenik  az ott lévő embereink
és   tárgyaink  listája,  OK-ra  nyomva
megjelennek   az  ikonok,  ezekre  szép
sorjában  rányomkodva kijelöljük kikből
álljon   a  karaván  és  mit  vigyenek.
Figyelem!  A  jobb egérgomb tárgyaknál,
az  egész  mennyiség embereknél pedig a
kiválasztás,    tehát  ha  nem  akarjuk
vinni  a  bal  gomb,  ha  akarjuk vinni
akkor    pedig   a  jobb  gombbal  kell
rámyomni!  Ha  befejeztük  akkor  OK. A
térképen  kijelöljük  lépésenként, hogy
merre menjenek.

   A    tájkép    legaljára   a  Weiter
feliratva    nyomva  elindul  a  játék,
elindul  Jack  Putter 1741 Március 1-én
Gold  Cityből,  hogy  megmutassa  40000
Dollár-t  mennyire  képes  hasznosítani
/föld,       emberek,    árú,    bánya,
kereskedés/  de persze még haza is kell
érnie.  A  térképen  nyomon követhetjük
minden     emberünket,    karavánunkat,
indiánokat,     áradást,    préritüzet,
valamint  jelzést  kaphatunk a saját és
ellenfeleink        által     elfoglalt
területekről,  karavánjaink útirányáról
stb.  Mégpedig  oly  módon, hogy a jobb
egér gommbal nyomunk vamelyik ikonra.

Az ikonok:
A bolt- Kocsi     Az emberek- Farmer
        Ló                    Cowboy
        Marhacsorda           Munkás
        Arany                 Vadász
        Ezüst                 Felderitő
        Gyémánt
        Gabona
        Bőrök
        Alkohol
        Szerszámok
        Fegyverek
   
A karaván /Trech/-

Utolsó sorban egymás után
   Pénz mennyit visz pl;2364
   Kocsi vontatása milyen legyen?
      Lovas,ökrös vagy ember húzza.
   Milyen formában haladjanak?
      Egysoros ,Kétsoros ,négyzetes.

   Az    ügyességi  részeknél  egy  kis
fekete    nyíl   mutatja,  hogy  melyik
embert  vezéreljük  ugyanigy adjuk meg,
hogy    kit    lőjjön.  /Rámutatunk  az
ellenfélre  és  ha  megjelenik  a  feje
felett  a nyíl játékosunk azonnal rálő.
A  kocsi  vezetésnél  ha  kijelöltük az
összes  kocsi  útirányát, ne felejtsünk
OK-t  nyomni,  mert  csak erre indulnak
el.  Az arcade részek nincsenek annyira
szépen   kidolgozva  mint  a  Lords  of
Rising    Sunban,  de  nagy  ügyességet
kivánnak,    és  mivel  véletlenszerűen
generálja  a  gép, nincs nagy befolyása
a    játék  végső  céljára,  kivéve  ha
otthagyjuk a fogunkat.

Kellemes kalandozást a Vad Vadnyugaton

                   Haller's  1991.

