   BLUE MAX / Three-Sixty
   ----------------------


A GURU előző számában olvashattátok egy másik Three-Sixty játék leírását, a DAS
BOOT-ét.   A  BLUE  MAX  valamivel előbb jelent meg Amigára mint az, de a játék
szinvonala hasonló, ha nem jobb.

Ebben  a  jatékban egy Első Világháborús pilóta szerepébe kerülünk.  Feladatunk
két   féle   lehet.  A "szövetséges kutyák" kinyírbálása, vagy a "náci disznók"
megsemmisítése.  Ez persze attól függ, hogy melyik oldalt választjuk.

A  játék  egy,  a Three-Sixty-től megszokott, részletes menüvel jelentkezik be.
Az opciók a következők:

 - REGISTRATION:          -> Ha el akarjuk kezdeni a játékot, akkor nem árt egy
   -------------             embert választani magunknak.

         - 1 or 2 player(s)           -> ezt otthon mindenki barkóbázza ki.

          - New Pilot                 -> Egy új pilóta választása.
                                         Ekkor meg kell adnunk a nevét, melyik
                                         oldalon álljon (Allies - szövetséges,
                                         Axis - német), mivel irányítsuk és,
                                         hogy milyen gyorsan lőjön a gépenek a
                                         fegyvere (Bullets - lassan, Crosshair
                                         - gyorsan).

          - Active pilot              -> Egy, már a lemezre kimentett pilóta
                                         választasa. itt már csak azt kell
                                         megadni, hogy mivel iranyítsuk és,
                                         hogy hogy lőjön a gépének a
                                         géppuskája.


 - SELECT GAME MODE:      -> Gondolom ehhez nem kell kommentár, ha kell,
   -----------------         írjatok nekem a GURU címére.

        - Practice Flight            -> A repülés gyakorlása.

        - Action Dogfight            -> Egy "igazí" küldetés. Már vérre megy.

        - Practice Strategy          -> Stratégiánk gyakorlása. (Részletesen
                                        később.)

             - Time per Move:        -> Mennyi időnk legyen egy lépésre.

             - Total Time per Games: -> A "játék" mennyi ideig tartson.

        - Campaigns                  -> "Küldetések életre-halálra".

 - SELECT AIRCRAFT:                  -> Repülőgépünk kiválasztása.
   ----------------                     Nincs több komentár, mert annak semmi
                                        értelme nem lenne, hogy leírjam, hogy
                                        melyik gép mennyivel megy,milyen színű,
                                        melyik oldala van egy kicsit meghúzva,
                                        és hogy hogy készül a tojásrántotta.
                                        (További információk a GURU címén.)

 - SET WEATHER CONDITIONS:           -> Az időjárás beállítása
   -----------------------

        - Clouds                     -> Felhők (az sűrüségük fentről lefele
                                        csökken). 

        - Wind                       -> Szél (az erőssége fentről lefele
                                        csökken).

        - Selection Done             -> Vissza a főmenübe

 - BEGIN FLIGHT                      -> A küldetés megkezdése ((fel)támadás).
   ------------

 - SET COMPUTER OPTIONS:             -> Beállítani a játék részleteit.
   ---------------------

        - Plane Detail:              -> A repülőgép részletessége
          - Interiors                -> Belül
          - Exteriors                -> Kívül
          - Animations               -> Animáció be / ki

        - World Detail:              -> A táj részletessége

 Ez a két pont erősen kihat a játék sebességére !

        - VCR (on / off):            -> Ha bekapcsoljuk (on), akkor a játékot
                                        TRACK módban kell végígjátszanunk
                                        (kívülnézet, a gép mögött).

        - Sound:                     -> Az effektek (All Sound-on a legjobb).

 - ABOUT BLUE MAX:                   -> Sok szép dolgot tudunk meg a játékról
   ---------------                      és keszitőiről.

 - VIEW PILOT LIST:                  -> Megnézni a a TOP TEN-t.
   ----------------

 - EXIT TO DOS:                      -> Az az igazság, hogy ez az egyetlen
                                        opció amivel nem tudtam "zöldágra
                                        vergődni". Kérjük azokat a kedves
                                        játékosokat, akik ezen opció működését
                                        behatóan tanulmányozták, hogy egy
                                        részlete működési leírást küldjenek
                                        a szerkesztőség címére. Elöre is
                                        KÖSZÖNJÜK !!!


Ha  mindent  beálítottunk,  akkor  talán  el  is kezdhetjük első küldetésünket.
Sokan  azt  mondják,  hogy  ebben  a  játékban könnyebb Szent Péter Birodalmába
kerülni,  mint  életben  maradni.  Nos hát ez NEM IGAZ.  A túléléshez mindössze
egy Posta Bank letétijegyre, a Rambokésre és erre a leírásra van szükség.  Nos,
végy  egy  fantasztikus  BLUE  MAX  leírást  (pont  olyat, mint ez), olvasd  el
háromszor...  ..&3§^##*~%ˇ°@ Sorry Fellows...

Tehát mint már említettem (?), nem árt ismerni a játékot kezelő billentyűket.

    - Numerikus + / -             -> Sebesség

    - B (nem a numerikus)         -> Egy háborús segélycsomag elejtése 
                                   (Ne hagyd szenvedni a szenvedőket).
                                   Keresd a bomba címszónál.

    - F1                          -> Kamera előre / Pilótafülke

    - F2 - F3                     -> Kamera balra - jobbra

    - F4                          -> Kamera hátra

    - F9                          -> Műszerfal ki / be

    - F10                         -> Szünet

    A következő gombokat akkor lehet hasznalni,ha a műszerfal be van kapcsolva.

    - Ü                           -> Kamera le

    - + (Ü mellet)                -> Kamera fel

    - P                           -> Kamera hátra

    - O                           -> Kamera előre

    - S                           -> Vízszintbe hozza a gépet

Ezek a gombok akkor érvényesek, ha egyedűl játszunk.  Két ember esetén a gombok
a műszerfalon fel vannak tüntetve.

Most a játék egy érdekes részéről fogok néhany lényeges szót írni, a stratégiai
részről.

A  stratégiai  részben  ugyanaz  a célunk, mint a szimulátor részben, vagyis az
ellenséges célpont megsemmisítése.  A játék ezen részében a képernyő két részre
van  osztva,  egyik  oldal a mienk, a másik az ellenfelünké.  A célpont itt egy
repülő.  A stratégiai rész kezeleséhez nincs túl sok billentyűre szükség.  Ezek
a következők:

    - F1 -> Examine World         -> Kamera az általunk kiválasztott irányba.
                                     (Az irányokhoz tartozó gombok ekkor fel
                                     lesznek tüntetve a képernyőn.)

    - F2 -> Examine Status        -> Itt lehet megnézni, hogy egy fordulóban
                                     hány kockát mehetünk előre, hányszor
                                     fordulhatunk, hány egységet emelkedhetünk.
                                     Mindezek ellenére ennek a funkciónak,
                                     szerintem semmi értelme.

    - F3 -> Select Move           -> Ebben a funkcióban tudjuk a gépet
                                     irányítani.
                                     Ekkor a mi felünkön egy térkép jelenik
      meg, ami hatszögekkel van felosztva. Az egyik hatszögben ott van a mi
      gépünk is (zöld), esetleg az ellenfélé is (piros). A gépünket a következő
      billentyűkkel irányithatjuk: W - előre, X - hátra, Q - fel, E - le,
      A - balkanyar, D - jobbkanyar. Ha beállítottuk, hogy merre menjen a
      gépünk, akkor nyomjuk meg az F4-et, a képernyő visszavált, és láthajuk,
      hogy a gép a kívant irányba repül. Ha az elenség gépe elénk kerül, akkor
      a SPACE megnyomásával sózzunk od neki egy kis ólombetéttel. Ha
      elegendőször eltaláltuk már, akkor jön a CONGRATULATIONS, Boldog Új Évet,
      Boldog Születésnapot.... és visszakerülünk a főmenübe.


Nos,  elértünk  a  leírásom  egyik  legszomorúbb  részéhez,  a  végéhez.  Ennyi
segítség  remélem  mindenkinek  elég  volt.   Ha  nem  ,  akkor írjatok nekem a
szerkesztőség címére.  A játékot én a "multi-univerzális" repülőgépszimulátorok
közé  sorolnám.   Ennek  a  fajtának  ez  az  első  tagja.   Van  benne minden,
szimuláció  (még jó), 1 v.  2 játékos mód (nem kell egy másik Amiga ahhoz, hogy
egymás  ellen  tudjunk  játszani),  stratégia,  izgalom....   A  játéknak  jó a
grafikája, az effektjei is, egy kicsit lassú talán, de a sok jó tulajdonság ezt
ellensúlyozza.  Szerintem ez egy nagyon jó játék.

                               SOK SZERENCSÉT !!!


A  leírást  kiagyalta,  leírta,  beírta,  a  kedves  (?)  olvasókat,  szüleit,
testvérét, barátnőjét, kutyáját, macskáját, tehenét fárasztotta .....:  Mr.T.

