Advanced Destoryer Simulator
----------------------------


1990  őszén a Loricell cég kiadta D.Arnaudd programját SHERMAN M4-et.  Mivel ez
volt  az  első  AMIGA-ra  készült  tank  szimulátor  (némi stratégiai elemekkel
tarkítva)  persze,  hogy  sikert aratott.  Annak ellenére, hogy francia nyelven
íródott.   A  sikeren  felbuzdulva   D.Arnaudd   ismét   nekilátott   egy   II.
világháborús  szimulációs  program  kódolásához.  Ez lett az ADVANCED DESTROYER
SIMULATOR,  amelyet most a FUTURA DESIGN adott közkézre.  Sajnos ezt is francia
nyelven írták meg.

A  program  az Angol Királyi Haditengerészet H.M.S. Onslaught osztályba tartozó
rombolóját  szimulálja.  Ezeket a hajókat a konvojok kisérésére, őrjáratozásra,
partvédelmi  feladatok  elvégzésére  használták.   Ezeknek  a  követelményeknek
megfelelően a hajó méretei sem a legnagyobbak.

Néhány fontosabb jellemzője a hajónak.
Vízkiszorítása 2200t, max vízkiszorítása 3200t.
Hossza 110m, szélessége 12m, merülése 4,8m.
Fegyverzete 3*2db 120mm ágyú-légvédelmi ágyu.
            2*4db torpedóvető cső.

Sajnos  a  programozók  lefelejtették(?)  a  légvédelmi  gépágyúkat,  vizibomba
vetőket.   Pedig  ezek  a  fegyverek némelyike elkelt volna néhany küldetésnél.
Ebből  kifolyólag  néhany nevetséges dolgot is el kell követnünk a játék során.
Ilyen  például a La Manche-csatorna beli küldetésekből az ominózus negyedik is.
Ugyanis  itt  egy  tengeralattjárót kell felderítenünk és megsemmisítenünk.  Ez
úgy  történik,  hogy  megközelítjük  a  térképen,  majd amikor már eléggé közel
értünk   hozzá,  akkor   szonárral   vesszük   üldözőbe.    Erre   a   megijedt
tengeralattjáró  felemelkedik  a "biztonságot" jelentő mélységből, és fedélzeti
fegyveréből  nyit  tüzet  ránk.   Bahhh.   Ez  azért  kicsit  abszurd.   Ezt  a
tengeralattjárók  csak  védtelen  szállító hajók ellen merték csak megtenni nem
pedig "állig" felfegyverzett rombolók ellen.  A másik ilyen muris dolog, amikor
az  ellenséges  repülőgépek  (AVION)  ellen  kell harcolnunk.  Ekkor ugyanis az
ágyúinkkal kell ezeket leszednünk.  Tudom, most a "szakértők" felhördülnek.  Én
is  ugyan  olyan  "jól"  tudom, hogy ezt megtették még a nagy csatahajók is, de
viszont  volt  ott  még  rajtuk  kivül egy jó nagy rakás légelhárító gépágyú és
géppuska   is.   Nem??..   A  másik,  mint  azt  a  SHERMAN   M4-ben   is   már
"megszokhattuk",  itt sincsen előléptetés és nem is osztogatnak mindenféle szép
medáliákat.   Ez  viszont  eléggé  sokat  ront  a  játék sikerélményén, mert ha
teljesítettünk  egy  küldetést,  akkor is csak egy szép francia nyelven íródott
gratulációt  "olvashatunk"  el.   Na  mindegy, mindezen hiányosságok ellenére a
program  szerintem  nagyon is jó.  Az objektek jól kidolgozottak, a mozgatás is
jó  gyors,  addig  míg  nincsen  egyszerre  túl  sok  minden  a  képernyőn.   A
hanghatások  lehettek  volna  egy  kicsit  jobbak  is.   A  küldetések száma és
minősége  jó,  nem  túl unalmasak, bár némelyik igen csak hosszú. Bizonyosan jó
néhány óra "szenvedést" fog okozni a majdani kapitányoknak.


Most pedig következzék a program.

Menu princi pal - Főmenü
------------------------

DD 231 notice technique - A DD 231-es romboló nehány fontosabb jellemzője.
Parametrage du realisme - A valósághűség paramétereinek beállítása.
Combats en Mediterranee - Földközi-tengeri küldetések.
Combats dans La Manche  - La Manche-csatona beli küldetések.
Combats en mer du Nord  - Északi-tengeri küldetések.
Mode demo               - A program demonstrációs része, ez indul el akkor is
                          ha sokáig nem választjuk egyik menüpontot sem.


Parametrage du realism - A valósághűség paramétereinek beállítása
-----------------------------------------------------------------

Reperage das ennemis sur carte - ????
Delais rechargement torpilles  - Időt vegyen igénybe a torpedóvető csövek
                                 újratöltése.
Delais rechargement cannons    - időt vegyen igénybe az ágyúk újratöltése.
Carburant limite               - Korlátozott mennyiségű üzemanyag.
Munitious limites              - Korlátozott mennyiségű lőszer.
Retour au menu                 - Vissza a főmenübe.


Combats en Mediterranee - Földközi-tengeri küldetések
------------------------------------------------------

Mission no.1
------------
Indulás  a  Máltán lévő szövetséges támaszpontról 6:30-kor. El kell pusztítani
Linosa közelében lévő teherhajót.  Visszatérés a bázisra 8:00-ig.


Mission no.2
------------
Indulás  a Máltán lévő szövetséges támaszpontról.  A Tripoliba tartó ellenséges
konvojt  kell  megsemmisíteni.  A konvojban 2db üzemanyagszállitó  hajó, és 1db
kisérő romboló található.  Útközben még 1-2db rombolóra nyugodtan számíthatunk.
Visszatérés a bázisra.


Mission no.3
------------
Indulás  a  Máltán lévő szövetséges támaszpontról.  Siracruz mellett lévő hajót
(cirkáló)  kell  a  hullámsírba  küldeni.   Ha  elsüllyed,  akkor  van  vége  a
küldetésnek.  Útközben 1db rombolóval találkozhatunk.


Mission no.4
------------
Indulás  a  Tripolit  övező vízekről.  A R.A.F.  (Royal Air Force - Brit Király
Légi  Erő)  2db olasz cirkálót jelentett, ezeket kell megsemmisítenünk.  Majd a
Máltán  lévő szövetséges támaszpontra kell befutnunk.  A Málta felé vezető úton
minimum 2db rombolóval fogunk még találkozni.


Mission no.5
------------
Indulás  a  Máltán  lévő szövetséges támaszpontról. A Tunis-Málta között hajózó
konvojt  kell  megvédenünk az esetleges ellenséges támadásoktól.  A R.A.F.  1db
rombolót  jelentett  a  környéken.   A  R.A.F.  pilóták  nem végeztek valami jó
felderítő  munkát  ezért utunkat még legalább 2db romboló fogja keresztezni.  A
küldetésnek akkor van vége, ha az utolsó hajó is befut Máltára.


Mission DELTA
-------------
Ezt  csak  azoknak  az  elit  kapitányoknak  ajánlom,  akiknek rengeteg idejük,
tehetségük,  kitartásuk  és  végül,  de nem utolsó sorban rengeteg szerencséjük
van.   Ez  egy  nagyon  összetett feladatrendszer, melyben minden harci helyzet
adódhat.  A tenger csak úgy nyüzsög az ellenséges és ismeretlen hajóktól.



Combats dans La Manche  - La Manche-csatona beli küldetések.
------------------------------------------------------------


Mission no.1
------------
Indulás Doverből.  A La Manche-csatornán 2db azonosítatlan hajó cirkál.  Ezeket
kell rövid látogatásunkkal felderíteni, és persze gondolom nem nehéz kitalálni,
hogy el is kell őket süllyeszteni.  Visszatéres a Temze öblében lévő bázisra.


Mission no.2
------------
Indulás  a  Temze  öblében  lévő  bázisról.   1940  május  27.  a szövetségesek
újraszervezik  haderejüket  Dunkerque-nél.   Ide  tart 8db szállitóhajó, ezeket
lennénk  hivatottak  megvédeni  a  4db ellenséges rombolótól.  Akkor van vége a
küldetésnek, ha az utolsó hajó is befut Dunkerque kikötőjébe.


Mission no.3
------------
Indulás  Portsmouthból.   Egy 5db hajóból álló ellenséges konvojt kell a tenger
fenekére  küldenünk.   A  felderítés  itt  rossz volt, mert nem 5db, hanem 6 db
hajóból  áll  a  konvoj, ráadásul  egy  romboló  is  van közöttük.  Visszatérés
Portsmouthba.


Mission no.4
------------
Indulás  Portsmouthból.   Ez  az  a bizonyos tengeralattjárós küldetés.  Amikor
felemelkedik  a tengeralattjáró, lesz a közelben 1-2db romboló is.  Visszatérés
Portsmouthba.


Mission no.5
------------
1940  junius  4, a Donkerquei evakuálás vége az utolsó két csapatszállitó hajót
kell hazakisérnünk.  Sok (5db) ellenséges hajó lesz a környéken.  A küldetésnek
akkor  lesz vége, ha az utolsó hajó is befut a Temze öblében lévő támaszpontra.
Nekünk nem feltétlenül kell befutnunk.


Mission DELTA
-------------
Mint az előbb.



Combats en mer du Nord  - Északi-tengeri küldetések
---------------------------------------------------


Mission no.1
------------
Indulás  valahonnan  a  tengerről,  közel  a  fjordok  bejáratához.  A térképen
pirossal  jelölt  kör körzetében kell megtalálnunk egy ellenséges rombolót.  Ha
ezt  megsemmisítjük  akkor  van  vége  a  küldetésnek.  Útközben 1db ellenséges
rombolóra biztosan számíthatunk.


Mission no.2
------------
Indulás  valahonnan  a  tengerről,  közel a fjordok bejáratához.  Bergenbe kell
eljutnunk  és  útközben  minden  ellenséges  hajót  ell  kell  pusztítanunk.  A
fjordokban állítólag nyüzsögnek az ellenséges hajók.


Mission no.3
------------
Egesundben  tartózkodunk,  amikor  2db  ellenséges romboló blokádot alakít ki a
kikötő  előtt.   Továbbá  egy  ismeretlen  hajó (cirkáló) is ott ringatózik nem
messze a kikötőtől.  Semmisítsük meg a blokádot, és a cirkáló elsüllyesztésével
vége is a küldetésnek.


Mission no.4
------------
Indulás  valahonnan  a  tengerről,  közel  a  fjordok  bejáratához.  Célpont az
ellenség  5db  hajóból  álló  konvoja.  A konvoj nagyon értékes lehet, mert 1db
teherhajót 4db romboló kísér.  Tehát süllyesszük el a teherhajót, ha ez megvan,
vége a küldetésnek.  Útközben 1db cirkálóval fogunk találkozni.


Mission no.5
------------
Indulás  egy  északi fjordból.  A hajó némileg sérült, valószínüleg már átesett
egy kisebb fajta csetepatén.

A hajó lőszer készlete: -  40db torpedó
                        - 100db lövedék
Sérülések: - radar
             ágyú1
             baloldali torpedóvető csövek
             motor (javitják)
Bergenbe kellene mindenáron eljutnunk.
             
 
Mission DELTA
-------------
Mint az előbb.



Fontosabb billentyűk
--------------------

Parancsnoki híd: F1,B
Távcső         : F2,J
Ágyú           : F3,C
Torpedóvető cső: F4,T
Sérülések      : F5,D
Térkép         : F6,M
Térkép nagyítás: F7,W
Idő gyorsítás  : F8 (csak a térképen)
Fedélzet váltó : F9 (?)
Pause          : F10,P
Kilépés        : Esc
Radar          : R
Sonar          : S
Tűz            : Space
Poszt váltó    : 1,2,3

Ágyú  esetén  1-2  elülső két torony, 3 hátsó torony.  Torpedóvető cső esetén 1
menetirány szerinti bal oldal, 2 menetirány szerinti jobb oldal.

A kurzor mozgató billentyűkkel (nem a numerikus billentyűzeten) irányíthatjuk a
hajót   (jobbra-balra-gáz).    A  kurzor   mozgató   billentyűkkel   (numerikus
billentyűzeten)  forgathatjuk  az  ágyút,  mozgathatjuk  a   távcsövet   és   a
torpedóvető  csöveket  horizontális  (vízszintes)  irányban  (4,5).  Az ágyúcső
magasságát 8,2 billentyűkkel tudjuk szabályozni.


Tippek, ötletek, jó tanácsok
----------------------------

Ne  menjünk  túl  közel  semmilyen parthoz, mert a víz mélysége nagyon alacsony
lehet  és  megfeneklünk.   Vagy  partközelben  sokkal  nagyobb  az   ellenséges
repülőgépek  aktivitása.   A repülőgépeket érdemes a hajótól messze lelőni mert
gyakran kamikázét játszanak az ellenséges pilóták.  Egyébként szivesen dobálnak
bombákat is.

A  jó  nyelvek  szerint  az a jó hajótüzér, aki két lövésből "villába" fogja az
ellenséges  hajót,  a  harmadik  lövéssel  viszont  már  telibe  is találja.  A
rombolókat  és  a  cirkálókat  már  akkor kezdjük el lőni, amikor megjelennek a
látóhatáron.     Az   ellenséges   hajók,   de   főleg   a   rombolók  szivesen
kamikázéskodnak.   A  cirkálók sokkal erősebbek mint a rombolók és nagyobb is a
tűzerejük.   Figyeljünk  nagyon  arra,  hogy  az  ágyúk  nehogy túlmelegedjenek
(műszer  a  lövegállás  jobb  felső  sarkában).   Az  ágyúk  180  fokos szögben
forgathatóak.  viszont a torpedóvető csövek csak 90 fokos szögben.


Ha  hátramenetbe  kapcsolunk (tolatunk), akkor a hajó pontosan ellenkezőleg fog
reagálni a kormánymozdulatokra.

A  térképen  piros  zászlóval  jelölt  kikötőkben  megjavítják  a  hajónkat, és
feltöltik lőszerrel, üzemanyaggal.

Ellenséges  kikötőbe  ne  nagyon  menjünk  be,  mert  nagyon gyorsan valamilyen
hadifogolytáborban találhatjuk magunkat.

A  térképen  fekete  zászlóval  jelölt  kikötők  az ellenséges csapatoké, mig a
pirossal jelöltek a szövetséges csapatoké.



Végül néhány francia nyelvű üzenet
----------------------------------

Szövetséges hajó megsemmisítésekor:
Arretez de tirer sur tout ce qui bouge!
Vous venez de detruire un de nos navires.

Szövetséges bázisra befutva:
Base militaire allie; ravitaillement et reparations en cours.

Ellenséges hajóval ütközünk:
Collision a grande vitesse votre navire est hors d^usage.

Küldetés sikeres befejezésekor:
-Le transport ennemi est detruit.
-L^acces au port d^EGERSUND est degage.
-Reussite total vous etes ret a combattre.
-Vous avez fait des ravages chez l^ennemi. Felicitations.

Csak térképen idő gyorsitás közben
----------------------------------

Navire a proximite - Idő gyorsítás megszakítva, hajó a közelben.
Cote proximite     - Idő gyorsítás megszakítva, tengeri, szárazföldi akadályok.
Avion a proximite  - Idő gyorsítás megszakítva, repülőgép közeledik.
Le mode accelere n^est accesible qu^en pleine mer - Idő gyorsítás nem
                                                    lehetséges.




Sok sikert és jó vadászatot, Claymore
