     Mint  tudjuk, az Amiga rajzprogramjai (Deluxe Paint, Digi Paint, stb...) a
kimentett  képet  nem  "természetesen",  hanem úgynevezett IFF formátumban men-
tik  el.  Ez a gyakorlatban annyit tesz, hogy egy tömörített file-t hoz létre a
rendszer,  melyet egy speciális töltőrutinnal kelthetünk "életre" (IFF- loader,
lásd  pl.:Amiga  Special  1989/12).   Demo-ink készítésénél sokkal célszerűbb a
kimentett    file-t    visszaalakítani    (visszakonvertálni)  a  "természetes"
(továbbiakban:  RAW,  ill.  BITMAP)  formá- tumra. (Ugyanis az így kapott forma
már    közvetlenül   feldolgozható  a  video-  chip  számára  (pl.  MemPeek-kel
megtekinthető!)).

     A  konvertálást  RAW-formátumba az ún. IFF-CONVERTER-ek végzik.   Az egyik
legelső  ilyen  szoftver  a Pixmate volt, mely még nehézkes és sok  szempontból
kényelmetlen.

     Aztán egyre jobb konverterek jelentek meg a piacon. Én a legelterjedtebbek
közül szubjektíven emeltem ki az 

                          IFF CONVERTER V3.04-t.
                          -------------------

     Az  IFF  CONVERTER  3.04  egy univerzális konverter, ám néhány tekintetben
(pl. a színek kezelése) "kistestvére", az IFF CONVERTER V2.0 mögött marad.

   A program jól áttekinthető, három hagyományos pull-down menüből áll. 
Most rátérek a menük ismertetésére:

 PICTURE menü:
 -------------

   Load IFF Picture :  IFF formátumú kép töltése, a megjelenő menüben
                       értelemszerűen választhatunk a filenév és a for-
                       rás drive tekintetében.

  Load Normal BITMAP:  Ún. Raw (v. BITMAP), azaz közvetlenül a videochip
                       által feldolgozható formátum töltése, hasonló a
                       megjelenő menü az előbbihez. Fontos kiegészítője a
                       FRAME menüben található "Format BITMAP" parancs.

   Load Align BITMAP:  Olyan RAW képet tölt, melyben "sorba vannak állítva"
                       az egyes bitplane-ek. Ez egy igen hatásos forma több
                       bitplane-es képeknél, mert az egyes bitplane-ek megfe-
                       lelő adatsorai sorra egymás alá kerülnek, a kép bekap-
                       csolásánál pedig a bitplane-modulot használjuk!
                                pl. 1.sor  -  1 bitplane 1.sora           
                                    2.sor  -  2 bitplane 1.sora
                                    3.sor  -  3 bitplane 1.sora   
                                    4.sor  -  1 bitplane 2.sora
                                    5.sor  -  2 bitplane 2.sora stb...  
                                                     (3 bitplane esetén)
                       Ez nemcsak azért hatásos formátum, mert jó memória
                       kihasználó,de azért is, mert könnyen számítható az
                       egyes bitplane-ek kezdete.(Természetesen ez a forma
                       csak a RAW képeknél elképzelhető, hiszen az IFF ké-
                       pek formátuma előre szabott.)
 
    Save IFF Picture:  IFF formátumra menti a képet.
   
  Save Normal BITMAP:  Hagyományos RAW formátumra menti. (pl. Deluxe Paint
                       kép mentése demo-inkhoz.)

   Save Align BITMAP:  A képet "sorbaállított" formában menti el. (Lásd Load
                              Align BITMAP-nál!)

       Print Picture:  Kép nyomtatása



  FRAME menü:
  -----------
 
     Itt  olyan  paramétereket  tudunk beállítani, melyek segítségével a képnek
csak egy részére fognak vonatkozni az alábbi műveletek.

 
         Cut FRAME: A kiválasztandó képrész beállítása. Történhet koordináták-
                    kal, ill. "kézi" (Manual) úton. Utóbbi esetben a beállítás 
                    után a koordinátákat is visszakapjuk.
 
        Cut Sprite: Hasonlóan az előbbihez, de itt sprite-ként fogja a gép ér-
                    telmezni a kijelölt képrészt. Különbség annyi, hogy állít-
                    ható normál, (4 színű) ill. a 16 színű spriteforma.

    Save IFF FRAME: A "Cut FRAME"-mel kijelölt képrész mentése IFF formában.

 Save Normal FRAME: A "Cut FRAME"-mel kijelölt képrész mentése hagyományos
                      RAW formátumra.

  Save Align FRAME: A kijelölt részt "sorbaállítva" menti el. (Lásd. Load 
                    Align BITMAP-nál!)

       Print FRAME: Kijelölt képrész nyomtatása.

Save SOURCE SPRITE: A "Cut SPRITE"-tal beállított képrész mentése Seka-
                    forrásként (ASCII-kódban!), sprite adatformátumra, "dc.b"
                    jelölésekkel.

 Save DATAS SPRITE: Sprite adat közvetlen mentése.

     Format BITMAP: A RAW formátummal töltött képek pontos beállítására 
                    szolgál. Megadható a bitplane-ek száma, ill. azok hossza.
                    (Így hozhatók "fedésbe" a bitplane-ek!)

 OTHER menü:
 -----------

              MODE: A felbontások között választhatunk.
  
               CLI: A rendszer visszaadja a CLI-t.

          COLORMAP: Elég fontos utasítás, itt állítjuk be a színpaletta hely- 
                    zetét (színek a kép elé - BEFORE , mögé - BEHIND, ill. azt,
                    hogy egyáltalán ne mentsen színeket - NONE)
                    Ügyeljünk arra, hogy IFF formátumnál mindig BEFORE-ra le-
                    gyen állítva.


       Remélem  sokaknak  hasznára lesz ez a rövid leírás, és sokkal könnyebben
"futtathatóvá"   tudják  tenni  majd  e  program  segítségével  a    megrajzolt
képeiket.   (Vagy  éppen  fordítva  -  rajzolhatóvá  a  memóriából  kivadászott
adatokat...)



Sok sikert a használathoz:
                                                    Matrix of GRACE  ® 1991.
