    Édes, kedves egyetlen JANIKÁM!

Bár  egyáltalán  nem  tudom, hogy kihez
beszélek    (hiszen     furcsa    módon
elfelejtetted   aláírni  a  leveledet),
azért mégis válaszolok.

Egyáltalán  nem értem, hogyan kerülök a
"lémeres"       leveledbe...      (Csak
nem...?!...?!) Miért pont Én érdemeltem
ki  azt a kétes tiszteletet, hogy Engem
pocskondiázol?   Azt  hiszem,  a SLEDGE
HAMMER-be   író  guy-ok  elegen  vannak
ahhoz,  hogy széles skáláját nyújtsák a
nyálas   (pardon   -   nyájas)   olvasó
célpontjának.

Az "ekezetes" karakterek hiánya (tudom,
nagy  bűnt  követtünk  el,  bizonyára a
pokol  legzordabb  bugyrába  kerülünk -
csak  nehogy  összetalálkozzunk...) azt
hiszem elhanyagolhatónak tűnhet, hiszen
eléggé elenyésző azon computerek száma,
amelyet  kis  hazánk   remek  hardveres
szakemberei  hoztak  létre.  Sajnálatos
módon  az  amcsik  még  mindig   szőrös
szívvel   gondolnak  ránk   (ah,   mily
fájdalom),  ezért  a  karakterek bizony
"ekezetlenek".    Mint   az   bizonyára
feltűnt,    a   SLEDGE    HAMMER    egy
cracker-újság,  és olyan cool guy-okhoz
szól, akik már eljutottak a kódolás oly
magas  szintjére,  hogy képesek (persze
önállóan!)   "ekezetlen"   betűket   is
elolvasni.   Egyébként  ennek a roppant
nagy  hiányosságnak  szedési  problémái
voltak,  de ezt talán kompenzálta a lap
tűrhető    minősége   (ellenben    más,
olvashatatlanul   halvány   fénymásolat
mag-gel).   És még egy szól mellettünk:
levelek (hogy lamer vagy not-lamer, azt
most  nem  fejtegetem)  százát  kapjuk,
alig győzzük válasszal...

Ami  a  Mikrovilágos  dolgokat  illeti,
semmi közöd ahhoz, hogy Mr.Chaos = -bá.
Egyébként  nem vettem észre, hogy sokat
foglalkoztam  volna  a  SAVE-LOAD közti
különbség  fejtegetésével.   Ha   netán
mégis,  az  is  az  én  dolgom.  Ha nem
tetszik,  írj névvel a Mikrovilágba, és
Én  meghallgatom  atyai jó tanácsaidat.
A  dolog  másik oldala, hogy a rengeteg
hozzá  nem  értő,  kezdő   számítógépes
(akár lamernek nevezzük őket, akár sem)
annyi  baromságot  és téves információt
kap  a  különféle  lapokból,  hogy gőze
sincs,  hogy például a másfél raszteres
Chip-Ram  interlészelve hány Bitplane-t
foglal el a billentyűzet-pufferből.

Na, ennyit erről.  Egyébként tele van a
tököm  a  névtelen  levelekkel,  sőt  a
Göme-féle  sajtküldeményekkel is.  Hogy
ki  az  a  Göme, azt nem tudom, de imád
levelezni.  Kell a címe?!

                Üdv, Mr. Chaos
