Vírus Expert v1.4
-------------------

   Igen  ügyes  kis program, mert képes
az  új  BootBlock  vírusokat megtanulni
(!)  és  késöbbiek során azonosítani. A
jól  rejtőzködő  LAMERT  is  felismeri,
mert  a BootBlock-ot a meglévő példával
összehasonlítva    annak  az  egyezését
figyeli  és  százalékos  arányban jelzi
azt  ki. Ezzel a módszerrel a BootBlock
vírusokat    nyakon  lehet  csípni,  de
akkor  még  mindig  léteznek  IRQ névre
keresztelt    vírusok    is,    amik  a
programok  végére  fűződnek rá, ellenük
már  nehezebb  a  küzdelem  !  A  Vírus
Expert    1.4  csak  a  legrégebbi  IRQ
vírust  ismeri  fel.  A Vírus Expertben
minden    funkciót   egér  segítségével
választhatunk ki.


A Vírus Expert használata:

   Betöltés      után    a    különféle
vektorokat  ellenőrzi,  így  az esetleg
memóriában  levő  vírusok  többségét ki
tudja    irtani.   Azért,  ha  biztosak
akarunk  lenni  a  dolgunkban,  akkor a
gépet  elötte  kapcsoljuk  ki egy rövid
időre  (minimum  20 másodpercre, mert a
rövid  ideig tartó kikapcsolás nem tesz
jót egy gépnek sem).


READ BB

   Beolvassa  az  aktuális  egységről a
BootBlock-ot.  Az  aktuális egységet is
itt  lehet  beállítani  a READ BB alatt
látható kis ablakban.


LABEL

   Itt    jelenik  meg  az  azonosított
BootBlock  neve,  illetve,  ha  egy  új
BootBlock-ot    akarunk    megtanítani,
akkor itt lehet beírni az új nevet.


CREDITS-HELP

   A      készítők    üzenetét    lehet
elolvasni,      illetve    itt    lehet
bekapcsolni  a HELP funkciót. Ha a HELP
aktív    (inverz),  akkor  a  parancsok
kiválasztása  után  azok  nem hajtódnak
végre,  hanem  megjelenik egy rövid kis
információ    a   kiválasztott  parancs
működéséről.


INSTALL ablak:
--------------
STANDARD

Normál BootBlock lemezre írása.

NOBOOT

   Törli    a  lemez  BootBlock-ját  (a
lemezről nem lehet indítani).

BUFFER

   A  bufferbe  betöltött  BootBlock-ot
menti lemezre. (Lásd BootBlock ablak).

ON

   Itt  lehet  a  fenti  funkciókat ki,
illetve     bekapcsolni.    Kikapcsolás
esetén   a  funkciók  sötétebb  szinnel
jelennek meg.


LIBRARY ablak:
--------------
RECORD BB

   BootBlock  megtanítása.  Ha  a  FULL
opciót  bekapcsoltuk,  akkor  a  teljes
BootBlock-ot  elmenti,  és  azt  késöbb
installálhatjuk  egy lemezre, ha nincs,
akkor  csak egy azonosítót készít róla,
és azt tárolja.

SAVE LIB

   Lemezre      menti    az    arhivált
BootBlock-okat tartalmazó adatfile-t.

VIEW LIB

   Képernyőre    listázza  az  adatfile
tartalmát.  A  BootBlock-ok  neveit ABC
sorrendbe rendezi.


BOOT BLOCK
----------
VIEW ASCII

   Képernyőre    listázza    a    lemez
BootBlock-ját    ASCII    formában.   A
vezérlő    karakterek    helyett    "."
karakter jelenik meg.

VIEW HEX

   Hexadecimális  forméban  listázza  a
képernyőre  a file-ok tartalmát. A hexa
értékek  mellett  a kép jobb oldalán az
ASCII karakterek is láthatók.

LOAD BUFFER

   Az    elmentett    BootBlock-ból  az
átmeneti     tárolójába    másolja    a
kiválasztott  BootBlock-ot. Kiválasztás
az  egér  segítségével történik. Ha ezt
a  parancsot  egyszer  már  használtuk,
akkor   lehet  az  INSTALL  ablakban  a
BUFFER   segítségével,  a  kiválasztott
BootBlock-ot lemezre írni.

ANALYZE

   A  meglévő  BootBlock-ok alapján, és
a  speciális,  főként vírusban használt
utasítások  figyelésével  analizálja  a
lemezről beolvasott BootBlock-ot.


FILE VÍRUS:
-----------
CHECK IRQ

   Az  általa  ismert típusú IRQ vírust
keresi    a  lemezen.  A  keresésnél  a
STARTUP   file  tartalmát  is  figyeli.
Sajnos  csak  a régi IRQ vírusra keres,
új  IRQ  vírust nem képes megtalálni és
megtanulni   sem.  Ha  az  AUTO  opciót
bekapcsoljuk,       úgy    egy    lemez
behelyezésekor   automatikusan  elvégzi
az IRQ keresést is.


QUIT

   Kilép    a    programból.    Ha   új
BootBlock-ot    tanítottunk    meg    a
programnak,  és  még nem mentettük el a
vírust  tartalmazó LIBRARY-t, akkor itt
figyelmeztet  az  elmentésre, illetve a
másodszori  kiválasztása  után  elmenti
az  adatfile-t  és  csak  úgy  lép ki a
programból.    Ha    nem    akarjuk  az
adatfile-t  mégsem  elmenteni,  akkor a
billentyűzeten  nyomjuk  le a SHIFT + Q
gombot.  Így  rákérdezés nélkül azonnal
kilépünk a programból.
