   Határainkon túlról érkezett.
   ----------------------------

Kedves Feri !( Feri nem más mint a Demó
Depó jogos gazdája Fricforce )

Csomagodat  a  lemezekkel  megkaptam és
nagyon köszönöm.  Az összes lemezen sok
újdonságot  találtam  melyeknek  nagyon
örülök.   Leginkább  a  GURU lemezújság
tetszik.   Az  ötlet,  a kivitelezés és
nem  utolsó  sorban  a  cikkek érdekes,
aktuális  tartalma  kifogástalan.  (Hát
igen mintha hájjal kenegetnének)

A  kérdésedre, mi újság nálunk, van egy
örömteli  válaszom.   Az   AMIGA  egyre
nagyobb    rajongótábort    hódít   meg
magának.  Az igazi AMIGA-láz pedig csak
most   kezdődik.   Az  emberek   lessan
kinőnek  a  8  bitekből  és akit igazán
érdekel  a  számítógép  már  16  bitest
vesz.    Ezen   a   téren   az    AMIGA
messzemenőleg   jobbnak   bizonyult  az
egyetlen  konkurensével  az   ATARI  ST
családjával  szemben.   A  helyzet kezd
olyan  komoly  lenni  hogy  már   a  TV
műsorában  is  meg  lehet  találni   az
AMIGÁval foglalkozó félórát hetente.  (
Hallottátok  ezt magyarok, félóra AMIGA
a  TV-ben.  Hát mikor növünk már fel mi
is egy ilyen szintre.?)

Már  csak  magában Ógyallán, ahol lakom
hármunknak van AMIGÁ-ja.  A barátaimnak
is  megmutattam  a  GURU-t  és amikor a
csodálkozástól     magukhoz     tértek,
született  egy  ötletünk,   amit   most
szeretnék  veled  is megosztani.  ( Meg
természetesen  miattam  már   az  egész
magyar AMIGÁ-s táborral.)

Az ötlet nagyon egyszerű :  mi volna ha
nálunk  is  megjelenne  a  GURU  -   de
természetesen  szlovákul.   (Itt estünk
mi  hanyatt  és  sokáig   nem   tértünk
magunkhoz)

A   rajongók    tábora   napról   napra
növekszik  és  ugyanígy   nővekszik   a
kivánság az új információk iránt is.  (
Növekvő  tendenciát  mutat  még  a GURU
költségvetése,       valamint         a
Kalózmásolatok száma is.  A megrendelők
száma  viszont stagnál és ez egy lassan
közép  európai  szintű kutúr-missziónál
elég szomorú.)

Igaz  ugyan, hogy nálunk is létezik egy
pár újság, amely mellékesen foglalkozik
az  AMIGÁ-val,  és  létezik  egy  amely
kimondottan csak AMIGÁ-val foglalkozik,
de összesen nem ér a szinvonaluk sokat.
(  Ezt mi is ismerjük, ezért jött létre
a  GURU  !!) Úgy gondoljuk, hogy a GURU
nálunk  is  nagy   sikert  aratna.   Mi
hárman  vállalnánk  a  fordítást  és  a
forgalmazást   is.   Most  csak  az   a
kérdés,  hogy  a   szerkesztőség,  vagy
tulajdonos   ??    -   mit   szólna   a
javaslatunkhoz.     (    SZUPER    !!!)
..............

            Macsánszky Péter
                Hurbanovo ...
 Cseh és Szlovák Federatív Köztársaság



Eddig  a  levél részlet, a folytatásban
szereplő  részletekkel  nem  untatjuk a
GURU  olvasóit,  így aki nem kíváncsi a
válasunkra     az    nyugodt    szívvel
továbblapozhat  és  belevetheti magát a
közetkező rovatba.

A  válaszunk   természetesen   abszolút
szinten    igen,    ezenkívül    minden
segítséget   megadunk    ahhoz,    hogy
ötletetek  valóra váljon.  Több apróság
van  amit  viszont  előzetesen  el kell
mondanom.   A  GURU  nagy   gurizés  de
megéri.   Aki  egyszer  belekerül annak
annyi  mert  könnyen  káros szenvedélly
válik.   Nem anyagias célú vállalkozás.
Stb....

 1.   KonkrÉtan  készül  a   szerkesztő
módosított verziója, csak nektek !

 2.   A  GURU  ára  nálunk önköltséges,
gyakorlatilag a lemezár + posta költség
A    saját    áratokat    nektek   kell
megállapítani.   Semmilyen részesedést,
százalékot  nem  kérünk  az   általatok
forgalmazott       számból.       Ebből
következik,  hogy  ezt  csak  semmilyen
pénznemben lehet megvalósítani.

 3.   Havonta fogunk megjelenni, igy jó
lesz  felkötni  a  fehérneműt annak aki
velünk  akar  menetelni.   Egyébként mi
mint  minden valamirevaló szerkesztőség
3,5  -en  szerkesztjük  az  újságot  és
rengeteg   magyar   AMIGOs  dolgozik  a
kezünk alá.

 4.     Nem    ártana   egy   szponzort
találnotok,  mert  anélkül elég nehéz a
dolog.  Momentán mi is a cégek fizetett
hirdetéseiből   tudjuk  fenntartani  az
alacsony  árunkat.   (  150  Ft + 20 Ft
postaköltség = X korona )

 5.   A  további  kérdéseket  nyugodtan
lehet a posta címünkre küldeni.

 6.   Jó  reklám kell és egy határozott
szerkesztő   aki   képes  összefogni  a
csapat tagjait.

Egyébként  a levél íróját a teljes GURU
csapat  tiszteletbeli szerkesztő társsá
nyilvánította    közfelkiáltással    és
előzetesen  odaitélte neki a még el nem
készült   "   A  GURU-ért  "   68020-as
processzorokkal     ékesített     emlék
Chip-et.

           Teljes és abszolút
               üdvözlettel

                       A GURU csapat

