Amit a GURU-ról feltétlenül tudni kell!
                -----------

   Néhány    szó    azoknak  akik  most
találkoznak  először  GURU-val.  A GURU
általában  lemezen  jelenik  meg.  Az a
lemez  a  GURU  amin  van GURU matrica.
Amin  nincs  matrica  az  fujjjj  kalóz
másolat.  (  Esetleg  olyan  amire  nem
jutott.    )   Minden  GURU  lemez  3.5
inch-es,  de  nem  minden  3.5  inch-es
lemez GURU. 

A GURU evolúciója.

   1.  Agyi  rohamok  és  heveny  ötlet
dömping alatt fogant. 
   2.  Hosszú  kb.  6  hónapos  vajúdás
utáni koraszülés. 
   3.   Első  szárnypróbálgatás  közben
derült ki, hogy szárnya az nincs.
   4.    Olyanok    voltunk,    mint  a
kisgyerek.  Jaj  de szép, csak néha még
bepisil    és  helyesen  írni  azt  meg
végképp nem tud.
   5.  Az  Első  szám  után  kié  is  a
gyerek.  Ha  szép  az enyém, ha beszart
te akartad.
   6.    Szerencsére   lett  egy  csomó
kereszapa. 
   7. Miből tartsuk el? Jó kérdés. 
   8.    Kell   keresni  néhány  gazdag
nagybácsit pl. Polaroid. 
   9. Második neki rugaszkodás. 
   10.    Megmozdult,   sőt  animált  a
gyerek egy kicsit. 
   11.  Viszont  most  meg  a  Technika
ördöge   tartott  be  a  Bear  Drive-ja
trackhibás    példányokat    produkált.
Szerencsére csak 16 esetben.
   12.  Még mindíg nem nyomtat. Viszont
sokan  azt  mondják  majd  kinövi.  Bár
csak már látnám.
   13.     Levél    özön.    Fejlődünk,
cseperedünk. 
   14.  Harmadik  kisérlet. születőben.
Reméljük  az előfizetőknek már járni is
fog.

Ennyit a GURU evolúciójáról.

   Egyes      GURULÓGIAI    szakemberek
állítják,  a  GURU arról híres rengeteg
dologra  használható. Pl. igen alkalmas
arra,  hogy róla mindenféle információk
áramoljanak  a  környzetbe. Viszont nem
alkalmas  szobadísznek. Sőt virágot sem
igazán  lehet  benne  tartani.  A  GURU
sosem   közöl  más  újságból  fordított
cikket,    kivéve    ha  az  a  veszély
fenyeget    hogy,  576  Kilógramm  bájt
ebben  megelőzi.  A GURU nem szereti ha
valakit    Martinnak   hívnak,  viszont
szereti  amit  Martininak.(  Pedig csak
egy  betű ) Bár az az igazság az utóbbi
még sosem tett megjegyzést a GURU-ra.

   Hol  lelhetjük  a  GURU-t  ?  A GURU
őshonos    Magyarországon   ahol  egyes
szerzők   Guru  informaticus  magazinus
névvel   is  illetik.  Ezenkívül  nincs
kizárva,  hogy létezik más variánsa is,
de    ezekről    még   senki  nem  tett
említést.   Könnyen  lehet,  hogy  Nagy
Togóban is őshonos.

   A       GURU    könnyen    előfordul
borítékban,        ha      megrendelik.
Pocsolyákban  csak  akkor ha beleejtik,
de  kedvenc  tartózkodási helye a Drive
névre    hallgató  computer  alkatrész.
Ezenkívül    lehet    fűben,  hegytetőn
esetleg virágos réten, ha odaviszik.

   A    GURU-nak   mint  minden  rendes
dolognak  van  1  eleje meg 1 közepe és
végül    de    nem    utolsósorban    1
vége.  Ebből  több tanulság vonható le.
Ha  más arányban oszlanának meg a része
sehogy nem lenne jó. 

   1.verzió   ha  lenne  2  vége  és  1
közepe  akkor sohasem kezdődne el, mert
ki  hallott  már  olyat,  hogy valami a
végével kezdődik.

   2.verzió  ha meg több eleje lenne ki
a fene tudná melyik az igazi ? 

   Így    felsorolhatnánk    kb.    sok
variációt  amely  mind azt bizonyítaná,
hogy így jó ahogy van. Na mármost ennek
a cikknek is volt egy  eleje egy közepe
és most itt a vége.

Elkövette : Shy Guy of Flatliners
              Coeditor of GURU

