Amit  feltétlenül  tudni  kell  a  GURU
           nyomtatásáról!


  Ebben a kis  cikkben pontokba szedtem
azokat  a   problémákat  és  kérdéseket
amelyek   felmerülhetnek   ha   előszőr
próbálsz a nyomtatni GURUval.

  Már  most  megkérek  mindenkit akinek
ötlete,  javaslata  van  a nyomtatással
kapcsolatban az írja meg nekünk, ígérem
minden levelet figyelmesen elolvasok és
ha  jó  ötlet  van  benne  azt  a  GURU
program továbbfejlesztésénél figyelembe
veszem.


  EGYÁLTALÁN HOGYAN NYOMTAT A GURU ?
  ----------------------------------
Ha  egy  cikket  olvasol  ( tehát nem a
menüt!   )  és  rákattintasz  a nyomtat
ikonjára akkor egy kérdés jelenik meg a
képernyőn:    "Biztosan    ki    akarod
nyomtatni ezt a cikket ?".  Erre nemmel
válaszolva  nyugodtan olvashatod tovább
a  cikket  nem  történik  semmi  ( ez a
véletlen  nyomtató  ikonra  kattintások
elleni   védelem   ).     Ha    igennel
válaszolsz  akkor  zümmög  egy kicsit a
gép  és  megjelenik  egy  újabb kérdés:
"Meg  akarod  szakítani a nyomtatást ?"
és  elindul  a  nyomtatás.    Az  'Oké'
gombra    kattintással    a    bármikor
megszakíthatod  a nyomtatás folyamatát.
Ne  ijedj  meg ha a nyomtató ezután még
dolgozik  egy kicsit, csak addíg zümmög
amíg a nyomtató puffer ki nem ürül.


  MILYEN NYOMTATÓVAL NYOMTAT A GURU ?
  -----------------------------------
  Bármilyennel    amit    a   WorkBench
Preferences-ben  be tudsz állítani.  Az
eredeti  GURU  lemezen az alapbeállítás
az   EPSON,    tehát   bármilyen  EPSON
kompatibilis      nyomtatón      minden
változtatás nélkül kifogástalanul tudsz
nyomtatni.  Hogy hogyan kell átállítani
a  nyomtató  típusát  azt  ugyanebben a
cikkben   kicsit   később   részletesen
leírom.


HOGYAN ÁLLÍTSD BE A NYOMATÓDAT  HOGY  A
    GURU KIFOGÁSTALANUL NYOMTASSON ?

Minden  nyomtatónál  vannak  beállítási
lehetőségek   amelyek  közül  néhánynak
egyeznie     kell    a    GURU    által
feltételezett beállítással.

Ezek: 

* Paper Length : 12 inch
  ( papír hossza, áltlában 12" az 
    alapbeállítás )

* BOF : 1 inch
  ( automatikus lapdobás a 
    perforációnál. Ezt feltétlenül 
    be kell kapcsolnod ha azt akarod 
    hogy a GURU helyesen nyomtasson !)

* Proporcionális fontok kikapcsolása
  ( általában az alaphelyzetben ez 
    ki van kapcsolva úgyhogy ezzel 
    sem lesz sok gond. )


OK.
Ha mindezeket beállítottad akkor a GURU
helyesen fog nyomtatni.

Még egy fontos dolog:  Ha a nyomtatódon
nem  lehet pontosan 1 inch-es perforáci
átlépést  vagy  12 inch-es papírméretet
beállítani  akkor  van még egy tartalék
lehetőség a GURUban.  A GURU figyelembe
veszi   azt   az   értéket   amit   a
Preferences-ben   lehet   beállítani,
nevezetesen   azt   hogy   mennyi  sort
nyomtasson  a nyomtató egy oldalra.  Ez
66-ra  van  beállítva de szükség esetén
átállíthatod  többre  vagy  kevesebbre,
így    bármilyen   lapmérethez   es
perforációátlépéshez   hozzá  lehet
igazítani  a  GURUt.

   Hogyan    lehet   a   Preferences-el
átállítani  valamit  a   GURU lemezen ?

Így:

  1.) Boot a GURU lemezről, majd rögtön
      CTRL+D.

  2.) Guru lemez ki, Workbench lemez be

  3.) Preferences indítása a WorkBench 
      lemezről.   Ez  elindulása  után 
      visszakéri a GURU  lemezt,  tedd 
      vissza.

  4.) Állítsd be a dolgokat.
  5.) SAVE
  6.) -*= KÉSZ =*-


Jótanácsok, tippek:

-  A  Preferences-ben  NE  állítsd át a
   margókat, a bal margó  mindig  1 , a 
   jobb mindig 80 legyen.

-  A  Preferences-ben be lehet  állítani
   az NLQ-t ( levél minőségű nyomtatás )
   ha   beállítod   a   GURU   is  ilyen
   minőségben fog nyomtatni.



   HOGYAN KELL ÁTÁLLÍTANI A NYOMTATÓ
               TÍPUSÁT ?

Ha  nem  EPSON kompatibilis a nyomtatód
és  át akarod állítani a GURU-t akkor a
következőket kell tenned:

1.) Válaszd ki a Workbench lemezről 
    ( :Devs/Printers alkönyvtárból ) 
    azt a nyomtató meghajtót 
    amelyik jó a nyomtatódhoz. 

2.) Töröld le a GURU lemezről a 
    :Devs/Printers alkönyvtárból 
    az EPSON nevű fájlt és a 
    WorkBench lemezről másold 
    át a GURU lemezre ( az EPSON 
    helyére ) a kiválasztott 
    nyomtató meghajtó fájlt.

3.) RESET (CTRL+AMIGA+AMIGA)

4.) Boot a GURU lemezről.

5.) CTRL+D rögtön az elején, ezzel 
    megakadályozod hogy elinduljon
    a GURU.

6.) Vedd ki a GURU lemezt a
    meghajtóból, és tedd be a
    WorkBench lemezt ( vagy tedd be 
    a külső meghajtóba ha van ).

7.) Índítsd el a WorkBench lemezről 
    a Preferences-t. Ez visszakéri 
    a GURU lemezt, tedd vissza.
    Menj a nyomtató beállításra.

8.) Válaszd ki a nyomtató listából 
    az általad használt nyomtatót 
    ( a listában összesen két tipus 
    van : Custom és amit az előbb 
    rámásoltál ).

9.) Menj vissza a Preferences fő 
    képernyőjére és SAVE.

10.) -*= KÉSZ =*-

Ezután    a  GURU  már  a  te   általad
beállított  nyomtató  meghajtót   fogja
használni.


HOGYAN NYOMTASS AZ ELŐZŐ SZÁMOKBÓL ?

1.) Készíts egy biztonsági másolatot
    a GURU-ról

2.) Töröld le a GURU-ról a zenét
    / ZENÉK/mod.tls /

3.) Másold át a következőket a régi
    GURU-ra:

  GURU:l/port.handler
  GURU:devs/printer.device
  GURU:devs/parallel.device
  GURU:devs/printers/megfelelő printer
  GURU:program/guru

4.) Ezután már bátran lehet nyomtatni
    a régi cikkeket is.


Nos ha mindezek után sem világos valami
ragadj  tollat és írd meg a GURUnak, és
én válaszolok!


üdv:
  Gaborca, a GURU program fejlesztője
