  SUPER CARS II. / Gremlin Graphics
  ---------------------------------


 Itt  csak egy rövid kiegészitést szeretnék írni, a legutolsó GURUban megjelent
leíráshoz.

 Miután  egy  pályát  végigjátszottunk, vagy néhány kérdésre kell válaszolnunk,
vagy  vásárolhatunk.   A  vásárlásnál  a  kezdő  játékosoknak  lehet   egy  kis
problémájuk, egy csomó mindent vesznek, de csak sima rakétat tudnak használni a
játék alatt.

 Ha  befejztünk  egy pályát, egy számitógépet láthatunk, a monitorján ki vannak
írva  azok  az  alkatrészek  amik megsérültek a verseny alatt, és hogy mennyibe
kerül  azoknak a megjavítása.  A javitásokat az adott sorra való ráklikkeléssel
tudjuk  megejteni.   A  képen még láthatunk egy "trade" és egy "quit" feliratot
is.   A  "quit"-re  való  ráklikkeléssel  egy  új pályán versenyezhetünk.  Ha a
"trade"-et  választjuk,  akkor  különböző  dolgokat  tudunk a kocsinkhoz venni.
Ezek a következők:

 - F.Miss (Front Missile) -> Rakéta előre
 - R.Miss (Rear Missile)  -> Rakéta hátra
 - Homer                  -> Célkövető rakéta.
 - Super                  -> Rakéta. Egy ideig kőröz körölöttünk, s addig
                             akikbe belemegy felrobbantja.
 - Mine                   -> Akna
 - Armour                 -> Páncélzat. Attól függően, hogy hányat veszünk,
                             annyiszor lőhetnek belénk, mehetünk aknára
                             sérülés nélkül.
 - Ram                    -> Lökhárító (kissebb a sérülés).
 - Engine                 -> Motor. Minnél több motorunk van, annál gyorsabb
                             az autónk.
 - Nitro                  -> Használatakor "kilő" az autónk.

 Ezeken kívül még néhány feliratot találhatunk a képernyőn:

 - Repair                 -> Vissza az előző menübe.
 - Front                  -> Ha ráklikkelünk, utána pedig az egyik fegyverre,
                             akkor azt a fegyvert tudjuk majd használni, ha
                             előrenyomjuk a joy-t.
 - Rear                   -> Lásd az elöbbit, csak hátrafelé.
 - Sell                   -> Ha ráklikkelünk, majd valamire a fentiek közül,
                             akkor azt el tudjuk adni, ha pénzszűkében vagyunk
                             (jóval az újonnani ár alatt.
 - Buy                    -> Kezdetben ez az opció működik. Ekkor tudunk
                             vásárolni.
 - Quit                   -> "Irány a következö pálya !"


 Hát  akkor  ennyi  lenne  a kiegészités.  A játék sokkal élvezetesebb, mint az
elődje,  igaz alapfelépitésében egy kicsit hasonlít a LOTUS-ra (ami nem válik a
hátrányára).  Ez egy igazán cool game.

 Kiegészités by Mr.T.

