
      PROTRACKER V1.1B
      ----------------
   
   A Protracker a norvég Amiga Freelances nevű csapat nagyszerű tracker-e,erről
szeretnénk most egy teljes leírást közreadni. Azt hisszük,hogy ezzel segítséget
tudunk nyújtani kezdőknek és nem egészen kezdőknek is(a profik úgyis minden itt
leírt dolgot ismernek!!??), talán különösen a billentyűzet és az effekt pa-
rancsok a leírás értékes részei. A teljes igazsághoz hozzátartozik - mivel nem
az 576 Kbyte-ban vagyunk - hogy a leíráshoz nagy segítséget nyújtott az angol
nyelvű HELP-file, több rész (pl. pont a billentyűzet és az effekt parancsok)
teljesen ez alapján készült.

    Először egy kis bevezető a teljesen kezdőknek: minden tracker-rel (így a
Protracker-rel is) írt zene ún. PATTERN-ekből épül fel. Ezek egyenként 64 sort 
tartalmaznak (tehát 64 hangot) és 4 külön TRACK-ből épülnek fel (egy track
egyenlő az Amiga egyik hangcsatornájával). Mindig a kinagyított, inverz vo-
nalra tudunk írni (persze szerkesztő üzemmódban). Egy track egy sora a követ-
kező elemekből épül fel:
            16   C-2   01   E01
            /    |_/   /    |_/
           /     /    /     /
      patt.p. hangj. sn. eff.par.
Ahol a patt.p. a pattern pozíció, a hangj. a hangjegy, az sn. a sample (vagyis
a hangszer) rekeszének sorszáma, az eff.par. pedig az effekt parancsot jelöli
(ezzel egy csomó variálást lehet végezni). Jegyezzük meg, hogy a PT (ez a
Protracker rövidítése) majdnem mindenhol HEXA számokat használ (ahol nem, ott
külön kiemeljük). Ezek után térjünk rá a főképernyő ismertetésére (csak váz-
latosan):
  POS,PATTERN,LENGTH - ezekkel állítjuk be zenénkben a pattern-ek lejátszási 
                       sorrendjét (max. 64 pattern-t és 128 pozíciót használ-
                       hatunk), a length a zenénk hossza (mindig eggyel nagyobb
                       legyen, mint a legmagasabb pozícióérték)
  `I`,`D` a POS mellett - INSERT, illetve DELETE, a POS szerkesztését könnyítik
                          meg 
  FINETUNE           - hangolhatjuk a hangszereket (a 0 kb. 436 Hz-et jelent,
                       a 7 kb. 457 Hz-et, a -8 kb. 412 Hz-et jelent, a többi
                       ezek között)
  SAMPLE             - itt vannak a hangszereink, összesen 31 ($1F) sample-t
                       használhatunk, ha az állítónyilakra mindkét egérgombbal
                       ráclickelünk, akkor 0 lesz a samplenumber, ilyenkor az
                       utoljára aktuális hangszerrel felvehetünk (RECORD), ez 
                       lejátszáskor az utoljára szóló hangszer hangján szól
  LENGTH             - az aktuális hangszer hossza (max. $FFFE)
  VOLUME             - az aktuális hangszer hangereje ($00-$40)
  REPEAT             - a hangszer egy periódusának hurokszerű ismétlődését 
                       állíthatjuk be 
  REPLEN             - az előzővel együtt, az ismétlődő periódus hossza
  PATTERNSORSZÁM     - ide clickelve beírhatjuk a kívánt pattern számát
  TEMPO              - a CIA sebesség beállítása
  LOAD (jobb szél)   - az éppen aktuális hangszert próbálja meg visszatölteni,
                       ha elrontottuk volna (pl. a SAMPLE EDITOR-ral)
  PLAY               - elejétől lejátsza a zenénket
  PATTERN            - csak az éppen képen lévő pattern-t játsza
  EDIT               - belép Edit üzemmódba
  RECORD             - felvétel üzemmód (továbbit ld. az EDIT OP.-nál)
  STOP               - leállítja a lejátszást
  CLEAR              - törlés (3 féleképpen: ALL (mindent), SONG (csak az ada-
                       tokat, a hangszereket nem), SAMPLES(csak a hangszereket,
                       az adatok megmaradnak), CANCEL (kilépés)
  EDIT OP.           - belépés az EDIT OP. menüjébe
  DISK OP.           - belépés a Disk műveletek képernyőjére
  PLST,SETUP,SAMPLER - belépés a megfelelő menükbe
  1,2,3,4            - a 4 hangcsatorna, ráclickelve vmelyikre, elnémíthatjuk

A DISK OPTION-t külön nem írjuk le, úgy gondoljuk, hogy a lemezről való töltés,
mentés, stb. evidens kell, hogy legyen minden Amiga tulajdonosnak. Esetleg 
annyit megjegyeznénk, hogy mindig adjunk címet a műveinknek, mert enélkül nem
fog a PT menteni, a PACK ott felül, egy speciális sűrítést kapcsol be (ha ON),
de a MODULE-okra ebben a PT verzióban még nem működik (ígéret szerint az 1.2-
esben már fog, így majd lehet tömörített modulokat is tölteni !!!)

                  ««««   BILLENTYŰZET FUNKCIÓK   »»»»

    billentyű                             hatás

        F1          az alsó oktáv (C-1 és G-3 közötti hangok)
        F2          a felső oktáv (C-2 és B-3 közötti hangok)
        F3          hangszer kivágása (cut)
        F4          hangszer másolása (copy)
        F5          hangszer beragasztás (paste)
     SHIFT+F3       az aktuális track törlése (a buffer-be)
     SHIFT+F4       az aktuális track-et a buffer-be másolja)
     SHIFT+F5       a buffer tartalmát az aktuális track-be helyezi
       ALT+F3       ugyanaz, mint a SHIFT+F3, de az egész pattern-re
       ALT+F4       lásd SHIFT+F4, az egész pattern-re
       ALT+F5       mint a SHIFT+F5, az egész pattern-re
      CTRL+F3       az aktuális track-ben törli az effect command-okat
                    (a buffer-be kerülnek)
      CTRL+F4       az effect command-okat eltárolja a buffer-be a track-ből
      CTRL+F5       a bufferben lévő effect command-okat a track-be teszi 
       F6-F10       a kurzor a megfelelő patternpozicíóba ugrik (0,16,32,48,63)
   SHIFT+F6-F10     eltárolja a kurzor aktuális helyzetét a pattern-en belül
     ALT+F6-F10     lejátsza a pattern-t a SHIFT+..-al megjelölt helytől kezdve
    CTRL+F6-F10     felvétel (record) a SHIFT+...-al jelölt helytől kezdve
       RETURN       egyet lép előre a track-ben és lejátsza az ott lévő hangot
      BACKSPACE     ugyanez, visszafelé
    SHIFT+RETURN    beszúr az aktuális kurzorpozícióba egy üres sort, az utána
                    következők lejjebb kerülnek, a 63 utániak elvesznek
   SHIFT+BACKSPACE  törli az aktuális sor tartalmát, közben minden utána követ-
                    kező sor feljebb kerül (0-ás poz.-ban nem működik)
      ALT+RETURN    mint a SHIFT+RETURN, de mind a 4 track-re
     ALT+BACKSPACE  mint a SHIFT+BACKSPACE, de az egész pattern-re
    CTRL+RETURN     az aktuális track effect command-jai insert le
    CTRL+BACKSPACE  effect command-ok insert fel
    CTRL+0-9        hatása megegyezik a Noisetracker quant utasításával, tehát
                    Edit üzemmódban annyit fog a kurzor ugrani egy hang leütése
                    után ahányas számot a CTRL-lal együtt lenyomunk (csak Edit
                    módban)
   ALT+CRSR jobbra  lapozás a pattern-ek között előre
   ALT+CRSR balra   lapozás a pattern-ek között vissza
 SHIFT+CRSR jobbra  a zene (song) pozíció növelése
 SHIFT+CRSR balra   songpozíció csökkentése
  CTRL+CRSR jobbra  lapozás a hangszerek között előre
  CTRL+CRSR balra   lapozás a hangszerek között visszafelé
BACKWARD-SINGLEQUOTE
(a TAB felett van)  kilépés CLI-be (van visszatérési lehetőség a PT-be)
      HELP          help- vagy PLST képernyő       
   SHIFT+HELP       ezzel cserélhetjük, hogy a HELP-re melyik jöjjön elő
     SPACE          stop vagy edit (attól függően, hogy éppen melyik van ér-
                    vényben
       <            kikapcsolja a DMA-t (tehát hangerő=0)
   jobb A(miga)     az aktuális pattern lejátszása
   jobb ALT         a teljes zene lejátszása
   jobb SHIFT       felvétel (record) az aktuális pattern-be
   CAPS LOCK        ha be van kapcsolva, (világít) akkor van billentyűismétlés
                    (keyrepeat)
      DEL           az aktuális kurzorpozíció alatti HANGJEGYET (csak azt!) 
                    törli
    ALT+DEL         az aktuális EFFECT PARANCS-ot törli
  SHIFT+DEL         mindkettőt, tehát az adott sort, törli
-------------------------------------------------------------------------------
  Numerikus billentyűzet
   
          0                      0. hangszerre kapcsol   
legfelső sor (`[`-vel kezdődő)   $1-4 számú hangszerekre kapcsol
      2. sor (`7`-tel kezdődő)   $5-8 számú hangszerekre kapcsol   
      3. sor (`4`-gyel kezdődő)  $9-0C számú hangszerre kapcsol
      4. sor (`1`-gyel kezdődő)  $0D-0F számú hangszerre kapcsol
      ENTER                      az $10 számú sample-re kapcsol
az ENTER lenyomva és a fenti 4
                sor billentyűi   a $11-1F számú hangszerre kapcsol
       `.`                       törli az aktuális hangszert (van ARE YOU SURE)
-------------------------------------------------------------------------------
    TAB             kurzor a következő track-be
 SHIFT+TAB          kurzor az előző track-be

     CTRL+  
       A            az aktuális csatorna ki/bekapcsolása
       B            egy blokk (vagyis egy része a track-nek) kijelölése (ezzel
                    azután egy csomó művelet végezhető, lásd a továbbiakban)  
       C            a blokkot a buffer-be másolja
       D            törli a blokkot a track-ből (a maradék feljebb jön)
       E            a kurzor pozíciójától lefelé minden hang után egy üres 
                    helyet tesz be 
       F            szűrő (filter) be/ki (a POWER LED-es) 
       G            BOOST-olja a hangszereket (erősíti)
       H            a blokk hangjait feltranszponálja (emeli, pl. C-2-ből 
                    C#2 lesz)
       I            bemásolja a buffer-ben lévő blokkot az aktuális pozícióba
                    a többit lejjebb tolja 
       J            ez is bemásolja a buffer tartalmát az aktuális kurzorpozí-
                    ciótól kezdve, de ahol a blokkban üres hely van, ott az
                    eredeti tartalom marad meg
       K            az aktuális poz.-tól a track végéig töröl
       L            a kijelölt blokk hangjait leszállítja egy félhanggal
       M            multi billentyűzet be/ki (ld. a MULTI-nál)
       N            meg nem jelöltté teszi az utoljára kijelölt blokkot
       O            összehúzza az aktuális track-et
       P            bemásolja a blokkot a bufferből a track-be (a J-vel ellen-
                    tétben az üres helyek is törlik az eredeti tartalmat
       Q            minden csatornát bekapcsol
       R            visszaállítja az F6-F10 pozíciókat
       S            a megosztott (split) billentyűzet be/ki (ld. a SPLIT-nél)
       T            track-csere, az aktuális track-et felcseréli a kiválasz-
                    tott (a gép megkérdezi, melyik legyen az) track-re
       U            az utolsó változtatást törli (mindenre kiterjedően) UNDO
       V            szűrő minden hangszerre (tompábbak lesznek)
       W            a buffer-ben lévő blokkot elossza (egyenlően) a 4 track-be
                    (polifonizáció)
       X            blokk törlése a bufferből
       Y            megfordítja a kijelölt blokkot
       Z            restore effects (???)

      ALT+
       A            monitor/a sampling kezdése (digi-hangnál)
       B            az aktuális hangszer BOOST-olása (kierősítése)
       C            a 3. csatorna be/ki
       D            belépés a DISK OP.-ba
       E            belépés az EDIT OP.-ba
       F            filter (szűrű) az aktuális hangszerre
       I            autoinsert volume (???)
       K            az aktuális hangszert törli a trackből
       Q            kilépés a ProTracker-ből
       R            resample
       S            belépés a SAMPLER-be
       T            tuning tone (egy folytonos hang megszólaltatása,ld. késöbb)
       V            a  4. csatorna be/ki
       X            a  2. csatorna be/ki
       Z            az 1. csatorna be/ki       
                   
                   ««««   EFFEKT PARANCSOK   »»»»

   A minden hangnál megadható 3 utolsó karakter jelöli az ún. effekt parancsot,
(effect command), a 6. jelöli magát a parancsot, a 7-8., pedig az ún. informá-
ciós byte-ok, amelyek a parancs paramétereit jelölik.Előrebocsátjuk, hogy néhol
elég nehéz meghatározni egy-egy parancs hatását,ezért a legjobb kipróbálni őket
a jobb érthetőség kedvéért. Valamint azt is, hogy sajnos sem egy Mozart,sem egy
Dave Gahan, sem egy James Hetfield nincs bennünk elveszve, ezért bizonyos zenei
szakkifejezések jelentése homályos előttünk (és akkor még enyhén fogalmaztunk).
Megpróbáljuk példákon keresztül is bemutatni a parancsok hatását.
   
    0  -     ARPEGGIO   
             szintaxis:  0+1. félhang+2. félhang
Az `arpeggio` az akkordok szimulálására szolgál, 2-3 különböző hang között
gyors hangmagasság változást hoz létre. tehát a program az aktuális csatornán
éppen szóló hangot annyi félhanggal csúsztatja feljebb, amennyit a két info-
byte tartalmaz. Pl.  C-3 00047    ez a C felső akkord
                     (C+E+G vagyis C+4+7 félhanggal csúsztatva)           
                     C-3 00037       a C alsó akkord
                     (C+D#+G vagyis C+3+7 félhanggal csúsztatva)
a parancs kiadása után a PT figyeli a következő 5 hangot, s ha ezeknél nincs új
hang (az első 6 érték 0), akkor az utoljára megszólaltatott hangot variálja az
info-byte-oknak megfelelően.
    
    1  -     PORTAMENTO FEL
             szintaxis:  1+a portamento sebessége              
A `portamento` játékmód a hang frekvenciájának csúsztatását jelöli, esetünkben
felfelé, az info-byte-oknál megadott sebességgel. A frekvenciamódosítás 8 érté-
kenként egy félhangot jelent. Hatása nagyjából megegyezik az arpeggio-val, de
nagyobb tartományban használhatjuk. Ez is figyeli az 5 utána jövő hangot.
    
    2  -     PORTAMENTO LE
             szintaxis:  1+a portamento sebessége (2 byte)
Ld. az 1-esnél leírtakat, azzal a különbséggel, hogy ez lefelé csúsztatja el a
frekvenciát.

    3  -     TONEPORTAMENTO
             szintaxis: a célhang+3+csúszási sebesség
Ennek a parancsnak az a hatása, hogy automatikusan csúsztatja az alaphangot a 
2.-nak megadottba. Nem kell törődnünk az iránnyal. Sokkal finomabb hangzás ér-
hető el vele, mint az 1 és 2-vel.
 Pl.    A-2 00000 - az elsőnek játszott hang
        C-3 00305 - C-3-ba akarjuk átvinni az előbbi hangot, 5 az átvitel se-
                    bessége (kis érték a gyors, nagy a lassú átvitel)
  
    4  -     VIBRATO
             szintaxis: 4+a vibrato értéke+a vibrato `mélysége`
Vibrációt hoz létre az aktuális hangon. Erdekes hatások hozhatók elő, ha a két
értéket variáljuk. A vibrato hullámformáját az E4 paranccsal változtathatjuk.
  
    5  -     TONEPORTAMENTO+VOLSLIDE (hangerőcsúsztatás) 
             szintaxis: 5+növelő sebesség+csökkentő sebesség
Ez a parancs a 3-assal kombinálva használható, folytatja a toneportamento-t,
ugyanakkor le- vagy felviszi a hangerőt.                            
 Pl.    C-3 00503 - 3-as sebességgel csökkenti a hangerőt
        C-3 00540 - 4-es sebességgel növeli a hangerőt

    6  -     VIBRATO+VOLSLIDE
             szintaxis: 6+növelő sebesség+csökkentő sebesség 
Ld. az 5-ösnél, csak ez a vibrato-val kombinálva csúsztatja a hangerőt.
  
    7  -     TREMOLO
             szintaxis: 7+a tremolo értéke+a tremolo mélysége  
A `tremolo` egy olyan zenei előadásmód, amely egy hangnak igen gyors egymás-
utánban való szünet nélküli ismételgetéséből áll. Tulajdonképpen a hangerőt
vibráltatja.
 Pl.    C-3 00794 - 9-es a tremolosebesség, 4-es a rezgés kitérése
E7 paranccsal állíthatjuk a hullámformáját. 8-as parancs nincs.

    9  -     SAMPLE-OFFSET BEÁLLÍTÁS
             szintaxis: 9+a samplehossz első két értéke
Ezzel a paranccsal egy hangszert a beállított helytől kezdve játszathatunk le,
nem pedig az elejétől. A két számjegy egyenlő a sample általunk lejátszani kí-
vánt kezdőbyte-jaival. A beszéd-effekteknél hasznos lehet.
 Pl.    C-3 01923 - az 1-es rekeszben lévő hangszert a $2300 helytől kezdve 
                    játsza      

    A  -     VOLUMESLIDE (hangerőcsúsztatás)
             szintaxis: A+növelési sebesség+csökkentési sebesség
Hirtelen hangerő változást lehet ezzel elérni a csatornán belül.
 Pl.    C-3 00A05 - 5-ös sebességgel csökkenti a hangerőt
        C-3 00A40 - 4-es sebességgel növeli a hangerőt
(1 a leglassabb, F a leggyorsabb.)

    B  -     POZÍCIÓ UGRÁS
             szintaxis: B+a hexa pozíciósorszám (00 és $7F között)
Ha a PT egy pattern-ben B parancsot talál, akkor az info-byte-ok által megha-
tározott értékű pozícióban lévő pattern-re ugrik. Ha nincs olyan sorszámú 
POSITION-érték, akkor a 0-ik pozícióba ugrik. 
 Pl.    C-3 00B10 - e hang lejátszása utan a 16. ($10=16) pozícióban lévő 
                    pattern 0-ik hangja kerül lejátszásra

    C  -     HANGERŐ ÁLLÍTÁS AZ ADOTT HANGRA
             szintaxis: C+a hangerő (00 és $40 között)
Az aktuális hang hangerejét állítja, új hangnál viszont már visszatér az alap-
beállításra (hacsak nincs újabb C parancs)

    D  -     PATTERN BREAK
             szintaxis: D+patternpozíció (decimális 0 és 63 között!!!)
A parancs hatására a PT a következő POSITION-ban lévő pattern-re ugrik és a
D után beállított patternpozícióban folytatja a lejátszást.
 Pl.    C-3 00D00 - ugrás a köv. song-pozícióra és a 00-ás pozíciótól kezd
        C-3 00D32 - a köv. pozícióban lévő pattern 32-es pozíciójára ugrik

Az E-parancsok rendhagyóak, mert az E-ből és egy számból állnak maguk a pa-
rancsok, ezért tehát csak a 8. info-byte szolgál a paraméter megadására.

    E0  -    SZŰRŐ ÁLLÍTÁS
             szintaxis: E0+0 vagy 1
Ha nulla az érték, akkor lekapcsolja szűrőt (POWER LED nem, vagy halványabban
világít), ha 1, akkor bekapcsolja.

    E1  -    FINESLIDE FEL (finomcsúsztatás)
             szintaxis: E1+egy érték 0 és F között
Olyasmi, mint a portamento fel, csak ez EGYETLEN lépést csúsztatja el a hangot,
és nem folytatja azt a hang végéig. Nagyon jó a `kóruseffektus` készítéséhez.
  
    E2  -    FINESLIDE LE
             szintaxis: E2+0 és F közötti érték
Mint az E1, csak le.

    E3  -    GLISSANDO KONTROLL
             szintaxis: E3+0 vagy 1
A toneportamento-val együtt használatos, ha be van kapcsolva, akkor egyszerr
csak egy félhangot emel. (1 a bekapcsolás, 0 a kikapcsolás)
 
    E4  -    VIBRATO HULLÁMFORMA
             szintaxis: E4+0-3 ig
A vibrato parancs (4) hullámformáját állíthatjuk be. 0 az alapbeállítás, ez a
sinus,1 a ramp down (???), 2 a négyszög, 3 a véletlen.
 
    E5  -    FINETUNE BEÁLLÍTÁS
             szintaxis: E5+a finetune értéke (0-F)
A hangszerek hangzását finomíthatjuk ezzel a paranccsal a köv. kis táblázat 
alapján:      Finetune   +7 +6 +5 +4 +3 +2 +1 0 -1 -2 -3 -4 -5 -6 -7 -8 
              Érték       7  6  5  4  3  2  1 0  F  E  D  C  B  A  9  8
Tehát a parancs után az érték sorában levőket kell beírni a kívánt finetune ha-
tás eléréséhez. (Továbbiakat ld. a FINETUNE-nál)

    E6  -    PATTERNHUROK
             szintaxis: E6+a hurkok száma (0-F-ig)
A pattern egy bizonyos részének többször egymás után való megismétlésére szol-
gál. Ki kell jelölnünk a kezdetét, majd a végét, és megadni, hogy hányszor.
 Pl.    C-3 00E60 - a hurokkezdet meghatározása
        .
        .
        .
        C-3 00E65 - a két utasítás közti részt 5-ször lejátsza, mielőtt tovább-
                    megy
    
    E7  -    TREMOLO HULLÁMFORMA
             szintaxis: E7+0-3-ig
A tudnivalókat ld. az E4 parancsnál. E8-as parancs nincs.
    
    E9  -    HANG GYORS MEGISMÉTLÉSE
             szintaxis: E9+0 és F közötti érték
Az éppen játszott hangot a beírt számnak megfelelő `tick`-enként újra megszó-
laltatja. Nagymértékben függ a lejátszási sebességtől. Ha 1-et írunk pl., és
6-os a sebessége a zenénknek, akkor 6-szor szól a hang gyors egymásutánban.
Jó a cineknél és egyéb visszhangosításoknál.

    EA  -    FINEVOLSLIDE FEL
             szintaxis: EA+0-F-ig
Ugyanolyan, mint az A parancs hangerő emelő része, de ez csak EGYSZER emel.

    EB  -    FINEVOLSLIDE LE
Mint az EA, csak leviszi a hangerőt (egyszer)

    EC  -    HANG VÁGÁSA
             szintaxis: EC+a tick, ahonnan megvágja a hangot
A parancs hatására a megadott számú `tick`-nél megvágja a hangot, ezáltal külö-
nösen rövid hangok is előállíthatók. Tehát pl. 6-os sebességnél 6 `tick`-re 
oszt fel egy hangot. Nem valódi vágás, csak a hangerő hirtelen levitele.
 Pl.    C-3 00F06 - 6-os sebesség beállítása
        C-3 00EC3 - a 6-ból a 3.tick utáni részt levágja.

    ED  -    HANGKÉSLELTETÉS
             szintaxis: ED+a tick száma, ameddig késleltesse a hangot
E parancs feladata, hogy a megadott számú tick-ig késleltesse a hangot, ezál-
tal érdekes hangzások állíthatók elő.
 
    EE  -    PATTERNKÉSLELTETÉS        
             szintaxis: EE+a hangok száma
Addig késlelteti a pattern további lejátszását, ameddig, adott sebességnél, a 
megadott számú hangot lejátszaná. Minden más effekt parancs aktív, amíg a kés-
leltetés tart.
 Pl.    C-3 00EE8 - 8 hang képzeletbeli lejátszásáig késlelteti a pattern-t

    EF  -    INVERT HUROK 
             szintaxis: EF+invert sebesség
A működéséhez szükség van egy rövid hurokra, amelyet e parancs byte-onként 
megfordít. Kikapcsolni 0-val vagy CTRL+Z-vel lehet.

     F  -    LEJÁTSZÁSI SEBESSÉG
             szintaxis: F+a kívánt sebesség (0 és FF között)
Általában a 04,a 06 és a 08 a leggyakoribb érték.
 
                       ««««   EDIT OP.   »»»»

    Az EDIT OP. (edit opciók) az alapmenüből érhető el, ha ráclickelünk. Ekkor
egy kis ablak nyílik a Spectrum Analyzer helyén. Három külön alképernyője van,
amelyek között a jobbra levő kis számokkal, vagy többször az Edit op. gadget-re
clickelve tudunk lapozni, kilépni pedig az ESC-vel, vagy szintén a jobb oldalon
lévő E gadget-re clickelve lehet.

Folytatás a következő cikkben!

