

          STEEL
          -----


       A  Hewson Consultant  1989-ben dobta  ezt a játékot a piacra, melyben  a
főhős egy robot. Ez a  cég főként lövöldözős  játékairól ismert  (emlékezhetünk
C-64-ről a legendás Uridiumra), e programban is nagy szerepe lesz mutatóujjunk-
nak (de jó az autofire is). 
     
       Egy 100 képernyőből  álló  labirintusban játszódik  a történet,  célunk,
hogy kis robotunkkal behatoljunk 8 számítógépterminálba és  ott kiírtsunk  egy-
egy bőszen felénk köpködő ellenséget. Ezek  után  (vagy inkább ezzel párhuzamo-
san) 8 kártyát  össze kell szednünk  (egyszerre  maximum 3  lehet nálunk) és el
kell vinnünk a  központba, ahol 8  számtógép  várakozik szép sorban, megszámoz-
va 1-8-ig. Jobbra alul a SIGNALS felirat mögötti szám  mutatja a  még hátralevő
terminálok mennyiségét. A terminálokban levő  ellenség  kilövése és  a  kártyák
gyüjtése nem teljesen  független  egymástól, mert ugyan lehet nálunk  több kár-
tya, mint ahány terminált  megcsináltunk, de a központban  csak  annyi  kártyát
tehetünk a helyére, terminál OK. Pl. 3 kártya van nálunk, de  csak 2  terminált
végeztünk ki, akkor csak 2 kártyát tehetünk be. 

       Munkánk  során ellenséges  robotok népes  hada próbálja meggátolni tevé-
kenységünket, ezeket 2-3  jól irányzott lövéssel  tudjuk  ártalmatlanná  tenni,
vagy egyszerűen nekik  megyünk  (igaz, ez energiánk  csökkenéséhez  vezet).  Az
energia  pótlására  néhány  üzleti  tehetséggel megáldott számítógép  (összesen
23)  magára vállalta a feladatot, miszerint majd ők pótolják  hiányzó  energia-
szükségletünket. Ezeknél a konzoloknál  (több féle  típusú van, aki  játszik  a
programmal fel fogja ismerni őket) a tűzgomb+joy fel  kombinációval lehet  tan-
kolni, felül pedig a pontunk  (ezek szerint ez  a  pénzünk  is)  csökken. Ha  a
tűzgomb+joy le kombinációt  próbáljuk, akkor a  pénzünk nő, viszont az  energia
csökken (ez nem olyan jó  üzlet). Vigyázzunk, hogy  ne legyünk  mohók, mert  ha
elérjük a 999-es energiaszintet a robotunk felrobban --> Game Over

       A terminálokban a bal felső sarokban láthatjuk  a rendelkezésünkre  álló
időt, ezt minden  egyes bekapott  lövedék 5-tel, - jel 10-zel  csökkenti,  a  +
jel 10-zel növeli. A fiola, melyen  egy S-betű van lassítja  a  mozgásunkat, az
R betű viszont növeli  a lövésünk  gyorsaságát (az  utolsó terminálokat enélkül
szinte lehetetlen megcsinálni). 4 oszlopban mozgó tárgyakat kell kilőnünk, hogy
hozzáférjünk az ellenséghez.
       Egyébként néha a termekben is találhatunk R betűs korongot a kilőtt  ro-
botok után, ha felvesszük itt is gyorsabb lesz a lövésünk. 

      A kártyákat a joy felfelé történő húzásával  tudjuk felvenni és  ugyanígy
betenni a konzolokba. Ha a 8. kártyát is  helyére tettük, megjelenik  a   "WELL
DONE, YOU HAVE COMPLETED STEEL" felirat és kész. 

      A játéknak a Subway féle változata  forog közkézen, amely  el  van  látva
trainer-rel, ha azonban ezt bekapcsoljuk, elveszi a program savát-borsát.  

       Hát ennyit tudtunk összehordani  erről a  programról. Mit mondjunk, túl-
zottan nem vagyunk elragadtatva tőle...


                                          THUNDER  of  K.O.G.
                                          HELL     of  K.O.G.
                                            6300   Kalocsa
                                            Radnóti u. 42.

