 Filmajánlgató
 -------------

  Igazán nem panaszkodhat a mozibajárók
népes tábora rengeteg az új film, bár a
filmek elég vegyesek.  Van közöttük sok
remek, de akadnak nagy bukások is.

 Nagy sikerre számíthatnak a Tini Ninja
Teknőcök. Úgy tűnik, a teljes cím hazai
mozikörökbe sem tudott betörni. Én csak
arra lennék kíváncsi, kinek  bántotta a
szemét a Mutant (mutáns , mert hát azok
ezt el kell ismerni).  Az is igaz, hogy
a német mozikban a Ninja maradt el, ott
Hero-vá alakultak. Szerintem a román és
albán mozik már csak Tini teknőcök-ként
fogják játszani. A SzU-ban pedig a Film
a Teknősök élete c. tudományos ismeret
zanzásító filmmé magasztosul a MOSZFILM
átdolgozásában.

   No meg itt a Nicsak ki a beszél még.
Erre végképp nem  számított senki, hogy
ilyen hamar behozzák. Mikey újra színre
lép.  Kalandjait könnyed szórakozásként
élvezhetjük. Én annyira nem élveztem az
új epizódot annyira mint az elsőt.
 Könnyen felejthető darabja a mozivilág
szórakoztató részének.

Sokkal nagyobb buli a nyugaton szimplán
Home alone címmel játszott Reszkessetek
Betörők ! (Jó poén én most éppen éjjeli
őrködés közben írom a cikket.)
  Egy fiatal ember és két betörni vágyó
úriember vidám csatája zajlik a filmben
rengeteg humorral vegyítve.  Ezt már én
szívesebben ajánlom mindenkinek.

 A három Amigo-t csak az nézze meg, aki
kedveli Steve Martin (Csupasz pisztoly)
és Chevy Chase ( Európai-, Karácsonyi-,
vakáció ) őrült stílusát.
Igazi mexikói környezetű agyzsibbasztás
a felsőfokon.
Havana, vegyes vélemények érkeztek róla
és én még nem láttam így nem alkothatok
róla véleményt.  A forradalom Kubájában
játszódó történet, szerintem sokak agya
számára magas maradt. Az is megeshet, a
mondanivaló zavarta meg őket.

 Keresztanya, állitólag bukás és aki az
unalom és borzasztó unalom  pillanatait
keresi, bátran megnézheti.
 Tűz, jég és dinamit címmel játsszák az
új Roger Moore  filmet, amelyben a  már
65  éves  sztár   még   mindíg   nagyon
virgonc.

  A sztori átlagos  őrült versengés egy
óriási örökség után. Egyszer elmegy, ha
más nincs.
Erre a hónapra ennyire futotta időmből,
és élményekből.
 Isten óvjon mindenkit a Kötözz meg és
ölelj című spanyol borzalomtól.

Jó Mozi bulit !  Shy Guy of Flatliners
