            Hello !!!


Nem  mindenkinek  van törőkártyája, így
ha egy jobb demo, vagy játék zenéjéhez,
vagy grafikájához szeretnénk hozzájutni
kénytelenek  vagyunk   nehéz   manuális
munkával  leszedni  a  védelmeket, amik
amúgy resetkor aktivizálódnak és üresen
hagyják  maguk  után a tárat.  Az ilyen
prg.-k  egyik  kedvelt  szokása a reset
vektort  átírni.  Ezt viszonylag könnyű
kifigyelni     a     betöltőben.
 A következőkben   konkrét     példával
szeretném  illusztrálni   a   fontosabb
lépéseket a Phenomena megademo kapcsán:
A    művelet    elvégzéséhez    én   az
amiga-monitor-t  használtam,  a konkrét
példautasítások  is erre vonatkoznak de
más monitort is fel lehet használni.  A
boot,  a  demo   betöltőjét   $55000-re
tölti.  Tegyük mi is ezt:  < 55000 0 16
10  után már a tárban van a behúzó.  Ha
most egy :  j 55000 -et kiadnánk már el
is indulna a demo töltése, de a védelem
még  megvan.    Visszadiassemblálva   a
prg.-t   láthatjuk,   hogy    ez    egy
tömörített  prg.   és  a szétpakolás az
$1d000-ás  címre  történik.   Meg  kell
tehát  keresni azt a címet, ahol erre a
címre   akar  ugrani  a  program.    Ez
$550a6-on található.  Írjuk be:

a $550a6 jmp $70000
a $70000 re pedig :
move.l #$4e754e75,$1d876
jmp $1d000

Így mielőtt az $1d000-án elindulhatna a
behúzó,  már kitöröltük azt a szubrutin
hívást  ami  átírva  a  reset   vektort
nullázná  a tárat.  A szubrutinhívás az
$1d876-on  volt 4 byte-on ,most két rts
(4e75)  áll  helyette.  Most már csak a
prg.   indítása  van hátra :  j 55000 A
demo    erre   rendesen   elindul,   de
bármelyik részénél resetelve a gépet az
aktuális  prg.   a  tárban   marad.   A
demo-maradékot  mindenki izlése szerint
boncolgathatja  tovább  soundtracker és
egyéb  ripperekkel...   Ez  a kis példa
csak  ízelítő  azok számára akiket ez a
téma  érdekel.Ez az egyszerűbb védelmek
egyik  fajtája,  de  vannak  olyanok is
melyek  sokkal ravaszabbak, több munkát
igényelnek vagy esetleg törőkártyát...


                  Sz.Zs.
