Levél mindenkinek.
------------------

 Azzal kell kezdenem, hogy itt üdvözlök
minden GURU olvasót a második szám és a
kicsit megkésett megjelenés alkalmából.
 Azoknak külön nagy és meleg üdvözletem
akik nem néztek bennünket  Róbert Bácsi
népkonyhájának, ők ugyanis valószínűleg
felfogták, hogy a lap létezéséhez  némi
előfizetőre is szükség van. Nem kesergő
levelet szándékoztam  írni, de  bizony,
én abban a hitben éldegéltem, hogy a mi
kis Amigás társadalmunk, nem csak a jó,
öreg 576 Kb-t  és  a  Commodore Világot
fogja fenntartani. Igaz már induláskor,
megszállottaknak  minősített  bennünket
Balogh Zsolt. A megszállottság még most
is dolgozik  a szerkesztőkben, különben
most nem lenne második szám.
 Aki akart eddig is megtalált bennünket
ez a dolog később sem fog változni.  Én
csak azt nem  értem, hogy  egy  30 - 40
lapos papír újságért miért ad valaki kb
60 - 90 Ft-ot és egy lemezen  megjelenő
információ özönért 150-et miért sajnál?
 Na hát ez nekem magas.   A klub, ahová
lejárok repesve várja a következő  szám
megjelenését.  Természetesen mindenki a
kalóz verziót. Minek megvenni, mikor le
lehet másolni. Hát hajrá másolja minden
boldog-boldogtalan, de senkit ne lepjen
meg, ha esetleg valamelyik  hónapban  a
GURU  szponzor  nélkül  maradva nem tud
megjelenni.
 Más. A GURU kénytelen  némi  gazdasági
manőverekbe kezdeni.  Ennek lényege : a
hivatalos előfizetőink  ezentúl, nálunk
óriási kedvezménnyel hozzájuthatnak egy
igen jó minőségű lemez kategóriához.
  Pontosabban aki hivatalos előfizetőnk
az   Polaroid Professional Quality 2 DD
lemezeket rendelhet, vagy  vásárolhat a
GURU kedvezményes árain.
  Az ára 10 db. 1150 Ft.  Azt hiszem ez
a kialakult 70 - 80 Ft-os NO NAME lemez
árhoz képest igen jutányos.  Arról  nem
is szólva, hogy ez a lemez kereskedelmi
forgalomban  most    1500 Ft / 10 db. ,
emelkedő.
A  lemezeket   természetesen   eredeti,
bontatlan csomagolásban küldjük.
/ Egy megjegyzés  az árhoz:   sajnos  a
lemezeket  nem  áll   módunkban   előre
( mint ahogyan a GURU-val tettük )
meghitelezni,   így   azt   csak  akkor
tudjuk küldeni,ha az ára már beérkezett
hozzánk. /
 A GURU előfizetőknek remélem a késöbbi
számokban is tehetünk majd ilyen  jó és
kedvező ajánlatot.
 Tehát még most sem késő, ragadd meg az
alkamat és egy tollat és írj a GURUnak.
 Természetesen minden új és régi olvasó
levelére válaszolunk a lap hasábjain.

Addig is a GURU legyen veletek !

                     a szerkesztőség
