     BATTLE COMMAND 
     ---------------

Végre még egy jó tankszimulátor az Amigára.  Az első a SHERMAN M4 volt, és most
végre  az  M1  TANK  PLATOON után kezünkbe kerülhetett még egy "gyöngyszem".  A
tank irányitása  különösebb  gondot  nem  okozhat senkinek sem, de a küldetések
teljesítése  igen.   Ha úgy gondoljátok akkor ejthetünk egy-két szót a játékról
is.
Legelőször a nyelvet kell (English - angol, Francais - francia, Deutsch- német)
kiválasztani ezt csak  a gyengébbek  kedvéért  írtam  le, ha esetleg nem tudnák
felismerni  a zászlókat.).  A továbbiakban azon a nyelven fogunk kommunikálni a
géppel  (Ki hitte volna ??). Ezek után tetszőlegesen választhatunk egy új játék
kezdése  vagy  egy  régi  folytatása  (Csak ha mentettünk már játékot egy KÜLÖN
lemezre.)  között.   Ha  eldöntöttük,  hogy  melyiket játszuk akkor a következő
opciók közül tdunuk választani:

STATUS  (Ha ráklikkelünk egy másik menü jön elő.)

   Mission Completed:  ->  A teljesített küldetések száma.
   Last Mission Score: ->  Az utolsó küldetésünkért kapott pontszám.
   Mission Score:      ->  Összpontszám.

Mission  Selection ->  Visszakerülünk az előző menübe, és itt a küldetés nevére
                       ráklikkelve tudjuk azt kiválasztani.

Save Game          ->  A játékállás kimentése.

Ha  kiválasztottuk  a  nekünk  szimpatikus  küldetést,  akkor megintcsak néhány
utasítás jelenik meg a képernyőn.  Ezek a következők:

Briefing   -> Küldetésünk céljának ismertetése.

   Map     -> Az aktuális hely és környékének térképe.

   Stores  -> Megmutatja, hogy az aktuális küldetéshez a fegyverarzenálból mely
              fegyvereket  használhatjuk.

   Text    -> Küldetésünk részletes ismertetése.

   Close   -> Az akta bezárása (Visszatérés az előző menübe.).

Status     -> Lásd az előbbiekben.

Select     -> A küldetés elfogadása.

Ha  elfogadtuk  a  küldetésünket, akkor  a  következő  feladatunk  a  tankunk
felszerelése lesz.  A felszerelések között "«" & "»" jelekkel válogathatunk, és
az  aktuális  fegyvert a képernyő jobb felén, a négyzetekben levő számokra való
ráklikkeléssel tudjuk a tankunkba tenni.  (Az 1-es számú fegyver mindig ágyú és
ezt mindig ki kell választani!).  Itt még két számot is láthatunk:

   - Payload Height:  A tankunk eddig mennyire van megterhelve.

   - Max Payload   :  tankunk maximális terhelhetősége.

Abban a négyzetben ahol a vektorgrafikával megrajzolt fegyverek vannak, még két
számot láthatunk.

Weight  ->   A fegyver súlya (Ha a fegyverek száma tíz, akkor a tíz fegyveré.).

Rounds  ->   A fegyver mennyisége.

Ha  ezzel  is  készen  vagyunk  akkor indulhatunk is dicső küldetésünkre (START
MISSION). Rövid töltés után egy óriáshelikopter repül a kiszemelt terep fölé és
engedi   útjára   tankunkat   (Remélhetőleg  nem  az  utolsóra!).   Miután
kitinpáncélosunk  kiélvezte  a  szabadesés  minden  formáját,  kiengedi  az
ejtőernyőjét  és  "szerencsésen"  földet  ér  (De  a földetérés csak akkor lesz
szerencsés,  ha az ellenség nem vár minket a kihegyezett rakétáival.).  Itt már
feltehetőleg mindenki aktívan fog résztvenni a csatározásban.

Tankunkat  lehet  KEYBOARD-ról,EGÉRről  és " DZSOLYSZTICKRÓL" is irányítani. A
következő billentyűk mindhárom esetben fontosak lehetnek számunkra:

 F1 -  Irányítófülke

 F2 -  "Scanner", (Amolyan kamera féleség (Nevezze mindenki, ahogy akarja.).

 F3 -  A tankunk 1. kívül nézete.

 F4 -  A tankunk 2. kívül nézete.

 F5 - Térkép.  Itt láthatjuk tankunk X és Y koordinátáit és a "pontos" időt is.
A  térképen  az  "X"-szel  jelölt helyek a célpontok, az X és egy lefelé mutató
nyíl az a hely ahol leraktak minket, az X és egy felfelé mutató nyíl pedig az a
hely ahol fel fognak minket venni (Persze csak ha megérjük, mert ha esetleg egy
kisebb  rakétával  csinálnak  választékot  a  hajunkba, akkor egy olyan 1.80-as
fekete  tépőzaras  "tasak"  is elég lesz ahoz, hogy hazaszállítsanak.). A mozgó
tank inkább nem írom mit jelképez.Na jó, a gyengébbek kedvéért elárulom, hogy a
mi tankocskánk pozicióját.).

 F6  -  Tankunk  és  annak  főbb  elemeinek a károsodását láthatjuk (Ha esetleg
útközben  felrobbannánk,  akkor  inkább ne nézzük meg, hogy tankunk mely részei
szenvedtek károsodást.).

 F7  -  Itt  tudjuk  beállítani,  hogy  mennyire részletesen legyenek a tankok,
lövegek...   megrajzolva  (OBJECT  COMPLEXITY) ( Minél kevésbé részletes, annál
gyorsabb.  ), a terep mennyire részletesen legyen megrajzolva (GROUND DETAIL ),
legyenek  effektek  vagy  sem  (SOUND  EFFECTS - YES/NO) és, hogy mivel akarunk
játszani (JOY - KEYBOARD vagy EGÉR).

 F10 -  Szünet.

   1 - 4. - A különböző fegyverek közötti választás.

       B  -  Fék.

 RETURN  -  Külső és belső irányítás közötti váltás.

 Keyboard:

    Q - Fel
    A - Le
    O - Balra
    P - Jobbra
    SPACE - Tűz

 A radaron a következő színű jelzéseket láthatjuk:

   - Barna   ->  Domb vagy szikla

   - Piros   ->  Ellenséges tank

   - Szürke  ->  A mi tankunk

   - Sárga villogó  -> Egy rakéta vagy lövedék amit ránk lőttek ki (Vagy lehet
                         egy  azonosíthatlan  repülő  objektum  is  -  nevezzük
                         egyszerűen UFO-nak.).

Nos,   gondolom  ennyi  segédlet  elég  ahhoz,  hogy  mindenki  megpróbálja
végigjátszani a játékot.
Szóval,  ha leromboltuk, kiszabadítottuk, megálítottuk...  megcsináltuk azt ami
a  parancsban  volt,  akkor  jobb ha megindulunk oda, ahol a helikopter fel fog
venni  minket,  mert  különben  egy  elöbbiekben leírt módon, díszcsomagolásban
kerülünk  szeretteink  elé.   Ha elég közel értünk a helikopterhez, akkor a gép
átveszi  az irányítást és beáll a helikopterbe.  Ezután egy jelentést láthatunk
küldetésünk kimenetelétől függően és a küldetésért kapott pontszámot.  Már csak
a  CONTINUE-ra  kell  ráklikkelnünk  és  megint  viszontláthatjuk  a legelőször
említett menüt.

A továbbiakban gondolom nem árt felsorolni a küldetéseket és azok céljait.  Hát
akkor a következők lennének:

 STARTER MISSION

Az  Ellenség  északon  elhelyezett  üzemanyagraktárát kell megsemmisítenünk.  A
küldetés teljesítéséhez semmi különleges fegyver nem kell.

 HIDE OUT

Az  Ellenség  a déli hegyek környékén egy új titkos fegyverraktárat létesített.
A  tankja  radarjának segítségével keresse meg és semmisítse meg az objektumot.
A rizikó mértéke és különleges fegyver igénye nem ismert.

 DESTRUCTION

Egy  különleges  egységünk  egy fontos, ellenséges katonai álláspontot fedezett
fel.   Ezt  keresse  meg,  majd  rombolja  le.   A közelben ellenséges csapatok
állomásoznak.

 MISSILE BATTERY

Az  Ellenség  délen  létesített  rakétakilövő  állomásait  kell  bármi  áron
megsemmisítenie.

 SATELLITE

Egy  fontos  katonai  adatokat  tartalmazó műhold zuhant le valahol délen.  Ezt
kell  megkeresnie  és északra visszaszállítania.  Az Ellenség egységei riasztva
vannak.

 HOSTAGE RESCUE

Egy  fontos  adatokat  ismerő  északi  tudóst  a Déliek egy táborba szálítottak
kínvallatás  céljából.   Keresse  meg és szabadítsa ki a tudóst.  Az ellenséges
erők nagy létszámmal várják az érkezését.

 AIRFIELD ATTACK

Az  ellenséges  reptéren  elhelyezkedő  összes  egységet  kell megsemmisítenie.
Vigyázzon, mert az Ellenség egy páncélos dandárja a közelben van.

 BRIDGE ASSAULT

Egy  hidat  kell  megvédenie  az  ellenséges  erőktől,  és biztonságos átjárást
biztosítania azon saját erőinknek.

 ESCORT DUTY

Egy keletről nyugatra tartó konvoj útját kell biztosítania.

 RAILWAY AMBUSH

Segítséget  kell  nyújtania  a  déli  ellenállásnak.   Térítse  el a vonatot és
biztosítsa, amíg az ellenállás lepakolja róla a szállítmányt.

 DIPLOMAT MISSION

Az  ellenséges  erők  tanácskozást  rendeznek.   Óvatosan  jusson a tanácskozás
helyszínének  a közelébe és semmisítse meg a piros zászlóval jelölt épületeket.
A  terület  nagyon  erős  védelemmel  van ellátva, s ezért észrevétlenül kell a
területre bejutnia.

  KAMIKAZI

Egy  olyan területre fogják ledobni, ahol nagyon intenzív az ellenséges katonai
tevékenység.   Meg  kell  keresnie  az  ellenséges  egységeket  és  mindenkit
likvidálnia kell.

 RIVER RAID

Az Ellenség délen elhelyezkedő vízierőművét kell lerombolnia.

 NIGHT MOVES

Egy  ellenséges  táborból  elmenekült  hadifoglyot  kell  megkeresnünk,  és
visszahozni az északi területekre.

 U-BOMB

A legtitkosabb fegyverünket az U-Bombát az ellenség elrabolta.  Keresse meg, és
bármi áron hozza vissza biztonságba.

Ennyit  a küldetésekről.  A tank belső kezeléséről sokat meg nem lehet mondani.
A  játék  során  gondolom  mindenki  észre  fogja venni, hogy melyik műszer mit
jelent  (Körübelül  4  ilyen van.).  A műszerfalon 4-5 gomb van amit még tudunk
valamire használni.  Ezek a következők:
 
  Van egy csavarantyú és alatta 2 4 8 számok.  Ez a Scanner nagyítását állítja.

  Van  három  gomb  egymás  mellett,  a  Scanner alatt.  A bal oldali a Scanner
bekapcsolása, a középső az infravörös nézetet kapcsolja be, a jobboldaliról meg
derítsétek  ki  ti,  hogy micsoda.  (Ezt a négy gombot csak egyes küldetéseknél
lehet használni.).

Nos,  a  játékról  ennyi  "értelmes"  dolgot  lehetett  összekaparni.   A játék
természetesen  fut  ˝  Mb.-on  is,  és  a  kimentéseket egy külön lemezre lehet
menteni.   A  játéknak  nagyon jó a grafikája, és godolom mindenkinek élvezetes
szórakozást fog nyújtani.
                            GOOD LUCK !!!

 A leírást össze......izélte: Mr.T.
