FLATLINERS
----------

Biztosan    állíthatjuk,   hogy   Julia
Roberts,  a  Pretty  Woman  sztárja,  s
azóta  Hollywood új üdvöskéje, valamint
Kiefer  Sutherland  (Donald  Sutherland
fia),  a  Blaze  of  Glory főszereplője
közös  filmjük  forgatása  alatt  vadul
egymásba  szerettek.   A  Flatlinersben
azonban  csak  kollégák  egy   végzetes
játékban.   Nelson  (Kiefer Sutherland)
és  Rachel  (Julia  Roberts)  egy  - öt
orvostanhallgatóból  álló   -   csoport
tagjai,  akiket  elbűvöl  az  élet és a
halál között meghúzódó határmezsgye.  A
vakmerő  Labraccióval ( Kevin Bacon), a
félenk  Steckle-lel  (Oliver Patt) és a
szoknyavadász   Joe-val    (    William
Baldwin)      éjszaka     észrevétlenül
belopakodnak  a  klinikára.   Egyikük a
másikat kómába ejti.   A klinikai halál
állapotából  azután  személyes  utazást
tesznek önnön egójukban (amelyet a film
fantasztikus  jelenetekben  mutat  be).
Majd  áramütésekkel  még  éppen  időben
hozzák  vissza  magukat  a  halálból az
életbe.   A  kockázatos  vállalkozásnak
azonban   hamarosan   megmutatkoznak  a
hátulütői.     Mindannyian      (kivéve
Steckle-t,   aki  nem  vesz  részt   az
utazásokon)    hallucinálni   kezdenek.
Nelsont, a csoport vezetőjét egy kisfiú
látogatja  meg,  aki megveri, Labraccio
gyakran  találkozik  egy  fekete   bőrű
lánnyal, aki szemrehányó képpel néz rá,
Rachel évekkel korábban meghalt apjával
találkozik,   Joe-t    pedig    korábbi
szeretői üldözik.

Szerkesztette: Claymore of Flatliners
