      Gem'x

  1991 első stuffjai között érkezett a
a KAIKO Japán  szoftverház új, érdekes
logikai játéka.  A Gem'x nem sorolható
semmilyen altípusba. Egyszerűen csak a
Gem'x és slussz !  A cél egy verem - a
dologra jobb szó nincs - gyémántjainak
rendezése a másik verem mintájára.

  5 különböző színű gyémánt-tipus van,
a gyémántok szinváltozása logikai sort
alkot ( piros-zöld- kék- lila- sárga )
rendszerben.  Ha a megfelelő gyémántra
klikkelünk megváltozik a színe. Persze
a mellette lévő is. Más-más logikai és
szimmetriai elvek szerint kell a pálya
özönt megoldani.

  Trainer nélkül igen  nehéz, főleg az
időlimit korlátozza továbbjutásunkat a
következő szintre.  A játék minden jól
teljesített szint után vidám képpel is
jutalmazza ténykedésünket. A hang és a
jól szinkronizált,  remek  effektekkel
tarkított.  A játék elején bemutatkozó
Kiki végig szurkolja  játékunkat, róla
láthatunk képeket, sőt néha egy nehéz,
vagy egy elrontott pálya még könnyeket
is ejt értünk.

  Ez a bájos kis játék mindenkinek sok
kellemes órát szerezhet, aki szereti a
logikai játékokat.

              Drágakő szakértő

                 Shy Guy of Flatliners

