
   2347-ben    a  Központi  Adatrögzítő
Hivatal    különös    jeleket  észlelt:
0010001010000111       0010001010001010
0001011100110101.........  A jelsorozat
oly annyira  idegen  és  aggasztó volt,
hogy átadták a  Tudósok    Csoportjának
tanulmányozásra.  Három év és két hónap
elteltével  végül sikerült dekódolni az
üzenetet, amely így hangzott:

   NEKETARA    PFAIR   RAKONDA,  RAZARA
ZANDO        TA    AMOTAR    REF    OKI
NARAVORARARA!!! 

   Mivel  a  tudósok egy büdös szót nem
értettek  belőle,  ezért a félelmetesen
hangzó   üzenettel  egyenesen  a  Vének
Tanácsához  fordultak,  akik  abban  az
időben    a    Föld   korlátlan  (ámbár
korlátolt)  urai  voltak.  Hosszas vita
után  a  bölcsek  megállapították, hogy
ez  nem lehet más, mint az ősi ellenség
hadüzenete.

(szerzői füljegyzet ON:
   Sajnos  a  hirhedt BIZ-BAZ nemzetség
-  pontosabban  BIZ-BAZOIDÁK  .... azaz
Gépek    Szörnyű   Gyülevész  Serege..-
utolsó    szótárát   (3600  oldal)  egy
szerzetes  tiltakozásul elfogyasztotta,
amiért  a bolygó UNGARNO  tartományában
megint  emelték a benzinárakat, ezért a
szöveg    elemzésénél    a  jól  ismert
"hasracsapás"   módszerét  alkalmazták.
Nem  a  tiszteletlenség beszél belőlem,
de    a   nagyrabecsült  Öreg  Szivarok
Egylete    egy   hajszálnyit  tévedett,
ugyanis  mindössze  két  kölyök  lépett
összeköttetésbe  egymással  modemmel. A
teljesség  kedvéért  közlöm  az eredeti
dokumentumot:

   Géza!  Adok  30  márkakupakot, meg a
"ráspolynyelvű           vizi-gezemice"
fényképét    a    LUTRA  albumodba,  ha
kölcsönadod  a  GURU 39 476. számát. Ez
az utolsó ajánlatom !!!

szerzői füljegyzet OFF)

   Mivel  a  föld vezetőinek már régóta
tele  volt  a    hócipőjük  a  renitens
BIZ-BAZOIDÁKKAL,   ezért  elhatározták,
hogy          végleg        leszámolnak
velük.  A  Válogató Bizotmány működésbe
lépett.        Szigorú      tesztekkel,
erőpróbákkal    hármat  kiválasztott  a
populáció  legjavából (a krónikák Három
Harcos                            néven
említik)       és    a    Tanács    elé
vezették.  Ott  volt  TAMANDIR  a törp,
SPARIUS    a   félember  és    BRUGO  a
félhülye.

   -Vállajátok  a  nemes  küldetést  ?-
kérdezték a bölcsek. 

   -Sajnos  én nem mehetek-hajolt meg a
törp,  mert  a  főnököm  biztos  nem ad
fizetetlen szabadságot ....

   A  vének rövid ideig pusmogtak, majd
főhajtással    jelezték,    hogy  akkor
bizony nincs mit tenni.

   -Szivesen    vállalnám   ezt  a  kis
munkát  döngette meg mellét SPARIUS, de
az  anyósomnak keresztcsont fájása van,
nekem kell levinni a szemetet.

   Rövid  mérlegelés  után  kénytelenek
voltak    az  érvek  előtt  meghajolni.
Amikor  a  tekintélyes  világfök  kérdő
pillantása     BRUGO-ra    esett,    az
zavarában csak annyit tudott kinyögni:

   -Hááát  ...  izé ..., én sem mehetek
...  ,  .. mert izé ....., meg különben
is tele a gatyám!!

   A  Vének felmorajlottak, hogy valaki
ilyen  átlátszó  trükkel próbál kibújni
a  nemes  feladat  alól,  a  kis  hülye
sorsa    megpecsételődött.   Pillanatok
alatt  kirángatták  szegény  BRUGO-t  a
teremből,    ellátták   a  legfontosabb
felszereléssel  (kézi kapcsolatteremtö,
turbo    ionizer,    háti  grafitpajzs,
atmoszféra-lézer,        tíz     váltás
fehérnemű),  aztán  már tuszkolták is a
hyperportba.    Miközben  szerencsétlen
félhülye  atomokra  bontva száguldott a
hetedik  dimenzióban,  nem is sejtette,
hogy    mindezt    TEODOR  bácsikájának
köszönheti.  Az  öreg  az  egyik ülnöke
volt  a  Válogató  Bizotmánynak (TEODOR
147   évesen  elnyerte  a  "Vén  Hülye"
megtisztelő    címet),  és  mindig  azt
szerette  volna,  ha  a  gyerek  többre
viszi mint ő ......

   Köztudott,  a  BIZ-BAZOID társadalom
a    XXI.  században  alapozódott  meg,
amikor  egy óriásbázis elrugaszkodott a
földtől.  A  katasztrófát  csak a gépek
élték    túl,    azonban    egy  zárlat
következtében  törlődött  a  memóriájuk
azon  része,  ami  az  ember védelmének
alapvető  parancsát  tárolta (a robotok
cselekvésgenerátorát  természetesen nem
a    COMMODORE,   hanem  az  ATARI  cég
gyártotta).  A  droidok  kezdtek  egyre
fejlettebb,       harcosabb    utódokat
előállítani,        hogy     a    véres
leszámoláshoz        szükséges     erők
rendelkezésre       álljanak,    amivel
elsöpörni  kivánták az ember robottartó
társadalmát.  A hosszú évszázadok során
különös    kasztrendszer    alakult  ki
köztük  aszerint,  hogy  melyik, milyen
páncélzattal,            fegyverzettel,
inteligenciával      rendelkezett.    A
szinteket  számozással  különítették el
egymástól,    a    legkisebb    értéket
képviselő     a    legalacsonyabb,    a
legfélelmetesebb        gépcsodák     a
legmagasabb                     számmal
dicsekedhedtek.  A  Három  Harcos (azaz
Fél  Hülye)  útját  előkészítő  csoport
tanulmányozta    a  BIZ-BAZOID  foglyok
memóriáját     és    álcázásképpen    a
legfejlettebb    harci    robot  képére
formálta  a  hős BRUGO atomjait, amikor
a  legközelebbi  bázison  denihilálták.
    Sajnálatos    módon    nem   vették
figyelembe,    hogy   a  dimenzióutazás
relatív  időtartalma 3 másodperc ugyan,
de  abszolút  időt  tekintve  több mint
400  év.  BRUGO  úszott az örömmámorban
amikor  kiderült,  hogy a 101-es tipust
a  kor  már  réges rég túlhaladta, most
már  a  legprimitívebb takarítórobot is
legalább    124-es  sorszámú,  a  bázis
parancsnokról  nem  is  beszélve, amely
999-es  besorolású.  Gyorsan rendezte a
felszerelését    (alsóneműt   váltott),
majd    kapkodó   igyekezettel  próbált
visszaemlékezni,  hogy  mit is tanult a
BIZ-BAZ-BÁZISOK felépítéséről.

Ezekre emlékezett:

TERMINÁLOK
   Minden  szinten több is van belőlük,
ez   elé  állva  felfénylik  a  monitor
(megállni,  majd  folyamatosan nyomni a
tűzgombot) LOG OFF-visszalépni

SHIP DATA- a bázis vázlatos oldalnézeti
           képe

DECK DATA- arról a blokkról tájékoztat,
           amiben állunk....,
         - itt látható az alaprajza,
           rajta a legfontosabb elemek
           (L-lift,karika-energiatöltő,
           (teli karika-terminál,
           X-hyperport)
         - informálódunk a szinten lévő
           droidok, raiderek számáról,
           a szint veszélyességi
           fokáról

DROID LIBRARY- droid információs bázis.
          A pillanatnyilag birtokolt
          test (erről később) és az
          annál alacsonyabb kasztba
          tartozokról kérhetünk
          információt (neve,
          szakterülete, fegyverzete,
          érzékelői stb.)

IN-GAME STATICTICS- a játék pillanatnyi
          állását olvashatjuk le
          (elpusztitott droidik,
          bázisok szám, hány százalékot
          teljesitettünk stb)

ENERGIATÖLTŐK
   Ezeket    kör   alakban  elhelyezett
lámpák  jelzik, itt lehet az elvesztett
energiát  pótolni (csak rá kell lépni).
A   jobb  felső  sarokban  látható  egy
vékonyabb    csik,    ami    a   teljes
kapacitást  mutatja,  ill.    rajta egy
vastagabb,      ami    a    pillanatnyi
feltöltöttséget  jelzi. VIGYÁZAT!! Csak
akkor  működik,  ha  a  töltő lámpasora
világítva    körbefut,  ill  működik  a
közepén    lévő   szerkentyű  (óvatosan
lövöldözni  az energiatöltők közelében,
egy találat elég, hogy kifeküdjön)!!!

LIFT
   Egy  jellegzetes  négyzet  alá  kell
állni   (ha  most  játszol  először,  a
terminálnál  nézd  meg  hol  van), majd
folyamatosan  nyomni  a  FI-RE  gombot,
mire  megjelenik  a  bázis képe. Fel-le
mozgatva  a  JOY-t  be lehet állitani a
szintet, ahova menni akarunk..

HYPERPORT
   Négy  befelé  mutató nyíl jelzi (itt
jelenik  meg  a  hős  BRUGO),  amint  a
feladatot    teljesitettük,  egy  ilyet
kell  keresni,  aztán megállva benyomni
a tűzgombot.

   Ezen kívül még van  néhány  geg  ami
semmire  nem  jó,  de  jó  ha  van (pl.
amennyiben  találkozol   űrsiklókkal  a
bázison,    akkor  menj  be  egészen  a
műszerfalig,  erre  a  rakéta inditózni
kezd,  vagy pl. az egyenletesen villogó
lámpák  amit lépten-nyomon láthatsz, ki
is  lehet  lőni, alá is lehet állni, de
aztán többet ne várj tőle).


   Hirtelen    ennyit   jutott  eszébe.
Mivel  nem  volt teljesen hülye szegény
félhülye,  ezért tudta, hogy csak akkor
juthat  vissza  a  földre,  ha  a bázis
összes  robotját  megsemmisíti.  Erre a
legkézenfekvőbb  módszer az "addig lőni
amíg  meleg"  eljárás, amit néhány arra
kolbászoló    takarítóroboton    ki  is
próbált.    Sajnos    a   101-es  kaszt
minimális    védelmet    biztosít  (egy
komolyabb    harci  robot  ellen  semmi
esélye),  ezért  ez  nem mindig járható
út.    Szerencsére    nála    maradt  a
BIZ-BAZ-BUZERÁLÓK   kézikönyve,  amiben
világosan  le  volt  írva,  hogy milyen
módon lehet a robotokat átprogramozni.

   Meg    kell   állni  egy  pillanatra
(mindegy    hol),  miközben  folyamatos
tűzgomb  nyomással  megnyílik a 101-es,
aztán    felcsapott  farokkal  (pardon,
....  villámmal) elindulunk a kiszemelt
áldozat    felé.    Amint   hozzáérünk,
belépünk  a vezérlőrendszerébe. Itt egy
oszlopot    látunk,    ami   14  szines
ellipszist  tartalmaz. Mindkét oldalról
huzalok  kapcsolódnak  hozzá, ha ezekre
telepeket  kapcsolunk,  az  a  része  a
robotnak  a  mi befolyásunk alá került.
Az    első    másodpercekben   el  kell
döntenünk,   melyik  oldalt  választjuk
(jobbra,  vagy  balra mozdítva a joy-t,
aztán  tűz).  Ezután egy zsugorodó csík
jelzi,   hogy  mennyi  idő  van  még  a
beavatkazás    blokkolásáig.    Ha    a
vezetékekre  kapcsolt  telepekkel  a mi
szinünk    van    túlsúlyban  (legalább
nyolc),  akkor "beleköltöztünk", ha nem
akkor   elhalálozunk  (ezt  a  TRANSFER
COMPLETE,   TRANSFER  REJECTED  felirat
jelzi  a BRUGO szellemi szintjét el nem
érőknek),    de    lehet  döntetlen  is
(DENLOCK).        Mivel        egyszerű
lövöldözéssel        a        komolyabb
ellenfelekkel    szemben  az  égvilágon
semmi    esélyünk,   ezért  fokozatosan
egyre  magasabb  kasztbeli droidot kell
a  hatalmunk  alá hajtani. A dolgot már
az    oldal  kiválasztásánál  elba  ...
baltázhatjuk,  ezért  jó  tudni, melyik
vezeték  mit  tud. Ha csak egy egyszerű
vonal  van  az  oszlopig  ,  ott  nincs
probléma,  az  vezeti az áramot. Ha egy
nagy  bunkó  vigyorog  a vonalon, annál
megakad    a   dolog,  tehát  az  azzal
kapcsolatos   ellipszist  SEMMI  ESETRE
SEM  tudjuk a mi szinünkre programozni,
erre  ne  is  pazaroljunk  elemet.  Van
olyan  vezeték,  ami  egy  elemmel  két
pontot  is  ellát energiával, ez egy jó
dolog  (egy  villaelágazás).  Ennek van
egy  ellentett  párja,  két elemet kell
bekötni    ahhoz,  hogy  egy  elipszist
megszerezhessünk    (erre  szintén  nem
érdemes  telepet  pocsékolni).  Van még
egy   vezetékfajta,  ami  felerősíti  a
bevitt  telep  jelét  ( a "bunkó" néven
behatárolt       geometriai    formánál
kisebb).        Természetesen      csak
korlátozott  számú  elemünk  van (pl. a
101-esnek    csak    5,    a   magasabb
kasztszámúaknak  arányosan  több  -akár
kétszerese    is-),    tehát  roppantul
észnél  kell  lenni,  hogy  kibe kötünk
bele.  Ha  hirtelen meglátjuk a főnököt
és  a 101-es bőrében vagyunk, akkor még
véletlenül  se rohanjunk neki, mert egy
találattal   elporlaszt  bennünket  (ha
meg  túl  sok  olajat  ivott  és csak a
berendezést    rongálja    körülöttünk,
akkor   a  programozás  során  maradunk
alul,  egy  kiskereskedésnyi  telep van
nála).  Elöször szemeljünk ki egy békés
takarítórobotot   (felismerhető  arról,
hogy  nem  akar  azonnal  a  másvilágra
küldeni        bennünket).       Miután
összekapcsolódtunk,  gyorsan  fel  kell
mérni,   hogy  melyik  oldal  kecsegtet
nagyobb    sikerrel.    Ahol    sok   a
vezetékhiány,    tele  van  "bunkóval",
olyan  elágazással,  amihez  két  telep
szükséges,  azt hagyjuk meg neki.Amikor
elkezdődik    a    telepek  pakolgatása
(le-fel  a  joy-t,  aztán  a  megfelelő
helyen  tűzgomb), akkor igyekezzünk úgy
taktikázni,  hogy  ő  pakolja ki előbb,
aztán    gyorsan   mi  csatlakozzunk  a
vezetékekre,    ugyanis   ha  egy  hely
mindkét  oldalról áramot kap akkor azé,
AKI      KÉSÖBB    pakolt    oda.    Jó
oldalválasztással,  egy kis hidegvérrel
és   ügyes  telepítéssel  4-5  előnnyel
induló    ellenfeleket   is  meg  lehet
verni.  Mivel  a magasabb kasztszámúnak
magasabb  a  védelmi képessége, erősebb
a      fegyverzete,    több    teleppel
rendelkezik,   ezért  nagyobb  eséllyel
indulhatunk        az    igazi    menők
ellen.    Ha  már  elég  magas  számhoz
jutottunk,  akkor érdemes a TERMINÁLNÁL
áttanulmányozni  a  DROID LIBRARY menüt
és  memorizálni,  hogy melyik robot mit
tud, milyen erős.

   A  fő  feladat a bázison lévő összes
robot  kiírtása.  Költözzünk  egy harci
droidba,  majd  a kisebb kasztszámúakat
lőjjük    ki,    a   magasabbakkal  meg
bonyolódjunk     szerelmi    viszonyba.
Amikor  az  adott  szinten elfogytak az
ellenfelek      (nem    használják    a
liftet!!!),    akkor    elhalványul   a
világitás.  Ilyenkor  pucoljunk  innen,
mert    az   energiaellátás  megszünése
miatt  anélkül  is gyengülünk, hogy azt
egy    kedves    kolléga    fegyverével
szorgalmazná.  Amikor  a  teljes bázist
megtisztítottuk,      megjelenik    egy
felirat.    Ilyenkor   keressük  meg  a
legközelebbi    hyperport  kaput  (négy
nyíl  befelé),  itt  álljunk  meg aztán
tűzgomb.

   A    játék  egyébként  1987-ben  már
megjelent    C64-en    és    az   egyik
kategóriában   elnyerte  az  év  játéka
címet.    Az  AMIGA  verzió  is  szépen
kivitelezett,  de  talán  még  nehezebb
, mint  a  kistestvéré  (pontosabban  a
bátyusé),    ezért    ha    tíz  váltás
fehérneműt  nem  is,  de egy megbizható
nadrágtartót azért jobb ha beszerzel!
            

.....Vszjo..... 


  FRICFORCE from FI-RE CREW

   (Ja  igen ... a BRUGO!! Szerencsésen
teljesítette     a    küldetést    -bár
elfogyott  a  fehérnemükészlete-, .....
TEOFIL  sajnos  nem  élhette meg a nagy
napot    (túlhajszolta    magát,   hogy
megkaphassa    a    "Halhatatlan  Hülye
Aggastyán"        titulust),      .....
TAMANDIRRŐL    kiderült,  hogy  nem  is
igazi    törp,    csak  növekedésgátlót
szedett,  .....  SPARIUST  meg bezárták
egy  intézetbe,  mert  sokat játszott a
PARADROIDDAL)!

