Újdonságok a kaland-kedvelőknek.


  Fate - Gates of Dawn


 Végre egy új  szerepjáték  került  elő
a kora tavaszi kínálatból. Nem  is  egy
kis apró,  hanem  egy  remekül  kinéző,
valódi csemege.

 Sajnos még csak újság képek árulkodnak
meglétéről,  de  azok  bizony  magukért
beszélnek. Mondanom sem kell,  hogy  az
előzmények is kedvezőek voltak,  hiszen
reLINE már készített hasonlót, csak  az
szép német nyelvhasználata miatt  hamar
a letörlendők közé került. Ha  még ezek
után valaki nem tudná, hát a  Legend of
Faerghail-ról van szó.

 A  biztató  előjelek 7 karakteres igen
szép  grafikájú   és   jól   felépített
kalandot  sejtetnek.  Ahogy én láttam a
labirintusok  és  a külső világ is nagy
pontossággal  kidolgozott.   Rossz hír,
hogy  a  játéknak  a  német   verzióját
sikerült    csak    látnom,    de    ez
remélhetőleg  nem egyedüli nyelve ennek
az új programnak.

 A   szokványos  3-D  labirintusok   és
városok teszik majd ezt a játékot is az
Adventure kedvelők kedvenc játékává.

 Bízzunk benne, hogy minél előbb megjön
angol   nyelven   is.    Addig   is  jó
várakozást  ebben  az Adventura-szegény
időszakban.

  Bards Tale III.


Állítólag, végre  a   boltok   polcaira
kerül a rég  várt  kalandjáték harmadik
része.   Személyszerint  nagyon  várom,
mert  anno  C  64-en  remek szórakozást
nyújtott.   Kár,  hogy  ott már egyszer
végigjátszhattuk.   Ha  megtartották  a
készítők  régi  rossz  szokásukat akkor
bizony  lehet  felkötni  a   fehérneműt
védelem ügyben.


  Egy érdekesség


Ha  a hírforrások nem szennyezettek két
óriási  dolog is készül AMIGÁra.  Senki
se  botránkozzon  meg, de  mind a kettő
volt már Spectrumon.  Az egyik szorosan
véve  egy remek Techno adventure, valós
fegyverekkel   egy   kis  csapattal  és
érdekes    missiókkal    Akinek    volt
Spectruma,  már  tudja,  hogy  a  LASER
SQUAD-ról  van  szó.   Végre, rádöbbent
valaki,  hogy  nem  jobb attól egy gép,
mert  643-szor  több  a  memóriája.   A
dolog   mindig  a  programon  áll  vagy
bukik.
 
Nem  szorosan  a kalandok világa, de ez
is  még  közel áll ehhez.  Mágia és egy
nagy  adag  stratégia az alapképlete, a
talán  minden  idők legnagyobb Spectrum
játékának  a CHAOS-nak.  Fiatal, magyar
programozók  neki  kezdtek  egy  átirat
elkészítésének,  igaz  ez  még csak egy
pletyka szintű információ, de én nagyon
remélem, hamarosan találkozhatunk a már
kész verzióval is.

 Mega lo Mánia 


A  PowerMonger  sikerén  felbuzdult ifj
titánok készítik az új csúcs stratégiai
játékot Mega lo Mánia címmmel.(Itt kell
megjegyeznem  az ötlet nem a Hámániától
származik.   És csak egy kis szó vicc :
"  A  Hámániát ezek után HallerMániának
fogják átkeresztelni ?  " A programozók
a  legkülönfélébb  fegyver  és   eszköz
készletet  alkalmazzák,  a  moderntől a
kőbaltáig.    Ha   lehet  a   PowerPlay
híreink hinni, ez a program ismét lázba
hoz     majd,    minden    stratégia
megszállottat.

 Tecno Adventure

 Két újdonságról is  keringenek  hírek.
Az egyik a Buck Rogers II.  Sajnos,  az
országba bejutott verzió,  perverziónak
minősült, ugyanis  a  betöltés  után  a
régi Buck Rogers I.  indul  el.  Eléggé
lelombozott  a  dolog, de  remélem  nem
sokára megjön a rendes verzió is.

 MegaTraveller 1.

          The Zhodani Conspiracy 

A  év  amerikai  szerepjátéka  is  kész
AMIGA  verzióban.  Robotok és egyéb más
műszaki csodák világa a MegaTraveller 1
A  tecno  adventure  új generációját is
jelenti.    Az   EMPIRE  cég   sokoldal
játéka,  egyesíti  a  stratégiát, a már
megszokott szerepjátékokat, az Elite és
a  Buck  Rogers  Tecno  hátterével.   A
karakterek  5 osztályba tartozhatnak 70
féle  képeséggel   rendelkezhetnek.   A
küldetések  alatt  5  katonai fokozatot
fejlődhetnek.  28 bolygó, 8 naprendszer
és  sok  satellit várja a kalandort.  A
kereskedelemet  30  féle  áruval  lehet
megvalósítani.   30-nál  több   fegyver
tipus,  programozható  robotok  és igen
sok    fejlesztési    szisztéma.   Ezek
alapján  valószinű,  hogy nem egy három
napos  laza  kalandjáték, hanem végre a
gép  lehetőségeit is kihasználó vérbeli
tecno  kaland.   Szívesen   tesztelném,
minél előbb a saját gépemen is.

               Shy Guy of Flatliners
                  Coeditor of GURU

