  

   BATTLE COMMAND (kiegészítés)
   ----------------------------

    A GURU 2. számában már olvashattunk erről a nagyszerű tankszimulátorról,
de úgy érezzük, hogy az a leírás eléggé hiányos, ezért szeretnénk néhány ki-
egészítést eszközölni és egy pár tippet adni a küldetésekhez.

   - FEGYVEREK 

  Mindenekelött ejtsünk néhány szót a különféle fegyverekről.Összesen 13 fé-
le fegyver vagy elhárító berndezés közül választhatjuk ki azokat, amelyekkel
a 4 fegyveröblöt feltöltjük,(persze mind a 13 csak akkor él,ha minimum 8 si-
keres missziónk volt).Tehát a fegyverek sorban (az angol nyelvet választva):

   - Pulveriser Battle Cannon

Ez a lövegtorony, és a közhiedelemtől eltérően nem kötelező magunkkal vinni,
sőt a legtöbb küldetésnél egyenesen felesleges. Általában 3-10 találat  kell
egy-egy épületnek vagy erősebb harckocsinak. Már alaphelyzetben is vihetjük.

   - Pheonix Radar Guided Surface-Air Missile

Radar irányítású föld-levegő rakéta. Használatakor a kameránkon jelenik  meg
a célkeresője. 3 sikeres küldetés után kapjuk. Egy-két  küldetésben hasznos.

   - Pheonix IR Guided Surface-Air Missile

Infra irányítású (vagyis hőkövető) föld-levegő rakéta. Használata megegyezik
a radar irányításúéval. Szintén 3 teljesített küldetés után kapjuk.

   - Banshee Radar Guided Surface-Surface Missile

Radar irányítású föld-föld rakéta.Az egyik leghasznosabb fegyver,minden kül-
detésben használatos. Minden tárgyat befog (még a fákat is) amire ráirányít-
juk. 

   - Banshee IR Guided Surface-Surface Missile

Az előzőnek a hőkövető párja. Szintén nagyon hasznos, de csak mozgó tárgyakat
fog be. Mindkettőt már alaphelyzetben is vihetjük (és vigyük is).

   - K-40 Mortar

Mozsárágyú, a 2. küldetést nem lehet nélküle megcsinálni, de utána el  lehet 
felejteni.Használatakor a képe melletti két gombbal tudjuk állítani a dőlés-
szögét. Egy sikeres küldetés után kapjuk.

   - Sleeper Time Bomb

Ez egy időzített robbanó szerkezet. A képe melletti gombokkal tudjuk időzí-
teni. Szép nagy  robbanást csinál, de miután csak 1 db-ot vihetünk,nem nagy 
gyakorlati haszna van. Az 5. sikeres kísérlet után kapjuk.

   - K-90 Cluster Bomb

Ez egy jó kis fegyver, főleg olyankor, amikor több épület stb. van egymáshoz
közel, ugyanis miután kilőttük (kissé magunk  elé és fölé) sok  apró darabra
hullik és mindent letarol, ami az útjába kerül.Vigyázzunk, nehogy mi is kap-
junk a repeszdarabokból! 4 küldetés után jön.

   - Dragonfly Wire-Guided Missile

Mikrokábel irányítású rakéta, nagy  rombolóerővel. Kilövése  után a kameránk
képernyőjén láthatjuk és irányíthatjuk. 6 sikeres misszió után lép be.

   - Spectre IR Decoy Flare   és 
   - Phantasm Chaff Dispenser

Infra illetve radar irányítású  rakétákat zavaró, elterelő csalik.  A  képük
melletti gombokkal állíthatjuk automatára (tehát ha megszünik az előző akti-
vitása, kidob egy  újabbat), vagy  kézi  kilövésre. Kijelzi, hogy még mennyi
aktív van. 1 illetve 2 küldetés után kapjuk.

   - Skeet Anti-armour System

Ez egy aknaszerűség, de nagy szerepe nincsen.

   - SLAM Laser

8 sikeres küldetés után kapjuk meg ezt  az elhárító lézert, amely minden fe-
lénk tartó lövedéket,rakétát automatikusan megsemmisít. A képe melletti gom-
bokkal tudjuk be- illetve  kikapcsolni. Ha  megvan, mindig vigyük magunkkal.

     Ha egy küldetést sikeresen végrehajtunk, akkor  azonkívül, hogy egy  új
fegyvert kapunk, a már meglévők is mindig változnak (nő a  munició száma  és
csökken a tömege, ez utóbbi úgy értendő, hogy nem  arányosan lesz nehezebb).
 Pl. kezdetben 5 db IR  föld-föld rakétánk van  200 kg tömeggel, a 10. sike-
res misszió után már 14 db 250 kg-mal.
----------------------------------------------------------------------------
     Ezek után szeretnénk egy pár szót ejteni a műszerfalról. A képernyő te-
tején  balról  jobbra : egy  kis képernyő az éppen aktuális fegyver képével,
mellette két kis gomb, amelyekkel néhány fegyvert befolyásolni tudunk (ld. a
fegyvereknél). Felül középen  a négy fegyveröböl sorszáma, a muníció mennyi-
sége,valamint egy piros-zöld pontokból álló vonal a fegyverek rongálódásáról
tájékoztat.
Fent jobb oldalon egy nagyon fontos műszer, a SCANNER. Relációjelekkel ábrá-
zolt nyilak mutatják a helyes  irányt, amikor  egy kis téglalap van középen, 
akkor megyünk jófelé. Amikor  valamelyik  küldetés bevezetőjében a "USE YOUR
SCANNER" feliratot látjuk,akkor e műszer segítségével kell valamit megtalál-
ni.
     Alul a bal oldalon egy kis gomb, ezzel hívhatjuk a  helikopterünket, ha
a felszedési helyen (PICK UP POINT) vagyunk. Középen alul a  kamera alatti 3
gomb közül a jobb oldali a hátsó nézet (esetleg  visszapillantótükör) kapcso-
lója. A radar mellett egy kis led jelzi villogva egy hangjelzés  kíséretében,
ha rakétát lőttek ki ránk.
     Ha a géptől a "LEAVING RESIGNATED TARGET AREA"(vagyis a kijelölt célte-
rület elhagyása) üzenetet kapjuk, akkor azonnal forduljunk ellenkező  irány-
ba, különben a program dezertőrnek tekint bennünket és véget vet a küldetés-
nek.
----------------------------------------------------------------------------
     Most pedig jöhetnek a küldetések. A küldetéseket nem kell sorban egymás
 után  végigcsinálni, sőt  néhol a jobb  fegyverzet  érdekében pl. a  Bridge
Assaultot érdemes kihagyni és valamelyik másikat csinálni.Megpróbálunk  tip-
peket adni a fegyverzetet illetően,általában a kétféle föld-föld rakéta,vala-
mint 8 sikeres küldetést követően a lézer mindig jó ha nálunk van, ezt külön
nem említjük.A küldetések szövegében mindig mi vagyunk az Északiak,az ellen- 
ség a Dél.
 
     STARTER MISSION

    Ez talán egyértelmű.

     HIDEOUT

    Az ellenállás  felfedezett egy  kutatóállomást, ahol a  déliek új csoda-
fegyverével  kísérleteznek. A  felderítőt megölték, mielött a pontos helyet
meghatározta volna, ezért a SCANNER-ünkkel kell megkeresni.Ez Észak felé,egy
hegyekkel minden oldalról  körülvett kis tisztáson  lesz. Ide csak a mozsár-
ágyúval tudunk belőni, ezt tehát hozzuk, valamint rakétákat a löveg helyett.
A radaron látjuk a  célpontokat, a mozsár  dőlését állítsuk úgy hogy kb. 500
és 620 között legyen  (e határértékek között  variálva minden célpont lelő-
hető). A hegy beszögelléseiből tüzeljünk. Majdnem minden kis pontot le  kell
lőni,amit a radaron láthatunk. Ha a lődözés közben tank tűnik  fel, célszerű
azonnal szétlőni, majd gyorsan folytatni a mozsarazást.

     DESTRUCTION

    A térképen X-szel jelölt 3  létesítményt kell  lerombolni. Különösen vi-
gyázni kell az északira, mert ott erős az ellenség ellenállása  (az álló lö-
vegeket lőjük le gyorsan a radar irányítású rakétával, 2 rakéta kell egyhez)
Célszerű a lövegtorony használata, esetleg valamelyik chaff-szórót is vihet-
jük.

     MISSILE BATTERY

    Az északi légierő támadását megelőzően harcképtelenné kell tennünk a dé-
liek légvédelmét. Óvatosan  meg kell közelíteni a térképen X-szel jelölt he-
lyet  és a  3 rakétaindítóállványt, valamint  a radart meg kell semmisíteni.
Ajánlott a lövegtorony, valamint 2 pakk radar irányítású rakéta.

     SATELLITE

    Az északi  űrkutatás satellite-je lezuhant ellenséges  területen, miköz-
ben  egy csomó titkos  információt hordozott. Ki kell játszani a déli felde-
rítést és a SCANNER  segítségével meg kell keresni, és vissza  kell hozni  a 
berendezést. Amikor  a  satellite közelébe  értünk, lassan menjünk neki, így
felvesszük, amit  a gép a  "SATELLITE RECOVERED"  felirattal jelez. A  hídon 
erős ellenállásra kell számítani. Itt is vihetjük a lövegtornyot.

     HOSTAGE RESCUE

    Egy eminens  északi tudóst tartanak fogva egy jól őrzött déli "kihallga-
tó" központban, a  térképen karikával jelölt  helyen, őt kell kiszabadítani.
Ez egy elég cseles  küldetés, ugyanis az  úton egyszerűen lehetetlen bejutni
(vagy ha igen,ki már  biztos nem jövünk),olyan erős az ellenséges tűz. Ezért
tehát az úttal párhuzamos  hegyláncot balról(nyugatról) megkerülve haladjunk
a folyóig,itt egy szűk  átjárón rátérhetünk az útra,majd menjünk át a hídon.
A  két házat fel kell  robbantani, mire a  baloldalinál megjelenik a  tudós. 
Ugyanúgy  tudjuk  felvenni, mint a satellite-et, erre megjelenik a  "HOSTAGE
RESCUED" felirat. Ezután  ugyanazon az úton, amin jöttünk, menjünk vissza a
kiindulási helyre majd az  ÉK-i úton a hídig, innen pedig forduljunk a PICK-
UP POINT felé. Ez  a kerülő  azért kell,  mert NY felé kiérve a hegyek közül
(a folyó PICK-UP POINT felé  eső partján) egy  szép  "LEAVING RESIGNATED..."
üzenet fogad bennünket.  Feltétlenül  vigyünk Chaff Dispensert, esetleg idő-
zített bombát.

     AIRFIELD ATTACK

    A térképen jelölt repülőtereket  (pontosabban a hangárokat, irányítótor-
nyokat,tartályokat) kell  megsemmisítenünk (az összeset). Ajánlott a Cluster
bomba,és a felszálló repülők ellen valamelyik föld-levegő rakéta használata.

     BRIDGE ASSAULT

    Ez egy eléggé kemény dió. A térképen jelölt  hidat kell  megvédenünk, és
biztosítani  rajta az átkelést. Siessünk a hídhoz, nehogy  felrobbantsák, és
mindkét oldalán minden ellenséget kiírtani.Ezt a  küldetést érdemes átugrani
és  valamelyik  könnyebbet  (pl. Night Moves, Diplomat)  megcsinálni, hogy a 
fegyverzetünk  erősödjön, de még így is szinte  biztos, hogy munícióhiánnyal
fogunk kűzdeni, mert rengeteg az ellenség (főleg sok a "kétlövéses" tank).

     ESCORT DUTY

    Egy 4 teherautóból  álló konvojt kell a  térkép keleti szélétől a nyuga-
tiig kísérni. Különösen az első híd és az  útelágazás között, valamint a cél
elött számítsunk erős támadásra. Sok repülő cirkál, vihetünk föld-levegő ra-
kétát. Általános tipp, hogy ne álljunk  le sokat lövöldözni,hanem mindig ha-
ladjunk. Biztonsági okokból a teherautók  csak akkor mennek, ha a közelükben
vagyunk. Legalább egynek célba kell érnie.

     RAILWAY AMBUSH

    A déli ellenállók egy titkos feladatra kértek fel:el kell térítenünk egy
vonatot és biztosítanunk kell hogy a partizánok lepakolhassák. Menjünk gyor-
san a híd utáni állomásig, lőjük  szét az  állomást és a jelzőlámpát, hogy a
vonat a  vakvágányra  fusson. Amikor megjön a szerelvény, várjuk meg amíg az
utolsó kocsi is a holtvágányon van, majd lőjük szét a mozdonyt,nehogy ütköz-
zön az ütközővel. A szerelvény megáll, teherautók jönnek-mennek, nekünk csak
a  kósza tankokkal kell törődnünk. A helikopterünk  felé haladva nagyon erős
zárótűzre számítsunk. Jó, ha viszünk lövegtornyot.

     DIPLOMAT MISSION

    Egy diplomáciai találkozót tartanak az ellenséges államok képviselői. Az
ellenállás  egy piros zászlóval  jelölte meg a diplomaták szálláshelyét. Ezt 
az  épületet kell  megsemmisítenünk  mindenáron, de úgy, hogy a  többinek ne 
essék baja. Sok föld-föld rakétát vigyünk, és spóroljunk a lézerrel a végére
mert a leszálló helikopterünk körül sok ellenség ólálkodik.

     KAMIKAZI

    "Az északiak offenzívája  minden hazafitól áldozatot követel" - kezdődik
a bevezető sejtelmesen. Bizony, a feladat eléggé kamikaze  tipusú. Egy olyan
területen dobnak le, ahol erős az ellenség  intenzitása. Haladjunk a PICK-UP
pont felé és irtsunk mindenkit, aki a  közelünkbe kerül. A  Mission Complete
felirat muníciónk  mennyiségének függvénye. Ha  összesen már csak 3-4 rakéta
maradt akkor kapjuk meg ezt a kedves üzenetet. Sok föld-föld rakéta kell.

     RIVER RAID

    A folyó partján  lévő létesítményeket kell  lerombolnunk. Nagyon  erősen
védettek és az ellenség beveti  a tartalékcsapatait  is. Célszerű  a Cluster
bomba  használata. Vigyázzunk  az  álló  lövegtornyokra és a "kettős lövésű"
harckocsikra, minél gyorsabban lőjük szét őket.

     NIGHT MOVES

    Egy megmenekült északi hadifoglyot kell visszavinnünk az ellenséges  te-
rületekről a szövetséges vonalak mőgé. Érthető  okok miatt  ezt  a  manővert
éjszaka kell végrehajtani. A SCANNER segítségével  kell  megkeresni  egy te-
herautó mellett álló alakot. Ha a képen van, akkor  nagyon gyorsan fel  kell
vennünk (lehetőleg a kocsival szemben állva, hogy ne ütközzünk), mert  hamar
lelövik. 

     U-BOMB

    Titkos fegyverünket, az U-bombát elrabolták, a SCANNER segítségével  meg
kell keresni és felvenni. Nagyon erős ellenállásra számíthatunk, de  minden-
áron vissza kell szereznünk. E küldetés teljesítése majdnem a lehetetlen ha-
tárát súrolja. A  lézeren és a  föld-föld  rakétákon kívül nem  érdemes mást
vinni. Fontos a gyors manőverezés a rengeteg lövedék elől. Vigyázzunk a "lé-
zerkapu"-ra, mert érintésére azonnall felrobbanunk.

       Hát ennyit talán erről a nagyszerű programról. Érezhető, hogy a prog-
ram írói  nem  élethű  szimulátornak szánták a  BATTLE COMMAND-ot, de  ennek
ellenére, vagy  éppen ezért egy  nagyon jól  játszható játék sült ki belőle.

               Összeállította : HELL    of   K.O.G.  
                                THUNDER  of  K.O.G.                 
                                  6300 Kalocsa 
                                  Radnóti u. 42.
  



