          Újdonságok!
          -----------


Új HAM rajzprogram "SPECTRA COLOR "
-----------------------------------
Az  AEGIS cég most jelenik meg a piacon
(persze  nem  a  magyaron)  egy  új HAM
rajzprogrammal, melynek a SPECTRA COLOR
nevet  adták.   A  program érdekessége,
hogy animációra képes mégpedig a DPaint
III-hoz  hasonló   szinten,  4096  szín
üzemmódban. (forgatás minden irányba és
mindegyik        tengely         körül,
méretváltoztatás,  görbítés,   nyújtás,
gömb  hatás   .......stb.)    Ezenkívül
fényesség,    kontraszt,   színkeverés,
árnyékhatás,  ráúsztatás,  AND, OR, XOR
.........    effekteket is   tudja.   A
programot  a  PHOTON  PAINT programozói
fejlesztették ki.

CALIGARI BRODCAST 1.4
---------------------
Mostanában   jelenik  meg  a   CALIGARI
BRODCAST  nevű   ray-tracing  animációs
program 1.4-es verziója. Az  új  verzió
egy  pár  fontos utasítással tud többet
az  elődjénél,  melyek  a  szerkesztést
támogatják.    Ezenkívül    a   program
animációs   lehetőségei   profi   módon
lettek  kifejlesztve.   A  program  ára
jelenleg csekély 9000 DM.

HAM-E GRAFIKAI BŐVÍTŐEGYSÉG
---------------------------
Ez  az új harware egység lehetővé teszi
valamennyi  Amiga  számára   azt,  hogy
kilépjen  a gép grafikai korlátai közül
és  egészen új lehetőségeket nyújtson a
felhasználóbarát géptulajdonosoknak.  A
hardwareegységet   érdekes  módon a gép
és  a  monitor  közé kel beiktatni.  Az
egység  mérete  valamivel  nagyobb  egy
külsö  5  1/4-es meghajtó méreténél.  A
monitornak   sem   kell   különlegesnek
lenni,   megteszi   a  hagyományos   is
(Pl:A1084).   Ez  az  egység a grafikai
formátumot  egy  új  HAM-E   formátummá
változtatja meg. Ezáltal sokkal nagyobb
színszámot    képes    produkálni.    A
hagyományos      Amiga       formátumot
automatikusan  felismeri és változtatás
nélkül  tudja  megjeleníteni.   Kétféle
üzemmód közül lehet választani:  262144
szín    egyídejüleg   vagy   256   szín
egyidejüleg   de   16.8  millió   színű
palettából        kiválasztva.        A
színkülömbségek  főleg  a  digitalizált
képek  megtekintésekor érzékelhetők.  A
készülék   ára   jelenleg   1000 DM.  A
készülékhez  adnak demo lemezeket is és
egy  rajzprogramot is amely  már  képes
HAM-E üzemmódban is dolgozni.

THE ART DEPARTMENT
------------------
Ez    a     PIXMATE-hoz    hasonló   új
képmegmunkáló  program.  Ez  a  program
azonban  már  a   "kor"   követelményei
szerint lett kifejlesztve. A program  a
standard  IFF formátumon kívül elég sok
formátumot  képes beolvasni (Pl:Dynamik
HiRes,  Dynamic  HAM,  sliced HAM,  IFF
adatokat   12,  15,  18,  21,  24   bit
formátumban,     Digi     View   21-bit
adatokat....).  A programmal egyszerűen
lehet  például  egy  ray tracing  képet
vagy egy digitalizált képet utómunkálni
és  tetszőleges  formátumba  kimenteni.
Nagyon   profi   módon   képes  nagyobb
színpalettájú  képből   kevesebb  színű
képet  kreálni. A  program azonban  2MB
körüli memóriát igényel.

AT-ONCE
-------
Az    új    AT-emulátor    A500-hoz.  A
bövítőmodult   a    MC68000  processzor
foglalatába   kell  beledugaszolni.  Az
AT  kártya egy standard 80286/16 bit-es
AT proceszort tartalmaz amelyik az A500
frekvenciájával megegyező frekvenciával
(7,16   MHz)   ketyeg.    Az   emulátor
támogatja   a  commodore   kompatibilis
merevlemezes    egységek    használatát
valamint   a   belső   illetve    külső
meghajtók  használatát  720KB-os MS-DOS
formátumban.   Az  emulátorhoz legalább
1MB  memória  kiépítés szükséges amiből
640KB-ot  DOS memóriaként használ fel a
modul. Ha    külsö    autokonfiguraciós
memóriabővítő is van az AMIGA-hoz akkor
azt  RAM  disk-ként   lehet   használni
emuláció    közben.   Az   emulátor   a
következö  grafikus   kártyákat   tudja
emulálni:    CGA,  HERCULES,   THOSHIBA
T3100  és  az OLIVETTI-GO317.  Az Amiga
egeret Microsoft egérként, a belső órát
AT óraként használja az emulátor.




              A-TOM
           TOMOR TAMÁS
   2370 DABAS MEZÖ IMRE ÚT A/3.
