        Golf programokról

Igazán  nem  mondható el, hogy ez ideig
nagyon   el   voltunk   eresztve   golf
programokkal.   Ezen változtatandó most
hirtelen   két   kitünő    program   is
meglátogatta   szerkesztőségünket.
Lássuk hát őket.

Tournament Golf/Sega
--------------------

A  játék  bejentkező  képernyője után a
kivánt  üzemmódot  kell   beállítanunk.
New    Game     módban     a     teljes
pályakollekciót  végig kell játszanunk,
míg  Practice üzemmódban választhatunk,
hogy    hol    küzdjünk    meg    saját
bénaságunkkal.

New  Game-t  választva először a kivánt
ütőkollekciót  kell beállítanunk.  Azok
számára, akik  nem  ismerik  az  ütőket
kellőképpen,  annyit mindenképp el kell
mondani,  hogy  érdemes  a  W illetve I
sorozatból a legnagyobb és a legkissebb
értékű ütőket feltétlenül begyüjtenünk.
Ezenkívül nem árt a PW-vel jelzett ütőt
is  magunkévá  tenni.   A lehetséges 17
ütőből  csak 14-et tudunk kiválasztani.
Miután ezzel végeztünk megtekinthetjük,
hogy  mennyi  jutalmat kaphatnánk ha az
1-től 15-ig helyezéseken végeznénk.  Ne
is  nagyon figyeljük ezeket az undorító
nagy  számokat,  inkább  a 16.  helyért
járó összegbe törődjünk bele.

A játék főképernyője két nagy területre
oszlik.   A  bal  oldalon  az  aktuális
pálya  felülnézeti   képét   láthatjuk,
rajta a labdánk fehér kis pöttyével.  A
jobb   oldali  rész  az   akció   mező.
Kezdetben  6  kis  négyzetet  láthatunk
itt.   Az  egyéb  grafikán kívül a jobb
felső    sarokban    láthatjuk,    hogy
tulajdonképpen  milyen  messze is van a
lyuk,  abal  oldalon  pedig az aktuális
lyuk  sorszámát,  az eredeti távolságot
illetve az elvárt ütésszámot láthatjuk.

Ezek funkciója a következő:

1.    A   pálya  és  az  aktuális   ütő
jellemzőit írja ki.

2. A szél irányát mutatja.

3.   A labda helyzetének szemléltetése,
ha  gurító  pozicióban vagyunk, akkor a
pálya egyenetlenségeit is mutatja.

4.   Az  aktuális  ütő kiválasztása.  A
nyilakkal tudjuk váltogatni a ütőt.
(Ezután  automatikusan az 5.  illetve a
6.  pont is végrahajtásra kerül.)

5.   Lábtartás  beállítása.   Szintén a
nyilak   segítségével   változtathatunk
rajta.
(Szintúgy, de csak a 6. pont.)

6. Labda elütése.

A labda elütésekor néhány dolgot még be
kell  állítanunk.   Az  ütés  irányát a
képernyőn  látható kereszt mozgatásával
állíthatjuk   be.    A   keresztet    a
kurzorgombokkal   mozgathatjuk   jobbra
illetve  balra.  Az irány beállításánál
nem  árt  ha a szélirányt is figyelembe
vesszük.   Az  ütés  jellemzőit  a jobb
oldalon  látható beosztásos téglaalapon
állíthatjuk  be.   A   bal   egérgombot
megnyomva  először  a nyesés/ csavarás/
emelés  nagyságát  állíthatjuk be a kék
csíkon.      (A       legszinpatikusabb
kiválasztható.)    Újabb   gombnyomásra
máris az ütés nagyságát állíthatjuk be.
A  kis  vonal  minnél jobban belemegy a
zöld  csíkba,  annál  gyengébb  lesz  a
ütésünk.   Ha idáig sikerült eljutnunk,
akkor  most  gyönyörködhetünk  a  labda
útjában.

A  gurítás  hasonlóképpen történik mint
az  ütés,  itt  azonban  minnél  tovább
engedjük  a  csíkot  felfutni,  annál
erősebb lesz a gurítás.

Ha  netalántán  labdánk  vízbe pottyan,
akkor  lehetőségünk  van  meghatározni,
hogy  hogyan  folytatjuk   a   játékot.
Drop-ot választva elhelyezi a labdánkat
valahol a parton a gép.  Ha a Re-play-t
választjuk,  akkor visszarakja a labdát
az előző pozicióba a gép.

Ha  Practice  üzemmódot  választunk   a
játék  elején,  akkor  lehetőségünk van
arra,  hogy  egyenként  végignézzük  és
végigpróbáljuk    az   összes   pályát.
Beállíthatjuk a szél irányát is.

Ha   1   illetve  2  player   üzemmódot
választunk,  akkor az eddigi beállítási
lehetőségeken kívül még az ütők tipusát
is  beállíthatjuk  (Blackcarbon / Glass
Fibre  /  Super  Ceramic).   A  tipusok
tulajdonképpen   csak   az   elérhet
ütéshosszúságban különböznek.

Ha  bármikor  ki  ararunk   szállni   a
küzdelemből,   akkor   csak   nyugodtan
nyomjuk meg az F10-et.


PGA Tour Golf / Electronic Arts
-------------------------------

A  játék   indításakor   egy   üzletben
találjuk  magunkat,  ez  a   kiindulási
képernyő.   A  különböző  üzemmódokat a
menük segítségével választhatjuk ki.

PLAY
----
- Practice Round
  Kötetlen golfozgatás

- Tournament
  A lényeg

- Driving Range
  A különböző ütőket próbálhatjuk ki.
  Hasznos lehet gyakorolni, hogy melyik
  ütő milyen távolságra képes ütni.

- Putting Green
  A gurítás gyakorlása.

- Resume Game
  Megszakított játék esetén a folytatás

- Quit

File
----
- Save Game

- Restore Game

- Delete Player

View
----
- Scorecard
  Ponttáblázat megtekintése.

- Leaderboard
  A helyezés táblázat.

- Tourney Result
  A torna állása.

Stats
-----
- Current Player
  Az aktuális játékos eredménye.

- Saved Players
  Kimentett játékosok eredménye.

- Tournament
  Torna állása.

- Reset Pros
  Az összes eredménytábla törlése.


Options
-------
- Overhead
  Felülnézet legyen-e.

- Ball Lie
  A labda helyzetét mutassa-e.

- Greens
  A pálya egyenetlenségeit mutassa-e.

- Fly-by hole preview
  Előzetest mutasson-e.

- Music
  Zene legyen-e.

- Sound Effects
  Effektusok legyenek-e.

- Save Setup
  A beállított jellemzők mentése.

Ha  elindítjuk a játékot akár Practice,
akár   Tournament    tipusban,    újabb
menükkel  találkozunk.   (Természetesen
néhány menüpont különbözően illetve nem
működik,  attól  függően, hogy melyiket
választjuk.)

GOTO
----
- Hole
  Másik lyukhoz vándorlunk.

- New Course
  Másik lyuksorozattal próbálkozhatunk.

- Pro Shop / PGA Tent
  Vissza a kezdőképhez.


OPTIONS
-------
- Special Shots (Chip, Punch, Fringe,
  Normal)
  Speciális ütésmódra váltás.

- Take a Hulligan
  Visszalép egy ütéssel.

- Pick up a Ball
  Feladjuk a meccset az aktuális pályán.

- Instant Replay
  Az utolsó ütést nezhetjük meg a labda
  útjának berajzolásával.


VIEW
----
- Ball lie
  A labda helyzetének megtekintése.

- Overhead
  Felülnézeti kép az eddigi ütések
  vonalaival.

- Green
  A talaj egyenetlenségeinek ábrázolása

- Scorecard
  Ponttáblázat megtekintése.

- Leaderboard
  A helyezés táblázat.

- Tourney Result
  A torna állása.

- Hot Keys
  Az aktuális billentyű beállítások.


STAT
----
- Player
  A játékos statisztikája.

- Tournament
  A torna statisztikája.


Miután  túlestünk  szerencsésen a menük
rövid ismertetesén lássuk a játékot.  A
játék  indításakor  a következőket kell
beállítanunk:

Number of Players (1-4)
Human/Computer opciók
New Player/Load Player
Professional /Amateur Teens (Nehézség)
Ütőválasztás a lehetséges 17-ből 14-et.

Ezután  már  csak a pályacsoportot kell
kiválasztanunk,   amelyiken    játszani
akarunk.  Ezek a következők lehetnek:

- TPC Avenuel
- TPC Sawgrass
- Sterlings Snores
- PGA West Stadium

Miután kiválasztottuk a területet máris
láthatjuk  az  elöttünk  álló   terület
térképét az összes pálya képével.

Amikor   végre   eljutunk   oda,   hogy
üthetünk   is,  akkor   a   képernyő  a
következőképpen néz ki:

A  Bal  alsó  sarokban láthatjuk a szél
irányát  és  sebességét.  A  bal  felső
sarokban   látjuk  a   lyuk   közvetlen
környezetét,  persze csak ha elég közel
kerültünk  hozzá.  A jobb alsó sarokban
láthatjuk  a pálya aktuális jellemzőit.
Itt   van  az  aktuális   lyuk   száma,
távolsága,  az,  hogy  hányból  kellene
beütnünk.   Itt  választhatjuk ki, hogy
melyik  ütővel  kivánunk  ütni.  A lyuk
távolságát    a     Distance    pontnál
kisérhetjük  figyelemmel.   A  képernyő
alján  látható  az ütéseket befolyásoló
beállító  keret.   Ennek  bal   oldalán
láthatjuk,  hogy az ütőnk milyen messze
visz  el  elméletben,  a  jobb  oldalán
pedig,   hogy   milyen   tipusú   ütést
választottunk.   A  lövés   irányát   a
kurzorgombokkal  állíthatjuk  be.    Ha
minden   OK,   akkor  a  bal   egérgomb
segítségével  állíthatjuk  be  a  lövés
erősségét.   A  második  gombnyomásra a
csavarás  irányát  állíthatjuk  be.  Ha
labdánk  vízbe esik, akkor a Rehit/Drop
kiválasztásával  dönthetünk arról, hogy
hogyan folytatjuk a játékot.


Ennyit  erről  a  két   igazán   kitűnő
programról.  A választás igen nehéz.  A
PGA     Tour     Golf    inkább    szép
kidolgozásával,   mindenre    kiterjedő
profi    programozásával    tűnik   ki,
nemhiába hirdetik mindenhol  agyba-főbe
a   programot.    Sajnos  mintahogy  az
általában  lenni  szokott  a   mindenre
kiterjedő   programozás    egy   kicsit
lelassította  a  játék menetét.  A Tour
Golf  ezzel  szemben sokkal egyszerrűbb
mint  bátyuskája,  azonban  gyorsabb és
pergőbb  is  vele  a   játék.   Mindkét
program   remek   hangeffektusokkal  és
nagyszerű  grafikával  dicsekedhet, ami
valószinűleg   mindenkinek  élvezetessé
teszi a játékot.

Készítette: BEAR
