       MEMLOOK program leírása

 Ez a kis tárrezidens program a memória
( Chip RAM )   tartalmát  jeleníti  meg
grafikusan.  Így megtalálható bármilyen
grafika, vagy - gyakorlottabb szemmel -
program, SoundTracker modul, táblázatok
stb., sőt  még  egyes  folyamatokat  is
megfigyelhetünk vele ( például: olvasás
lemezröl ).
 A program indítása után rögtön a saját
képernyőjére vált. A MEMLOOK és az ere-
deti ( például: DOS ) képernyő között a
jobb egérgomb  nyomva  tartása közben a
bal gomb megnyomásával lehet átváltani.
 A MEMLOOK tulajdonképpen  a  MEMPEEKER
továbfejlesztésének  tekinthető, de ab-
ból egy árva sort sem tartalmaz !
 A menüben azok a képernyő paraméterek
láthatók, amelyeket változtatni lehet :
vízszintes felbontás;HI-RES, INTERLACE,
ADDRESS ( bitplane kezdöcím ), DDFSTRT,
DDFSTOP, MODULO, WIDTH, SCROLL.
 A WIDTH (bitplane-szélesség) értékét a
program számítja ki a következőképpen:

    WIDTH = DDFSTOP - DDFSTRT + MODULO

 A kezdöcím (a MEMPEEKER-hez hasonlóan)
az egér mozgatásával változtatható 0 és
$FFFFF között, tehát az 1MB-os Chip RAM
is végignézhető a programmal.

A menü funkciók:

Egér:
  - bal gomb : HI-RES/LO-RES átváltás

Billentyűzet:

  - F1/F2    : DDFSTRT változtatása
  - F3/F4    : DDFSTOP változtatása
  - F5/F6    : MODULO változtatása
  - F7/F8    : SCROLL bitek állítása
  - F9       : INTERLACE ki/be

 Az INTERLACE használata a következő: a
DDFSTRT-ot és a DDFSTOP-ot úgy állítjuk
be, hogy a kép éppen látszódjon, majd a
MODULO értékét a kép byte-ban számított
szélességére állítjuk ( például egy 640
pont széles kép esetén $0050-ra),ezután
F9-cel bekapcsoljuk az INTERLACE módot.
Ennek hatására a program 1-re állítja a
BPLCON0 regiszter LACE bitjét,és ezután
a két félképben (LongFrame, ShortFrame)
mindig a kép megfelelö sorait adja ki.

 A program természetesen Public Domain,
tehát nyugodtan terjesztheted ( sőt! ).

 Ja, egyébként éppen írom az " Az AMIGA
belső felépítése és programozása " című
könyvet, amely két kötetben, és kb.300-
300 oldal terjedelemben fog megjelenni.
 A  könyv  főleg  az  assembly   nyelvű
programozással foglalkozik, és jó sűrűn
tele lesz "tűzdelve"  példaprogramokkal
( viszonylag komolyabbakkal is például:
3D alakzatok forgatása ), amelyek  - ha
a terjesztő is úgy akarja -  lemezen is
megjelennek,  a  könyv  mellékleteként.
 Az első rész a 68000-es processzorról,
az AMIGA hardware (grafika, hang, peri-
fériák) programozásáról szól, a második
kötet pedig a rendszerrutinok leírását,
használatát, és a fontosabb IC-k leírá-
sát (tokrajz, blokkvázlat) tartalmazza.
 Jelenleg az első  kötetből  körülbelül
200  oldal van készen ( csak ki kellene
printelni egy jó  kis  LASERJET-tel, és
mehetne is a nyomdába ).
 Remélem 2-3  hónapon belül megjelenhet
legalább az elsö rész ( Csak ne kellene
közben iskolába járnom ! ).


 Ezenkívül készül  az  ERIDANI-Tracker,
( 4 és 8  csatorna, ikon menü, sampler,
sample editor, tetszőleges  sampleszám,
stb. )  amivel  már lehetett találkozni
néhány félkész verzió formájában.


 A MEMLOOK használatához sok sikert !

Nagy Gábor ( ERIDANI )

    Kecskemét  '91 február 25
