Az   1.3-as  Real  3D-hez  a  Utilities
könyvtárban több érdekes segédprogramot
találunk.   Közülük  a "photo24" nevű a
legérdekesebb.  Ez teljesen függetlenül
működik a Real 3D-től és lehetővé teszi
24bites   16.8   millió   színű   képek
megjelenítését  akár  egy  alapkiépítés
A500-ason is!!!

- ... !

A  16.8  millió  színű kép nem az Amiga
képernyőjén jelenik meg, illetve mégis,
csak   nem   egyszerre.    A   trükk  a
következő:  a program a 16 millió színű
képet szétbontja, majd az egyes részeit
egymás után különböző színárnyalatokban
felvillantja a képernyőn.  Nekünk nincs
más  dolgunk mint egy fényképezőgépet a
monitorra  irányítani és nyitva tartani
a  blendét,  rögzíteni egy képkockára a
felvillanó   alakzatokat.    A   pontos
expoziciós időt a program megadja.  Így
a   fényképezőgépben   lévő  film   egy
kockáján  megkapjuk   alkotásunkat   16
millió színben.

Irány a FOTEX!

Hogyan használjuk a photo24-et ?

Először is valamelyik 3D-s programmal (
Imagine,  Turbo  Silver,  Sculpr  4D ),
számoltassunk ki egy 24bites képet.

A  photo24-et  CLI-ből kell indítani és
paraméterként  a  24bites képfájl nevét
kéll   megadni.    A   program    Targa
formátumú   képfájlt   vár.   A   saját
képünket   tehát    először   át   kell
konvertálni    Targa    formátumra.

Szerencsére  az Image Link-nevű program
bármely    ismert    3D-s    programmal
elmentett  24bites   képfájlt  át   tud
konvertálni   ilyen   formátmra.   Arra
vigyázzunk,   hogy  az  Image   Link  a
24bites  és 32bites Targa formátumot is
ismeri.   Mi  természetesen  a 24bitest
választjuk!



Elő az öreg fényképezőgépekkel!


     the real Gaborca
