
      PROTRACKER V1.1B (folytatás)
      ----------------------------
   

    1. KÉPERNYŐ

Ezen a hangok `transposing`-ját, vagyis emelését, mélyítését állíthatjuk (NOTE
UP illetve NOTE DOWN) valamint oktávot is válthatunk (OCT UP (fel) illetve 
OCT DOWN (le)). Külön meghatározhatjuk, hogy ezt egy track-re szeretnénk, vagy
az egész pattern-re (a TRACK vagy a PATTERN felirat alatti gadget-eket használ-
juk). Ezenkívül megadhatjuk azt is, hogy csak az aktuális hangszerrel beírt 
hangokra, vagy minden hangszer minden hangjára vonatkozzanak a beállításaink. 
Az ablak fősorától (legfelső sorától, amelyben a TRANSPOSING szó van) jobbra
 alaphelyzetben egy `S` látható (ez jelzi, hogy csak az aktuális sample hang-
jait állítjuk), ha ráclickelünk a FŐSORRA, akkor `A`-ra vált (minden (ALL) 
hangszer hangját változtathatjuk, 01-1F-ig). Ha a SETUP-ban a TRANSDEL funkció
ON állásban van, akkor a transzpozáláskor C-1 alá, illetve B-3 fölé kerülő
hangok elvesznek, ha OFF állásban van, akkor csak nem transzpozálódnak.

    2. KÉPERNYŐ

 PATTREC  - felvétel egy pattern-be (körkörösen futtatja a pattern-t)    
 SONGREC  - folyamatos felvétel (a pattern-ek követik egymást)
 QUANTIZE - amekkora számot ide beállítunk, felvétel közben - egy hang leütése
            után - annyit ugrik a kurzor
 METRO    - ez a metronome lehetőséget kínálja, amely egy ütemet `ütő` hangszer
            az első szám a sebessége, a második pedig a csatorna száma, amin a
            metronome szól. A metronome-ot mindig az 1F számú rekeszbe tölt-
            hetjük, mindig C-3 hangon szól, de a hangerőt tudjuk változtatni. 
 KEYS     - a SINGLE a normál billentyűzet, a MULTI-nál minden leütött hang
            után track-et vált, a SETUP-ban beállított sorrendben (persze ez is
            felvétel közben)
A további gadget-ekkel a hangszereket berhálhatjuk. A fősortól jobbra alaphely-
zetben egy `T`-t látunk, ez jelzi, hogy a COPY vagy az EXCHGE parancs csak az 
aktuális track-re vonatkozik. Ha `P`, akkor az egész pattern-re, ha pedig `S`,
akkor a memóriában lévő összes hangszerre. Ezek között itt is a FŐSORRA 
clickelve lehet.
 DELETE - az aktuális hangszerrel írt minden hangjegy törlődik a track-ből,
          vagy a pattern-ból.
 KILL   - törli az aktuális hangszert a memóriából, minden beállításával (hang-
          erő, hossz, finetune, stb.) együtt,de adatai megmaradnak a patternek-
          ben 
 EXCHGE - a `FROM` mögött beállított sorszámú hangszer adatait felcseréli a
          `TO` mögött beállított számú hangszerrel
 COPY   - a `FROM`-nál beállított számú sample-rekesz tartalmát átmásolja a
          `TO` mögött beállított számúba

    3. KÉPERNYŐ (SAMPLE EDITOR)
   
Ebben az almenüben a hangszereket változtathatjuk meg.Ha jobbra,oldalt `H` van,
akkor (a MIX és az ECHO funkciónál) a hangerő megfeleződik, hogy az esetleges
hangtartományon kívül került részeket ne kelljen megvágni, ha `C`-re váltunk,
(a FŐSORRA clickelve) akkor a hangszer esetleg megnyíródhat.
 MIX        - egy hangszert egy másikkal `összekever`, megkérdezi, hogy melyik
              két sorszámú hangszer legyen az áldozat, és hogy hová tegye az
              eredményt. Ha a jobb gombot nyomva tartva clickelünk a MIX-re,
              akkor önmagával mixeli a hangszert, a POS érték állításával lehet
              vágni is, ha a MOD értéke nem nulla, akkor a sample modulálódik.
 ECHO       - az aktuális hangszeren egy `echo` effektet (visszhangszerű) ge-
              nerál, a POS-zal beállíthatunk késleltetési értéket is, vigyáz-
              ni kell arra, hogy a hangszer hosszát (LENGTH) növelni kell
 BOOST      - `Megháromszorozza`, felerősíti a hangszereket. Különösen cinek-
              nél és pergőknél van nagyon szép hatása [Ez tuti tipp - KOG]                 
 FILTER     - egy ún. Delta Filter-rel látja el a hangszereket, amelyek így
              tompábbak lesznek, a zajos hangszerekhez jó, mert kiszűri a fül-
              sértő zajokat (főleg basszus hangszereknél)
 X-FADE     - szimmetrikusan tükrözi a hangszert (tehát mix önmagával, majd a 
              visszájára fordítja)
 BACKWD     - megfordítja a sample-t
 UPSAMPLE   - minden 2. byte-ot kivesz a hangszerből, megfelezi a hosszát, és
              egy oktávval megemeli a hangmagasságot
 DOWNSAMPLE - az előző ellentéte, minden byte-ot megdupláz, a hossz is kétsze-
              res lesz (a $7FFE-nél hosszabb rész elveszik) és egy oktávval 
              leviszi a hangmagasságot
 POS        - ez egy sample-offset (tehát a hangszeren belül egy bizonyos
              byte-ot jelölhetünk ki, ami elválasztja a hangszer egyes részeit)
              és egy csomó utasítást paraméterezni lehet vele, egyébként ugyan-
              azt állítjuk vele amit a SAMPLER részben a kurzorvonalakkal,te-
              hát egy részt a hangszeren bejül
 MOD        - modulálni lehet a hangszert ezzel
 CUTBEG     - a POS-ban beállított számú byte-ot levágja a hangszert elejéről
 FU         - felerősíti a hangerőt (0-200%-ig állítható), POS-zal megadhatjuk,
              hogy honnan kezdve a hangszeren belül
 FD         - csökkenti a hangerőt, a többit ld. az FU-nál
 VOL        - ezzel lehet egy hangszer `valódi` hangerejét beállítani, %-osan,
              majd click a VOL gadget-re

                       ««««   SAMPLER   »»»» 

Ezzel a funkcióval a hangokat változtathatjuk meg. Egy nagyobb ablakot nyit a-
lul és grafikusan megjeleníti a hangot.
A grafikonon két vonal (ezek a kurzorvonalak) segítségével bizonyos szakaszt
kijelölhetünk.
 WAVEFORM   - lejátsza a hangot, ha a LOOP On-ra van állítva,akkor végtelenítve
 DISPLAY    - a grafikonon éppen látható részt játsza le
 RANGE      - a kurzorvonalak közti részt játsza le  
 STOP       - mindent leállít
 SHOW RANGE - kinagyítja a kijelölt részt
 SHOW ALL   - az egész hangot visszateszi a képre (a grafikont)
 BEG,END    - a grafikon elejére, illetve a végére teszi a a kurzorvonalat
 SWAP BUFF  - a bufferben lévő hangszerre cseréli a pillanatnyit
 ZOOM OUT   - megkétszerezi a látható részt(amig nincs a teljes grafikon képen)
 RANGE ALL  - az éppen képen lévő részt végig megjelöli
 CUT        - kivágja a megjelölt részt (a bufferbe)
 COPY       - a megjelölt részt a bufferbe másolja
 PASTE      - beragasztja a bufferben levő részt a kurzor pozíciójától kezdve
-------------------------------------------------------------------------------
a VOLUME BOX-ra clickelve egy külön kis ablak nyílik,ebben vannak a következők:
 FROM, TO   - a hangerő %-os értéke állítható
 NORMALIZE  - megkeresi a legoptimálisabb hangerőértéket, amelynél még nem 
              kell vágni
 CANCEL     - vissza SAMPLER-be
 \          - 100, ill 0 %-ra állít
 /          - 0, ill. 100%-ra állít
 -          - 100-100%-ra állít
 RAMP       - ezzel számíttatjuk ki a hangerőértéket, tehát minden állítás után
              ide kell clickelnünk
-------------------------------------------------------------------------------
 TUNETONE   - egy folytonos szinuszhangot generál
 SAMPLE, NOTE, RESAMPLE,NOTE funkciók valószínűleg digi hangok kezelésére hi-
vatottak, sajnos ilyen kütyünk még nincs, ezért erről nem tudunk véleményt al-
kotni.
 DISP       - az éppen képen lévő hangszerrész hossza
 LOOP       - ha ON, akkor végtelenítve van a hang
 EXIT       - kilépés a SAMPLER-ből

                         ««««   SETUP   »»»»

Tulajdonképpen arra való, hogy beállíthassuk hogy is nézzen ki a PT. Elvégezzük
a változtatásokat, majd ezeket a SAVE CONFIG-gal kimentjük, ezután a PT tölté-
sekor mindig betölti az aktuális configuration file-t is. A CONFIG file a köv.
beállításokat tartalmazza: Songs/Modules/Samples/Print hozzáférési útvonalakat,
az osztott billentyűzet adatait, a multikey csatornasorrendet, a színeket, a 
billentyűzetismétlést, a 8 on-off kapcsolót, a 8 DOS parancsot, az effekt
makrókat és mindent a SETUP 2-ből. 256 különféle config file-unk lehet 
(PT.CONFIG-00-ként, stb. lesznek kimentve) a számot a CNFIG-ben lehet állítani.
 LOAD CONFIG - a választott config file töltése
 SAVE CONFIG - a választott config file mentése
 RESET ALL   - visszaállítja az eredeti PT beállításokat és színeket
 MULTI       - a MULTI keyboard csatornasorrendjét lehet itt beállítani
 a tömör kör - ehhez egy textsor tartozik,ezzel lehet a DOS parancsokat beírni,
               illetve végrehajtani. 31 karakter hosszúak lehetnek a parancsok,
               max 8db, ezek között a körre clickelve válogathatunk. Végrehaj-
               tani úgy tudunk egy parancsot, hogy a jobb gombot lenyomva tart-
               juk+a ballal ráclickelünk a kör gadget-re, a végrehajtáshoz a 
               lemezen rajta kell lenni a RUN parancsnak, DOS-ból az ENDCLI pa-
               ranccsal léphetünk vissza a PT-be
 COLOR PALETTE  a színeket tudjuk állítani a `pöckökkel`
          UNDO - a legutolsó változtatást törli
        CANCEL - vissza a config színek
           DEF - az eredeti PT színeket állítja vissza
 SPLIT     - ezzel egy ún. megosztott billentyűzetet szerkeszthetünk magunknak,
               melynek lényege,hogy egyszerre 4 hangszert tudunk megszólaltatni
               a keyboard-ról, beállítható, hogy melyik gomb melyik hangszer
               milyen hangját játsza. (pl. beállítjuk a 3. hangszert, leütjük
               a C billentyűt, ez az E-2 hang, akkor ezután C-re a 3-as hang-
               szer E-2 hangját játsza) egy beállítás következményeként a
               billentyű közvetlen környezete is megváltozik, ez függ a TRANS-
               POSE értékektől is (ezek az egyes osztott részek első hangjai.
               Dobokhoz érdemes használni, valamint a hangszerek hangolásához.
        CLEAR - törli a split beállításokat
 KEYREP     - billentyűismétlés, az első szám a késleltetés, a 2. a sebesség
 ACCIDENTAL - az előjegyzést lehet itt állítani, kereszt (félhanggal emelt),
              vagy bé (félhanggal leszállított), ez nincs kimentve a song-gal
 PRINT SONG - kinyomtatja a song-ot az alatta megjelölt útvonalon
 SPLIT ON/OFF    - osztott vagy normál billentyűzet
 FILTER ON/OFF   - a szűrőt kapcsolgathatjuk (POWER led)
 TRANSDEL ON/OFF - ha ON, akkor a transzpozált hangok törlődnek, ha a megenge-
                   dett határon kívül kerülnek
 SHOW DEC ON/OFF - ha ON, akkor a FREEMEM,TUNEMEM és a FILELENGTHS decimálisan
                   van megjelenítve
 AUTODIR ON/OFF  - ha ON, akkor ha belépünk a DISK OP.-ba, automatikusan direk-
                   tory-t kér az aktuális dir-path-nak megfelelően
 AUTOEXIT ON/OFF - ha ON, akkor amint betöltött egy song-ot, vagy modult, ki-
                   lép automatikusan a DISK OP.-ból
 MOD.ONLY ON/OFF - ha ON, akkor a PT csak a MOD. kezdetű modulokat mutatja
 MIDI ON/OFF     - MIDI be/ki (a MIDI ebben a verzióban még nem működik)

Jobboldalt a kis 2-essel tudunk átlépni a SETUP 2. képernyőjére, onnan pedig
az 1-essel vissza a SETUP 1-re.
 TIMING      - ezt az amerikai felhasználóknak tették bele (aki netalántán NTSC
               üzemmódban használja az Amigáját, az itt VBLANK-ot válasszon
 TEMPO       - itt lehet a CIA tempo-t beállítani (32-255)
 SPEED       - itt a VBLANK sebességet állíthatjuk ($01-$FF), egyébként ezt
               állítjuk az F effekt paranccsal is
 COPPER EDITOR a VU-METER és a SPECTRUM ANALYZER szines oszlopait állíthatjuk
 MODS        - az alap Modules path-ot (elérési útvonalat) állíthatjuk be
 SONGS       - az alap Songs path-ot
 SAMPL       - az alap Samples path-ot
 PTDIR       - itt állíthatjuk be a Helpfile, a PLST és a PT config file-ok 
               elérési útvonalát
 MAX PLST    - maximum ennyi hangszer legyen a hangszerlistádon
 DMA WAIT    - gyors Amigákon (pl. Amiga 3000) lassítja a DMA-t
 TUNING TONE - a SAMPLER-ben használatos, a hangjegy a játszandó hangot jelöli,
               a szám pedig a hangerőt
 SALVAGE     - ez nem működik
 <- DEFAULT  - a középső oszlopban mindent alaphelyzetbe állít
 OVERRIDE ON/OFF    - ha ON,akkor a PT figyelmen kívül hagyja az összes path és
                      disk nevet, amikor tölt egy modult, vagy song-ot, minden
                      hangszer az aktuális path-ról jön...
 NOSAMPLES ON/OFF   - ha ON,akkor modul,vagy songtöltés közben a hangszerek nem
                      töltődnek be, csak az adatok
 BLANKZERO ON/OFF   - ha ON, akkor a sampleszám 1. nullája nem látszik 
 SHOWDIRS ON/OFF    - a DISK OP.-ban láthatóak legyenek e az directory-k
 SHOWPUBL ON/OFF    - ha ON, akkor a teljes szabad memória látható, nemcsak a 
                      ChipMem
 CUT TO BUFF ON/OFF - ha ON, akkor a SAMPLER-ben minden vágás, törlés, változ-
                      tatás bekerül a bufferbe
 LOAD LOOP ON/OFF   - (???)
 SLOW MODE ON/OFF   - a gyors (25 MHz-es) komputerek lassítására                                
            
                      ««««   PRESET EDITOR   »»»»             
             
Ez arra való, hogy szortírozzuk és katalogizáljuk hangszereinket. Minden 
sample-t, amit a PT-hez (vagy más trackerek-hez) használunk ajánlatos ST-01
től ST-FF nevű lemezeken tárolni, így ugyanis egy nagy nyilvántartást vezet-
hetünk róluk (ez a PRESET LIST). Egy hangszerről a köv. adatokat tarthatjuk 
nyilván: melyik lemezen van (ST-??), mi a neve, a FINETUNE értéke (és nem a 
VOLUME), a hossza, a REPEAT, íll. a REPLEN értéke.
 ADD PATH           - a jelenlegi útvonalon (ld. mellette) elérhető hangszere-
                      ket hozzácsapja a preset list-hez
 INSERT PRESET      - egy új hangszert kreál, be kell írni az adatokat, majd
                      ezeket beilleszti a preset list-be   
 DELETE PRESET      - törli a kívánt hangszert a preset list-ből
 DELETE DISK        - törli a `DISK:`-nál beállított lemez adatait a preset
                      list-ből
 PATH               - itt adhatjuk meg a hangszerek elérési útvonalát (amiket
                      be szeretnénk tenni a preset list-be)
 DISK:              - a lemez neve (ST-01 és ST-FF között), amit hozzáteszünk
                      a PLST-hez (ez a presetlist rövidítése), vagy törlünk
 PRESETS            - a jelenlegi hangszerek száma a PLST-n  
 CLEAR PLST         - minden hangszert töröl a preset list-ből
 LOAD PLST          - betölti a preset list-et a `PLST` nevű file-ból, amely-
                      nek a Ptdir-ben kell lennie
 SAVE PLST          - a PTdirbe elmenti a `PLST nevű file-t az adatokkal
 PRINT PLST         - kinyomtatja a preset list-et
 PLST               - belép a PLST képernyőjére

                            ««««   PLST   »»»»   

Ennek az a lényege, hogy a memóriában lévő preset list-ünkről kiválaszthatjuk
a betöltendő hangszert, a gép kéri a megfelelő lemezt (ST-01-től ST-FF)
és már tölti is a sample-t. A képernyő tetején a választott lemezen lévő hang-
szerek száma látható. 
 CLEAR              - törli a sounddisk nevét, amit beírtál és visszateszi az
                      egész preset list-et
 MOUNTL(ist)        - (???)
 ST-__              - 3 db ilyen gadget van, ide beírhatjuk, hogy melyik leme-
                      zen lévő hangszerek listáját kívánjuk megnézni, ezután
                      csak az ezen a disk-en levő hangszerek nevei fognak lát-
                      szani

   Hát ennyit a PROTRACKER-ről, kicsit hosszúra nyúlt ugyan, de reméljük, 
hogy mindenki talál majd benne neki megfelelő értékes dolgokat.

           Készítette:   Thunder of K.O.G  &  Hell of K.O.G
                                                  
