Grace 91
--------

  1991 január első szombatján a jó időn
lelkesülve kis csapatunk felkerekedett,
hogy rövid utazás után a győri Bernhard
Lipót művelődési centerben  résztvegyen
az év első copy-partyján.
  Már a kezdeti jelek sem voltak nagyon
biztatóak, ugyanis Cerberos-ékat valami
jótétlélek egy távirattal értesítette a
party technikai okok miatti elmaradását
hirdetve. Ha..HA..Halálra röhöghette az
ismeretlen  TOP LAMER saját, igen hülye
tréfáján. Cerberos-ék közül csak Bear a
szemfülességének köszönhette, no meg az
ADT of Soc.Brigade címü nagyszerű győri
barátjának ,hogy végülis péntek délután
öt óra tájban megjött a hír mégis van a
meghatározott  idóben  és helyen party.
 A viszontagságok azonban még csak most
kezdődtek. Megérkezésünkkor már  kisebb
tömeg tusázott a nem túl nagy teremben.
Gyanítom, hogy kb.fele ennyi emberre se
készültek fel a rendezők.
 A party békés arculatát azonban az már
jelentősen rontotta, hogy elég sokan jó
nagy véralkohol szinttel érkezetk és ez
a helyzet folyamatos rosszabbodása után
enyhe botrányokban tört ki.  Néhány nem
annyira edzett szervezet odáig  fajult,
hogy a gyomortartalmát sajnos nem a már
megszokott irányba próbálta továbbadni,
ebből  aztán nem igen gusztusos jelenet
szemtanújaként a müv ház  alkalmazottak
felháborodásukat a party befejezését is
célzó kijelentésekben fogalmazták  meg.
 A party fényét az is állandóan emelte,
hogy ha JEAN  és a Majic 12 -ék áldásos
importjai nem lettek volna,akkor szinte
a nullával egyenlő stuff dekorálná most
a lemezeink directory részét.
 A " minden szentnek maga felé hajlik a
keze " című előadásban, többször majd a
halál szélére  sodródtunk az 576 KB egy
illusztris belső tagja ( Martin ) epés,
enyhén GURU ellenes vidámkodásain  való
röhögés következtében. (persze könnyű a
kicsit bántani.) Rájöhetne már végre az
a pár okos aki még konkurenciaként vesz
bennünket, hogy mi még nem bántottuk és
nem is kritizáltuk nagybecsű papíruszon
működő kollegáinkat. A GURU nem óhajt a
COV.,az 576 KB,vagy a C Mánia olvasóira
negatív hatást gyakorolni.  Mi egyszerű
módon csak létezünk és kész. Akinek nem
tetszünk  az nyugodtan megmondhatja, de
azt nem élveznénk túlzottan,ha mindenki
a mi kis gyerekcipőben járó  magazinunk
tartalmát, vagy formáját  szapulná csak
azért mert ő más çégnek dolgozik.
 Ennyit az egészséges versenyszellem és
a konkurencia viszonyáról.
A party egyébként inkább csak a "békés"
eszmecserék légkörében zajlott.  Sajnos
a botrányos befejező momentumok ismét a
nagyfokú éretlenséget bizonyítják.  Kár
ezeket az alkalmakat borgőzben elszúrni
Sok új ismeretség, hasznos kapcsolat is
születhet ilyen alkalmakkor.
 Egyébként  kis  csapatunk a jövőben is
érdeklődve fogja az  ilyen  partykat az
igazi jó buli reményében látogatni.
 Összegzésként,jó lehetett volna és nem
a szervezőkön múlt a party sikere,hanem
rajtunk a résztvevőkön.

                  Shy Guy of Flatliners
