        Team Yankee

   A  GAME  SAPIENS-ek  alapvetően  két
csoportba    tömörülnek:   1--  AGYASOK
törzse   2  --  JOYTICKKILLEREK  törzse
..............     A  TEAM  JANKEE  egy
nagyszerű    stuff,    ami    sikeresen
megtalálta   az  arany  középutat.  Aki
parázs  lövöldözésben  leli  örömét  az
sem   csalódik,  de  a  finom  taktikai
húzásokat    kedvelőknek    is    príma
szórakozást   igér.   Feladatunk,  hogy
egy    amerikai    harckocsi   századot
irányítsunk,  amibe  négy csoport (négy
szakasz)  tartozik.   Minden szakasznak
más  és  más tankjai vannak, neked kell
kiválasztani,    hogy  melyiket  milyen
feladattal  bízod  meg.  A  négy  közül
kijelölheted     (de    ezt    bármikor
módosithatod)        azt,    amelyikkel
"utazol",  ennek a harcát te irányítod.
három  alapvető  feladatot kaphatsz:---
Védelmi  jellegűt, ilyenkor az ellenség
(fogalmam  sincs  kik  lehetnek,  de  a
zászlójuk  tele  van  mindenféle csúnya
szerszámmal)  van  mozgásban , ilyenkor
megfelelően  védett helyre kell húzódni
a  csapatokkal  (pl  egy erdő) és innen
aprítani   a  jónépet.....  ---  Támadó
jellegűt,  amikor  neked  kell mozognod
és        az        ellenség    játszik
galambvadászatot...        (csak  akkor
jelenik  meg amikor már lőtávolon belül
vagy,    ilyenkor    nincs  sok  idő  a
pislogásra,  gyorsan meg kell keresni a
mumust,   aztán  dirr-durr..)  ...  ---
illetve     oltalmazni    kell    saját
csapatokat  (  a  megjelenő "fejeseket"
kell   kisérni  és  ha  csak  egyet  is
közülük    seggbelőnek,    kettétört  a
karriered).....     Az  adott  játéknak
akkor  van  vége, ha az ellenség utolsó
harckocsiját    is  kilőtted,  ill.  az
oltalmazott csapat elérte a célját.


   A    stuff    bejelentkezéskor   egy
kihúzott   fiókot  mutat,  ahol  a  már
kimentett  állások  közül választhatsz.
Rá  kell  clickelni a kartonra, majd ha
új  játékot akarsz , akkor a RESET után
beírhatod  a  neved  (ha az irásvédelem
nincs    bekapcsolva,   minden  sikeres
játék  után  automatikusan  kimenti). A
fiók    elején    három   ikon  van,  a
balszélső    használata  után  a  géped
pontosan  úgy  fog  kinézni ahogy a kép
ábrázolja    (ugyanis  a  falhoz  fogod
kenni,  mivel  ezzel  szépen kiléphetsz
CLI-be   -hogy miért rakták az elejére,
az   titok.....  szerintem  nem  igazán
jellemző,    hogy    valaki    percekig
töltögessen  egy  játékot  csak  azért,
hogy  utána  kéjes  vigyorral  kilépjen
belőle....na    mindegy-).   A  középső
ábrával    megtekintheted   a  készítők
nevét,  a  jobb  szélen  lévővel  pedig
-valószinűleg-    a    játék  dirr-durr
részét  gyakorolhatod....sajnos  az  én
100  %-os  verzióm  ezt  már nem ismeri
(gondolom  ehhez  már  120%-os feltörés
szükségeltetik.)     Amint    sikeresen
beirtad  magad  a kartonba, kezdődik is
a  játék.  Az  első  küldetés  nem  túl
nehéz,   úgy  50-60  ellenséges  tankot
kell  kilőnöd.  A térképen jól látható,
hogy  ez  egy  védelmi jellegű feladat,
egy    büdös  nagy  vörös  nyíl  bök  a
csapataink  felé. A szöveges információ
lényege  az,hogy  az  utolsó  szálig ki
kell  írtani a bünözőket, még mielött a
falu   környékét  ellepnék.A  kép  jobb
felső  részén még két ikon látható , az
egyikkel    kis   négyzetek  formájában
bemutatja,    hogy    hol    vannak   a
csoportjaink  (2.  3. a falu környékén,
az  1.  és  a  4.  meg  hátul lapít), a
mellette    lévőre    ráclickelve,    a
tüzérségnek        adhatsz    parancsot
(különböző    pompás      területeketre
lövethetsz  ....vidd  a  kis  négyzetet
arra    a  pontra  ahova  a  segitséget
várod,    állítsd    be    az  időt....
aztán...aztán  az  egészet felejtsd el,
mert    sokat  nem  használ    -esetleg
lövesd    saját    magadat,  ha  nagyon
unatkozol.)

   Miután  memorizáltad  a feladatot, a
bal    felső    sarokban   egy  ollóval
kérheted  a  játék  kezdetét  (van  itt
valami  QUIT,  meg  PLAY,  a fene sejti
mire jó....).

   Ezután        a        játék     egy
áttekinthetetlennek tünő képet ad (lsd.
ábra),   de  nem  kell  megijedni,  nem
olyan    vészes   a  dolog.  Ha  jobban
megnézed,    négy    egyforma  keretben
vannak   bizonyos  látnivalók  (valahol
már  volt szó a 4-es számról... persze,
ennyi  csoportod  van),  tehát  ezzel a
képernyővel    egyszerre  mind  a  négy
bandát    felügyeleted    alatt   tudod
tartani.  A  jobb  szélen  van egy szép
zászló  (ez  csak  dekoráció)  , alatta
egy  fehér  (amivel megadhatod magad ha
végképp  betojtál  a  sok jövevénytől),
mellette   egy  óra  , amit  egy  kala-
páccsal  agyon  lehet  csapni (ez nem a
szerencsétlen  vekkertársadalom  elleni
uszítás  -gondolom  mindenki  imádja  a
csörgését  reggel-,  hanem  ezzel lehet
egy  szusszanásnyi  időt  nyerni, tehát
ez  a  PAUSA....)  Gondolom  elég kevés
AMIGA   tulajdonosnak  adatot  meg  az,
hogy  sas,  sólyom , vércse felmenőkkel
dicsekedhessen,   ezért  válasszunk  ki
egy   csoportot,  aztán  telepedjünk  a
nyakára   (meg  kell  nyomni  az  adott
csoport   képernyőjén  -bal  felsö-  az
ikont,  mire  csak azt a szakaszt emeli
ki...most  már  látsz  is  valamit) Egy
kicsit  nézzünk körül...(lsd. ábra)....
ezzel  a  képernyővel  lehet  harcolni.
balról    jobbra   a  különböző  ikonok
jelentése:

-füst-álca-
   ezzel  lehet  egy kicsit ködösíteni,
az    ellenség    találatai  nem  olyan
pontosak,   valamivel  lassabban  tehet
taccsra minket.

-infra-
   a  programban  nincs  éjszakai harc,
de  nagyon jól használható akkor,  ha a
mumusék  is  füstölögnek,  ilyenkor ezt
bekapcsolva  szépen átlátunk a szmogon.
Emellet  van  még  egy  másik körülmény
is,  amikor  hasznos  lehet. Ha kellően
el    nem  itélhető  modon  az  erdőből
lövöldöznek  ránk,  akkor  nagyon nehéz
megtalálni  a  huncut muszkát (mivel az
a  hülye  hát  nem  zöldre  festette  a
járgányát   !!!!.......),  ilyenkor  az
infra szépen kiemeli a háttérből.

-cső iránya, tank mozgási iránya-
   A  felső  iránytű  a  torony irányát
mutatja,  (amit  a  két  nyillal meg is
lehet   változtatni),  az  alsó  meg  a
harckocsik    mozgási  irányát. Ha  azt
akarod,  hogy  gyorsan egybekerüljön ez
a    két  érték,  akkor  az  iránytűkre
clickelj   rá,  ilyenkor  automatikusan
összehozza  a kettőt (ez akkor hasznos,
ha  a  tank  ugyan a cél felé mozog, de
neked    már  fogalmad  sincs,  hogy  a
torony    számára    merre  is  van  az
"előre",  ilyenkor  ezzel  vissza tudsz
állni.

-céljelzö-
   ezt    bekapcsolva    pontos  célzás
esetén,    a  célgömb  négyzet  alakúvá
válik,    ilyenkor    jól   irányoztál.
Egyébként  a célgömb három formát vehet
fel.    1.    kerek,  a  közepén  nincs
kereszt.....nincs  töltve  az ágyú   2.
kerek,  a  közepén  kereszt (töltve van
az  ágyú)    3. négyzet alakú (ilyenkor
jol  céloztál  (persze  ez  csak  akkor
müködik,    ha    a   céljelző  be  van
kapcsolva   --!!!!! a saját tankodat is
célnak jelzi !!!!!!!-)

-fegyverek-
   a    céljelzö    fölött    vannak  a
fegyverek   ikonjai,  balról  jobbra...
repeszgránát  (csak  közvetlen közelről
lehet     vele    tankot    kilőni)....
páncéltörő  (jó távoli célokra is).....
rakéta  (a  legmesszebb  visz, de nincs
minden    csoportnak)....    füstgránát
(hasonló  mint a füst-álca, csak sokkal
hatékonyabb    -de  ez  el  is  fogyhat
-csak  akkor  használd, amikor már nagy
a  balhé-....géppuska  (ez  csak  azért
van,    hogy    legyen...én    még  nem
találkoztam    senkivel      -gyalogos,
katona   meg  ilyesmi-,  akit  aprítani
lehetett volna vele).

   Itt  egy  pillanatra megint meg kell
állni,  nem  minden fegyvert használhat
minden    csoport,   hisz  különböző  a
felszerelésük.

l. csoport
   Két   tank,  két  páncéltörő,  ez  a
leghatékonyabb   (de  eléggé  sebezhető
is).    A   páncéltörő  rakétákkal  már
messziről  tizedelheted  az ellenséget,
a  harckocsik  ágyúival  is  segitik  a
dolgot.  Célszerű  (támadásnál  is  !!)
egy  erdőbe  beküldeni, ahonnan belátja
a   terepet,  aztán  innen  puffogtatni
kifelé.  Ha  már  esetleg  elfogytak  a
többiek    (vagy    keresni    kell   a
tülélőket)   ,  akkor  vedd  csak  elő.
Természetesen      ennek    mindenfajta
fegyvere van.

2.-3. csoport
   4-4    harckocsi.  Ezek  nagyon  jól
birják  a  strapát,  de  nem olyan nagy
távolságig  müködnek mint az l. csoport
rakétái  (ha még messze van a cél akkor
hiába  jelez  a céljelző, a lövedékek a
cél  mellé csapodnak, ilyenkor közelebb
kell menni)

4.csoport
   Ez    egy    nagy    nulla.   Nagyon
sebezhető,  hisz  két  páncéltörő,  meg
két  PSZH  (csak  géppuska)  van itt. A
rakétákat    nagyon   lassan  tölti  és
pillanatok        alatt    kilövöldözik
öket.  Tulajdonképpen     csak    egyre
használható,  csalinak. Ahol sejtjük az
ellenséget    oda  kell  küldeni,  hogy
felfedje  magát  (erről  majd  később),
egy-kettőt   lehet  esetleg  durrantani
velük,  aztán ámen  (esetleg még a füst
gránátjait lehet használni álcázásnak).

   Visszatérve    a    fegyverzetre.  A
tankok  két  lőszert  használhatnak  (a
páncéltörőt  nagy távolságra, a repeszt
meg   közvetlen  közelre),  de  legjobb
esetben  is csak egy csövük van, igy ki
kell  választani  valamelyiket (rá kell
clickelni,    aztán   ha  nagy  nehezen
betöltötték  a rabszolgák, hallassz egy
kattanást  -meg  a kereszt megjelenik).
Ha  nem  akar az istenért se betöltődni
akkor    (leszámítva,    hogy  szellemi
fogyatékos    vagy    és  valami  másra
clickeltél     rá),    két    lehetőség
van....még    nem    lett  betöltve  (a
töltést   az  ÖSSZES  tank  egyidejüleg
végzi.  Tehát  ha  még  megvan  mind  a
négy,    akkor   szinte  azonnal  kapsz
lőszert,  ha  meg  már  csak  szólózol,
akkor  várni  kell  vele )...ill. nincs
lőszered    (minden  lőszertipus  alatt
láthatod,  hogy  mennyi  van  még).  Ha
elfogyott  a páncéltörő és ezt a rusnya
ellenfél  nem veszi figyelembe (lő mint
aki  adokedvezményt  kap  érte),  akkor
füstgránát,   aztán  spuri  egy  erdőbe
(miközben lehet sűrűn imádkozni....).

   Ezen  a képernyőn a bal felső sorban
találsz  még  egy  ikont  (ezzel  lehet
ismét  mind  a  négy  csoportot kérni),
mellette  UNIT1....UNIT4  felirattal át
lehet szállni a másik szakaszba, a jobb
szélen    meg    három    ábra  van.  A
baloldalival  egy térképet hivhatsz be,
a  középsővel  ezt a képet kapod (tehát
ahol harcolhatsz) a jobb szélen lévövel
meg a csoport sérüléseiről tájékoztat.


Térkép---------
   Ezzel   lehet  a  csoport  helyzetét
változtatni (lsd. ábra)

--nagyitás,kicsinyités--
   ...ezt    nem  árulom  el  mire  jó,
legyen házi feladat....

--állj !--
   a  harckocsik megállnak (bármennyire
hihetetlen is...)

-sebesség-
ezzel a két  nyillal  lehet  a  csoport
mozgási sebességét változtatni,  alatta
kiírja a haladási sebességet, egyébként
az  irányt  úgy  modosithatod,  hogy  a
térképen ráböksz arra  a  pontra  ahova
menni akarsz.

-alakzat-
   elég  sok alakzatot vehetsz fel, ezt
mindig  az  adott  feladat  szabja meg.
Pl.  ha  támadsz  akkor legyen a vonal,
ha  erdőben vagy lesen  akkor idomuljon
az  erdőszélhez,  ha meg kisérni kell a
fönököket,    akkor    szorosan    menj
mellette    (testeddel  takarva  őket),
ilyenkor   az  oszlop  a  célszerű.  Az
alakzatban        megváltoztatható    a
harckocsik  távolsága  is,  a felső két
ikonnal.


Sérülések-----
   ha    a   bal  felső  sarokban  lévő
villáskulcsra       clickelsz,    akkor
megnézheted,  hogy  milyen veszteségeid
vannak  az  adott csoportban (lsd. ábra
-a  vonal  hossza mutatja ....ha elfogy
,  annak  a  hk.-nak  vége),ill. mennyi
löszered van még.


Taktika a harcban.
   Mivel    (sajnos)    nincs  túl  sok
feladat,    ezért    nem   ismertetetem
részletesen    azokat,   mert  a  dolog
izét-zamatát  ez  adja,  azonban néhány
jotanáccsal   általánosságban     azért
szolgálok.  Ha az ellenség támad (piros
nyíl),  akkor  a  hozzá legközelebb eső
erdőbe   rakd  be  a  2.-3.  csoportot,
valamivel  távolabbiba meg az 1.-et (ez
messzebre  tud  lőni), a 4.-et meg dugd
el    tartaléknak.    Ha    neked  kell
támadnod  (kék  nyil),  akkor  a  4.-et
használd    csalinak,    a   többiekkel
próbáld  meg  az  erdőből lepuffogtatni
az  ellenséget  és  csak akkor gyere ki
onnan,  ha már nincs más választás (nem
tudsz  ellőni  odáig). Ilyen feladatnál
az    a   legszívóbb,  hogy  az  utolsó
muszkát  is  meg  kell  találnod azon a
baromi  nagy térképen. Kisérés. Probáld
az   elején  kitakaritani  a  "fönökök"
utját,  aztán  ha megjelentek, szorosan
vedd    körül    (avval,ami   megmaradt
belőled), majd kisérd a céljáig.

Ha lőnek rád.
   Mondjuk   ez  nem  sok  jót  jelent.
Elöször   azt  kell  gyorsan  megtudni,
hogy  melyik  csoport  kapja  az áldást
(alul   kiírja,  de  valamikor  a  harc
hevében  nem  veszed  észre).  A gyanus
csoportot  (aki  az erdő mélyén kuksol,
azzal  nem lehet baj) kapcsold be, majd
menj  a  "sérülések"  menübe  és ha itt
minden  lövés  után  csökken  a csíkod,
akkor    azzal    a    szakasszal  kell
körülnézned.    Ilyenkor    kapcsolj  a
"harc"  menübe,  majd  pásztázd végig a
környéket  (infra  néha segit !!!!), de
ha    szerencséd  van,  a  térképen  is
megjelenik    a   cél  (piros  zászló).
Ilyenkor    a  csoport  mozgási  célját
jelző  kis   karikát  vidd  a zászlóra,
majd    indulj    el.    Mivel    nincs
stabilizátor  (menet  közben rázkódik a
szekér),  meg  kell állni (az elindulás
azért    kellet,  hogy  arra  nézzen  a
harckocsi),    majd    a  tank  irányát
egyeztesd       a    löveg    irányával
(iránytükre    clickelni)...innen   már
csak    a    szerencséd,    meg   a  jó
reflexeiden múlik a dolog....

   ......hát    nagyon  röviden  ennyi.
Akinek  esetleg van olyan verziója, ami
több  feladatot  tartalmaz  négynél, az
feltétlenül értesítsen.

           Jó szórakozást !
      FRICFORCE from FI-RE CREW
Bárdos Ferenc 6300 Kalocsa Zrinyi út 15

