Guruszkóp január - február hónapra
----------------------------------
 Először is boldog új évet ! Új év,  Új
együttállások, új remények, új GURU.

A GURU ismét a jövőt fürkészi, mivel az
első  számban leközölt Guruszkóp miatt,
egyetlen hivatalos csillagjós sem adott
be óvást ellenünk, úgy gondoljuk ezt is
folytatnunk  kell.  Ez az év rendkívüli
próbáknak     veti    alá     szerencse
csillagunk.  Nagyon remélem, hogy sokak
számára  jót  és örömöt is hoz.  Anyagi
sikert   szintén   csak   a   szerencse
csillagjainktól   várjunk,   az   állam
bácsitól inkább ne.
 Ennyit téma  bevezetőjeként  és lássuk
mit hoz a jövő.


A NYILAS ( XI. 23.- XII. 21.)
-----------------------------
 Hát az előző  előrejelzés  úgy  tűnik,
bevált. Az érzelmi  hangulata irányítja
tetteit. A "One Step To Delirium" már a
múlté. Jelenleg a teljes delirium soros
állapotában leledzik. Mindenkit  elhagy
a vélt nagy cél érdekében. Vigyázzon  a
falakat könnyű felépíteni,de nehéz őket
lebontani. Ne hanyagolja el munkáját és
iskoláját, ezt később megbánhatja.
Alkosson, éljen teljes életet,tanuljon.
Barátaival szemben  legalább a bizonyos
betyár becsület szemlélet érvényesüljön
Amigás szinten  passzivitás jellemző.

A BAK ( XII.22.- I. 20.)
------------------------

" Komoly, megfontolt, lelkiismeretes,de
mindig  pesszimista." írtuk tavaly. Hát
most minden oka meg lehet erre.  Hogyan
<fizessem az adómat, miért emelik  már a
benzin árat századhuszadszor és hasonló
gondok gyötrik.  Ennek ellenére lazíts.
 A sötét szemüveg nélkül is elég  randa
hát még vele. Realista gondolkodásoddal
értesd meg nem A következő aforizma kis
csattanóját.
             Lenin

   Ne mosolyogj Lenin
      Nem tarhat ez örökké
   Százötven év alatt
      sem lettünk mi törökké.

AMIGA szinten  alkotás, és  sikerek  is
várhatók, ha kitartó és türelmes.


A VÍZÖNTŐ ( I.21.- II.20.)
--------------------------
  Még mindig szimpatikus jegy. Reméljük
hogy szerencséje most sem  hagyja el és
1991-ben ha kell magát  találja  fel. A
kellemetlenségek ellen a család tud kis
védelmet nyújtani. Ha  már  nagyon  nem
tud mit kezdeni szabadidejével, akkor a
dolgai között tegyen rendet, meglátja a
régóta keresett tárgyak is előkerülnek.
 Alkosson, a hideg idő kedvez az agynak
de a gépét ne trancsírozza apró darabok
halmazává, mert megeshet az is hogy, az
fellázad. Magánélete a teljes  nyugalom
állapotában zajlik,különösebb események
nélkül.


A HALAK ( II.21.- III.20.)
--------------------------

 Érzékenység, ez a havi hulcsszó.  Mint
fő jellemvonás most végképp  rányomja a
bélyegét hangulatodra.  Egyszer fent és
egyszer lent.  Így telik ez az időszak.
 Az újdonságok " A minden csoda 3 napig
tart " kategóriába hullanak most.  Csak
egy új kapcsolat élménye  hozhat teljes
megújulást életedbe.
  Ne hagyd el magad menj moziba és nézz
meg egy gigantikus őrületet.  Nevess az
igazi gondok szemébe.
 Az Amiga front meglehetősen nyugodt, a
lassú program áramlás a jellemző.

A KOS ( III.21.-IV.20.)
-----------------------

  Új év, új célok felé sietsz, nem lesz
könnyű ilyen feltételek mellett, nem az
a hasznos ha ezerrel  rontasz  fejjel a
falnak, keress inkább kiskaput. Ha  így
teszel sokkal könnyebben előrejutsz.
Olvasd  kis versünk és fogadd  meg azt,
amit sugall.

             A magány

      Ez az Én házam
        Ez az Én kutyám
      Ez a házam elött a kukám
       Saját szemetemet tömködöm bele
       Maga is a magáét a mágáéba tegye

AMIGA ügyben gondok léphetnek fel, de a
múló rosszullét szintjét is alig - alig
ütik meg.


A BIKA ( IV.21-V.20.)  
---------------------

 Igazán nem panaszkodhatsz,majdnem "OK"
Ne feledd az egyszer fenn ......stb.
  A magánéletedben  nem lenne rossz egy
kis revízió. Az adó ügyeidben  viszont,
nem lenne jó egy nagy revízió. Mérlegre
kellene állítani az igazi  értékeket is
végre. Senkivel még véletlenül se vessz
össze ezt később megbánhatod.
Remek diplomáciai érzékével minden bajt
elkerülhet ebben a hónapban.
  Új távlatok Amiga ügyekben ( néhány a
sok kedvező adottság  közül a felszínre
tör.) De vigyázzon Nagyon Jó ! Samsung!
Makacssága gondokba sodorhatja.


Az IKREK ( V.21-VI.20.)
-----------------------

 A tréfás, változatos karaktere most se
hagyja cserben, csak ennek segítségével
juthat keresztül a nehezén. Kockáztass,
most sikerülni fog minden.  Úgy kell ma
mindenhez alkalmazkodni, ahogy van.  Ha
lázadsz csak a bokád lesz lila  ebben a
fene nagy szabadságban. Optimizmusod, a
jövő felé tekinget. Kiváncsi vagyok mit
lehet ott látni. 
  Amiga minden szinten.  Kicsit talán a
környezeteddel is kellene törődni.


A RÁK ( VI.21.-VII.20.)
-----------------------

  " Mi a rák ...1991.?" A rák idén is a
lassan járj,tovább tart aforizmát teszi
kedvenc jelmondatává.  Páncélja megvédi
a külső hatásoktól, de  ha leveszi azt,
gyenge szinte védtelen marad.  1991-ben
ne vegye le  páncélját, mert  támadások
érhetik.  Akkor  pedig teljes és mérges
támadásával sok kárt tehet saját tervei
megvalósulásában.  Lazítson, nem kell a
"megfogtam, de nem ereszt" című játékot
űznie.
 A tavasz majd meghozza a új  örömöket,
addig pedig, bujjon gépe mögé és alkotó
szenvedélyét élje ki rajta.


Az OROSZLÁN ( VII.21- VIII.20.)
-------------------------------

  Az oroszlán a nap  kegyeltje, most az
élet súlyos pofonjait élvezi.  Vizsgák,
szigorlatok stb..  A hóvégi zárásnál is
az derül ki, hogy igen lazán bánt a tán
mindig kevés pénzzel.
  A magánélet is teljes káoszba fullad.
Rázza meg végre magát és ordítson egyet
mindenki felfigyel ismét.  Újra az  oly
fontos elismerés jut osztályrészül.
  Amiga ügyekben kevés gépidő, de  nagy
alkotás várható. Tudja mindenki, hogy a
lassú munkához idő kell.
A január vége már a tavasz első sikerét
hozhatják.

A SZŰZ ( VIII.21.- IX.20.)
--------------------------

  Nem tudom, hogy szŰzek  írtak-e  a mi
szerkesztőségünkhöz, de ha  eddig  nem,
akkor most azonnal ragadjanak tollat.
  Legalább egy GURU megrendelés idejére
szakítson egy kicsit elfoglalt életéből
A szorgalom szép, de kicsit fárasztó. A
pihenést ne hagyja ki életéből.
  A következő időszak az alkotás  ideje
ebben igazán otthon van.  Kicsit többet
is törődhetne környezetével. Nem veszik
észre álljon tótágast és tanuljon meg a
szanszkrít irodalom gyöngyszemei  közül
legalább egyet.

       Sad Molke dél benim 
                 Thevam kharid
       Khuwam der ím moámele
                 Thágszin míkonend

Természetesen csak a fonetikus átirata
az eredetinek.


A MÉRLEG (IX.21.-X.20.)
-----------------------

  A mérleg élete a rendes kerékvágásban
halad. Vigyázzon a megszokás elöbb vagy
utóbb az unalomba vezet.  Újítson egyet
az életén. Kezdjen most új életet. Dobd
el az utolsó cigit, vagy állj  be a már
terjedő vegetariánusok közé.  Sok új és
jó buli vár még rád.  Ne sétálj el most
mellettük. Végülis egyszer élünk.
  Amiga ügyekben  visszaesés, gondok és
zavarok várhatók.


A SKORPIÓ ( X.21.-XI.20.)
-------------------------

 A múlt hónapban a Skorpiót bemutatva a
következőt állítottuk róla felelőlenül:
"A  skorpió  néha  kellemes, de  inkább
veszélyes.  Szenvedélyes  harcos,  néha
akkor is mikor nem kellene." 
  Erre most rácáfolt, sőt hónap elején,
elbizonytalanodás jelei mutatkoztak meg
rajta. Végülis van kire támaszkodnia,ha
efogadja  segítségüket  tovább tud ill.
tudott lépni. Ismét új siker felé robog
teljes gőzzel. Ha valaki lemaradna, azt
inkább húzza  magával.  Higgye el, hogy
képes rá.
Fogadja el, hogy maga a főnök és kész.

          Laár András : A Teve

        Hátamon a púpom
            megbékélnék vele
        Megbékélnék vele
            Ha biztosan tudnám
        Hogy én vagyok a TEVE.

Ezzel végére is értünk összegzésünknek.


  Készítette : Shy Guy of Flatliners
