 Most,  még  a 68040-es mikroprocesszor
sorozatgyártása  előtt  mutatta  be   a
Progressive Pheriperials & Software cég
Denver-ben  (USA)  a  legújabb Motorola
processzorra épülő turbokártyáját AMIGA
3000-hez.  A 68040 processzor a kártyán
25Mhz    órajellel    működik,    külön
lebegőpontos    társprocesszor   nincs,
hiszen   az   már   integrálva   van  a
68040-ben.
 Ezen kártyán a 68040-es műveletvégzési
sebessége   több   mint  a  kétszerese,
a  lebegőpontos  számítások   sebessége
több  mint  a  tízszerese az ugyanilyen
órajellel működő 68030-hoz képest!
 Ez   közérthető   AMIGA    Ray-Tracing
nyelvre lefordítva azt jelenti, hogy ha
mezei  A500-unk  otthon  mondjuk Sculpt
4D-vel  10  órán  keresztül  számol egy
képet,  addíg  egy  25Mhz-es   A3000-es
ugyanezt    csak   1   óráig,  68040-es
turbokártyával  az A3000-es mindössze 6
percig számolja. Ez az eredeti A500-hoz
képest  húszszoros   sebességnövekedést
jelent!   Az  eddigi  turbokártyák nagy
problémája  (  A500,A2000  -hez ), a ma
még  drága 32 bites , gyors RAM ezzel a
kártyával  A3000-ben  nem  probléma.  A
kártya  az  A3000-ben lévő fast-ram -ot
minden  változtatás  nélkül   használni
tudja.

Ezzel  a  bővítéssel  az  AMIGA 3000-es
sebesség  tekintetében  már felveheti a
versenyt      a     komoly     grafikus
munkaállomásokkal,  lényegesen  olcsóbb
áron.

A  kártya  ára processzor nélkül 1000$.
A2000   -hez   a   kártya   fejlesztése
folyamatban van.

                         Gaborca
