                HI !
                ----

         Néhány  hozzáfűzést  szeretnék
tenni      a    POSTA    PROFESSIONÁLKA
cikkhez,mivel  a  postával kapcsolatban
nekem  is  vannak - hogy is mondjam.. -
kellemetlen    tapasztalataim.  Kezdjük
talán a belföldi levelezésel.... 

         A  3.5"-os lemezek talán egyik
legnagyobb    előnyének   tekinthető  a
swappolás    szempontjából,   hogy  1-3
db-ot    simán  bele  lehet  tenni  egy
normál,  mezei  borítékba.  Ha  csak  1
db-ot  akarsz  küldeni valakinek, akkor
meg  lehet  kockáztatni,  hogy  sima 12
Ft-os  bélyeggel  egyszerűen  bedobod a
legközelebbi  postaládába.  Ha  ezt úgy
teszed,  hogy  a  disket  a  levél közé
rakod,    hogy   ne  lehessen  látni  a
boríték  hátsó oldalán, és a postaládát
nem  keverted össze a tűzcsappal, akkor
nagy   valószínűséggel   oda   is   fog
érni.    Persze    nem  ajánlom  ezt  a
módszert,    ha  a  lemezen  valamilyen
fontos,  esetleg  pótolhatatlan  anyag,
forráslista,  grafika,  vagy  zene van,
ill.      a    disk    nagyon    márkás
(3M,SONY,TDK,etc..)  és  csak 10 db van
belőle.  Az  előbbi  gondolatsorhoz azt
azért  még hozzátenném, hogy az viszont
aranyszabály  ,hogy a munkáidat úgy add
fel,    hogy    mindig   legyen  belőle
biztonsági másolat.

        A többi esetben a legjobb, ha a
leveledet  ajánlva  adod  fel.  Ez  1-2
lemez    esetén    most  32-37  Ft.  Az
árkülönbség  okára  sajnos  nem  tudtam
rájönni,  akár  1   lemez  esetében  is
-ahogy        itt        nézegetem    a
feladóvevényeket-  egyszer  35,  máskor
39  Ft-ot  fizettem.  Ugyanez  expressz
szolgáltatással  47-52 Ft. A múlt héten
adtam  fel  egy  nagy  méretű borítékot
expressz-ajánlva,  amiben  3  db  lemez
volt+dokumentáció...   82  Ft.  Ha  nem
sürgős  a  küldeményed,  akkor teljesen
felesleges  expressz  feladnod, ugyanis
max.  1  nappal  ér előbb oda, és jóval
drágább is.

        4-5, vagy több lemez egy vaskos
levél    kiséretében  már  legjobb,  ha
lemezdoboz-  ban  kerül  feladásra. Ezt
legcélszerűbb,    ha    több   rétegben
becsomagolod,       celluxszal     elég
rendesen  megerősíted,  és  a címzetted
nevét  is  átragasztod,  mert velem már
előfordult,    hogy  a  csomag  elázott
valamilyen  oknál  fogva,  és a címzett
neve  olvashatatlanná vált. Szerencsére
az   enyém  az  nem,  így  a  lemezeket
visszakaptam,    sőt,    a  biztonságos
csomagolásnak   köszönhetően  mindegyik
használható  maradt. Ezeket a lemezeket
MINDIG  min.  ajánlva  add fel, ugyanis
ez  a  levél-csomag  méret  nem  számít
postaszabványosnak,     ezért    sokkal
nagyobb  az  esélye, hogy el fog tünni.
20  lemezem  egy  tévedés  miatt  simán
lett    feladva    ebben    a   dobozos
csomagolásban. Azóta is jönnek.....

         Egy  ilyen  pack  most ajánlva
48-50        Ft.    Ugyanez    expressz
szolgáltatással    70   Ft  körül  van.
(Pontos  számot nem tudok mondani, mert
én  személy  szerint  ezt  a   módszert
nem használom.)

         Ha  valamilyen  nagyon  fontos
levelet  adsz  fel,  vagy  nagyon sokat
egyszerre,  akkor  jó, ha értéklevélben
adod  fel,  ugyanis  ebben az esetben a
levél    eltűnése  esetén  a  posta  az
általad  megadott  értéket  téríti, míg
ez  az   ajánlott   küldeményekre   nem
igaz,    mert    ott   max.  600  Ft-ot
fizetnek.  Lehet a csomagokra külön ér-
tékbiztosítást  is  kötni,  de  ez  már
komoly  összegbe  kerül. Egy értéklevél
kb.  70-80  Ft.  Magazinokat, újságokat
-ha  egy mód van rá- ne adj fel postán,
ugyanis  van  egy  süket  szabály, hogy
újságokat  úgy lehet csak feladni, ha a
felső  része  a csomagnak nyitott, hogy
lehessen    látni,    hogy   újság  van
benne.(!)  Arra   a  kérdésemre, hogy a
postát  ez  miért érdekli, az illetékes
osztályvezetőhelyettes    csak   annyit
tudott  mondani,  hogy azért, mert ez a
szabály.......

       Kb. 1.5 éve Budapestre adtam fel
2db  ASM,  2db  POWERPLAY  és 1db AMIGA
MAGAZIN-t,    ezzel   a   szerencsétlen
módszerrel.  Az  újságok  úgy  érkeztek
meg,        mintha           valamelyik
válságövezetben  adták  volna  fel és a
postavonat    időközben  aknára  futott
volna.  A nagyméretű boríték széttépve,
az  újságok  összegyűrve , "átnyálazva"
(szószerint,    ugyanis   belül  fekete
ujjlenyomatok    voltak...),  eltépve..
Szegény  srác nem győzött magyarázkodni
telefonon. Elhittem neki.

            Ha  esetleg  mégis  erre  a
megoldásra   kényszerülsz,  az  újságok
kilátszódásra  ítélt végét csomagold át
FOLPACK  fóliával 2-3-szor, a borítékot
pedig  kösd  át valami erős kötéllel. A
feladás kb.80 Ft-ba fog kerülni.


Külföld.............


         Itt  már  több  mindenre  kell
figyelni,  a távolságtól függően nagyon
változóak    az    árak.    A   nyugati
crackerek,  ill.  guyok  nem  túlzottan
szeretik,     ha    ajánlott    levelek
átvételét  kell nekik aláírogatni, mert
így  veszélybe  kerülhet anonim voltuk,
azonban,    ha    te  kontaktolsz  első
alkalommal,  ezt mindenképpen ajánlatos
megtenni,  mert  sajnos a crackerek egy
része,  a  nagy  demo szövegek ellenére
hajlamos  arra,  hogy  a kevésbé ismert
fickóktól   kapott  levelet,  pláne  ha
lemez  is  van benne, hogy a lemezeidet
lenyeljék,    azaz    sose   lásd  őket
viszont.        Ennek    a    veszélyét
csökkentheted  le  azzal, hogy ajánlott
levelet  küldesz,  mert  ha  2-3  hónap
múlva        sem      kapsz    választ,
lenyomoztathatod    a    leveledet,  az
ajánlási   rangszám   alapján,   s  így
bizony        kellemetlen      perceket
szerezhetsz   a  figurának.  Ne  legyen
lelkiismeretfurdalásod,   ezek  a  shit
alakok    megérdemlik.  Biztos  kapcso-
latok  (általában  2-3  válasz után már
annak   nevezhető)  esetében  elég,  ha
expressz,  vagy légiposta megjelöléssel
küldöd a leveleidet.

         A  tarifa  2-3  lemez esetében
Nyugat-Európába        expressz-ajánlva
70-80  Ft. Csak ajánlva 60-70 Ft. Levél
lemez  nélkül  exp.-ajánlva  60-70  Ft,
simán  30-35 Ft. Légiposta 60-70 Ft, de
súlytól    is   változó,  pl.  3  lemez
Angliába  légipostán 87 Ft. Ajánlatos a
leveleket      erősebben    csomagolni,
esetleg   ütéscsökkentő  betéteket  el-
helyezni    a    levélben.   A  boríték
illesztését   ragaszd  le  cellux-szal.
Próbaképpen  nem  olyan  túl  régóta  a
borítékot,    ahol  lezárom  az  élnél,
dátumbélzegzem,  és  úgy  ragasztom le.
Azóta    a   vámon  nem  tépik  szét  a
borítékot   kifelé,  mert  jóval  hiva-
talosabbnak  tűnik a levél. A vám miatt
egyébként   érdemes  a  contactokat  is
megkérni,  hogy  a  szokásosnál erősebb
borítékot  küldjenek.  Sajnos a vámosok
is      néha    hasonló    módszerekkel
dolgoznak,  mint  a postások. Ha kifelé
küldöd,  az  sem  árt  ha  jól  látható
helyen  ráírod  a  borítékra,  hogy pl.
"VÁM  !  A  LEVÉLBEN  3  DB  ÜRES  MÁG-
NESLEMEZ    VAN  !".  Jóval  kisebb  az
esélye,  hogy felbontják. Ha visszafelé
jön,  akkor minden esetben látni fogod,
hogy  felbontották,  szerencsés esetben
ezt   kultúráltan   (?)  teszik, miután
meggyőzödtek    róla,    hogy  nincs  a
borítékban    500     kg    kokain,   a
borítékot       visszaragasztják,    és
ráragasztanak    egy    címkét,    hogy
vámmentes.  De  sajnos  előfordult  már
olyan    is,   hogy  a  boríték  durván
középen  szét  lett tépve.  Itt  tönkre
is  ment  egy lemezem. Annyira kilazult
ugyanis    a    fém    védőlemez,  hogy
kockázatos    lett    volna  mégegyszer
olvasni.    Könnyen  lenyírhatta  volna
valamelyik   olvasó-író   fejet..... De
ez benne van sajnos a kontaktolásban.

       Persze van egy-két trükk, amivel
olcsóbbá    teheted  a  levelezéseidet,
mert    bizony   amint  látod,  még  az
egyszerűbb    kapcsolattartás  is  elég
nagy    halom   pénzbe,  ill.  bélyegbe
kerül.  Pl.  a  postásnénikét kérd meg,
hogy  óvatosan  bélyegezze a leveledet,
így    elég    halvány  pecsét  lesz  a
bélyegen.  Ha ezt kombinálod a gyertyás
módszerrel  (a bélyegeket begyertyázod,
így  a  pecsétet  egyszerűen  le  lehet
kaparni.)  ,  valamint   a   haverodtól
visszakéred    a    bélyegeidet,   vagy
egyszerűen    egymásét    használjátok,
akkor  1  bélyeg  akár  8-10 menetet is
kibírhat.   Érdemes  persze  az  elején
venni  mondjuk 300-400 Ft-ért bélyeget,
de    kerüljük  a  tacepao  méretű  kis
címleteket,    mert   ugyan  NONAME  OF
UNKNOWS    Thaiföldről   örülni  fog  a
címeres,   fullcolor  8  Ft-os bélyegek
látványának,   de  a  levelet  teljesen
tele  kell  ragasztgatni,  lehet,  hogy
még  a  hátuljára is fog kerülni. Tehát
a  postatiszta  új  bélyegeket  ragaszd
fel  egy géppapírra, lehetőleg KRISTÁLY
ragasztóval,    ami    nem   más,  mint
fenyőenyv,    és  papírírószerboltokban
lehet  beszerezni. Erre azért van szük-
ség,    mert  ha  többször  leszeded  a
borítékról  a  bélyeget, egy idő után a
bélyeg    papírja  elvékonyodik,  végül
elszakad.  A  kristály  ragasztó  azért
jó,  mert  ha ezt úgy használod, hogy a
bélyeg  széleit nem ragasztod le, akkor
a    ragasztó   megszáradása   után   a
bélyeg  egész  egyszerűen lepattintható
a   borítékról,  viszont  a  mechanikus
igénybevételt  elég jól bírja, nem esik
le,    mint    pl.  a  fogkrémmel  fel-
ragasztott      bélyeg.    A    régebbi
leveleidről    leszedheted  a  nem  túl
brutálisan   bélyegezett  bélyegekről a
pecsétet  a  következő  módszerrel. Egy
hurkapálcára   tekerjél   fel   egy kis
vattát,    majd  tömény  hypoba  mártsd
bele.    Ezután    hagyd    egy  kicsit
száradni,   majd  óvatos  mozdulatokkal
kezd  el  leszedni  a  pecsétet. Persze
először    nem    fog  túl  sok  minden
összejönni,  mert a hypo sajnos oldja a
festéket    is,   amivel   a   bélyeget
nyomták.    Megfelelő   gyakorlat  kell
hozzá.

          Van  egy  ennél  sokkal  jobb
módszer  is,  amit az öcsém fejlesztett
ki,  de  ezt  sajnos  nem  hajlandó sem
nekem,  sem  másnak  elmondani, ugyanis
így    ugyan    nekem    megcsinálja  a
bélyegeket,  de  le  is  szedi belőle a
maga    részét,  így  fedezve  a  saját
levelezésének          az        anyagi
oldalát...Természetesen    egyfolytában
fűzöm  az  agyát,  ha valami előrelépés
tapasztalható,  a  GURU  olvasóinak  be
fogok  számolni  róla. Egyenlőre annyit
tudok,    hogy  5  fajta  anyagból  van
összemixelve.

        Azt hiszem összefoglalva ez az,
amit    a    postai   dolgokról,  és  a
kontaktolás   postai   részéről  jó, ha
tudsz.  Remélem, tudtam neked segíteni,
vagy újat mondani.


               BYE !

    NEXUS 6 OF 23 CELSIUS CREW

