               Conflict
               --------

     Az  év  szomorú aktualitása  ez az
igen   szépen  kivitelezett  és  nagyon
sokoldalú      politikai    szimuláció.
Aktuális    hiszen    a  cikk  megírása
pillanatában  is  a  háborús hírek a TV
társaságok    első    számú  és   talán
legfontosabb információi.

 Nem kedvező az ördögöt a falra festeni
így nagyon remélem  azt, hogy a valóság
nem  fog  erre a programra hasonlítani.
A programban az izraeli diplomácia főbb
döntéseit nekünk kell meghozni. Igy hát
a stratégiai feladatok elég sokoldalúra
sikerültek. Mi döntünk a fegyvernemeink
felszereléséről, a stratégiai jellegűbb
politikai és hírszerzési  célok  teljes
köréről.

 Az a helyzet, hogy közben szomszédaink
sem tétlenkednek.

 Játék bejelentkezése után a szokványos
új játék vagy kimentett állás c. kérdés
jelenik meg.

   Továbbiakban  a  térképet  láthatjuk
amin    a   főbb  politikai  helyzetkép
kisérhető.  Az  üzenetek  a  főbb lapok
címoldal        hírei      segítségével
jelentkeznek.

   Az   újság  címlapok  megjelenésekor
lehet a játékot kimenteni. S gomb.

   A  kép  bal  sarkában  pedig    Good
Morning   ......!  vagy  a  Sorry  ....
üzenet   az  épp  aktuális  állapotokat
jelzi.  Ha  Sorry...  akkor a következő
kép    az    akarsz-e    újra  játszani
kérdéssel indít.

   Természetesen  ez az első 3 hónapban
nem  fenyeget.  A stratégia lényege itt
a     teljes    egyensúly    megőrzése.
Sokféle  taktikát  alkalmazhatunk.  Pl.
vásárolhat  az ember rengeteg fegyvert,
vagy  adott  ország  belső stabilitását
gyengítheti,    kutathat    atomfegyver
után,  taktikailag  fontos légi csapást
mérhet  az  ellenség  atom,  katonai és
pogári erőire.

   A  programban  nyomon követhetjük az
erőviszonyok,  csapataink,  pénzünk  és
státusunk       aktuális    alakulását.
Csapatainkat        növelhetjük       a
legmodernebb   amerikai  eszközöktől  a
sumák    fegyver    kereskedők  szovjet
eszközeiig    minden   szinten.  Persze
olcsó  húsnak  híg  a leve jeligére nem
mindig    hatásosabb    az  ósdi  bádog
harckocsi-özön    néhány igen  kellemes
csúcsfegyver ellen.

   Nem    látszik   hatásosnak  a  nagy
mellény   taktika.  Ha  túl  hivalkodók
vagyunk  egy  rosszabb pillanatban akár
merénylet  is  történhet  ellenünk, ami
esetleg  a játék idő előtti befejezését
is hozhatja.

   Fontos       lépéseket    tehet    a
hírszerzés, a diplomácia.

   Természetesen           játsszhatunk
agresszív  stílusban is. Hamar lehetünk
domináns   státusúak  a  térségben.  Az
agressziónak  azonban természetesen van
határa.  Nem túl szép véget ér a játék,
ha pl. atom csapást mérünk valakire.

   Pacifista  agyam  fel  sem  foghatja
egy    diktátor  agresszív  gondolkozás
módját.  Persze  szép  és jó, hogy mi a
számítógép  segítségével modellezhetünk
egy  olyan eseményt ami sajnos azoknak,
akik benne élnek véres aktualitás.

   Nem  tudom ki, hogy van vele de ez a
remekül  megszerkesztett stratégiai cél
túl  reális és túl aktuális ahhoz, hogy
játéknak vegyük.

   No    de    nekünk   is  mint  a  jó
riporternek  (nem  TV riporterekről van
szó) teljes semlegesnek kellene lenni.

   A    játék    ezért  a  tesztelésnél
kíváló,  a  valóság  pedig  a  szörnyen
értelmetlen   vérontás  jelzőt  érdemli
meg.

   A  stratégiai rész jól kivitelezett,
a   kezelés  egyszerű,  a  játék  mégis
nehéz.  Persze Discovery itt is hatásos
lehet,    de   úgy  az  egész  értelmét
veszti.  Ősszefoglalva jó csak most túl
aktuális ez a szimuláció.

Késztette a háború (Sajnos ez nem vicc)

      Készítette:
                  Shy Guy of Flatliners
                    Coeditor of GURU 
