        Jupiter Masterdrive

1990  végén  az UBI soft újabb kellemes
kis  programmal rukkolt elő.  A Jupiter
Masterdrive    egy     kis    ügyességi
autóverseny.    A   játék   indításakor
kiválaszthatjuk,  hogy  melyik   pályán
óhajtunk  játszani.    A   pályákat   a
Jupiter   9  holdja   szemlélteti.   Ha
magára  a Jupiterre clickelünk, akkor a
tournament  üzemmódot  választjuk ki. A
választás  során  megnézhetjük  a pálya
képét  és  különböző  adatokat kapunk a
versenyről.   Megtudhatjuk  a  nevezési
díjat,  az idő limitet, a körök számát,
valamint  a  helyezésekért   járó  pénz
mennyiségeket.   Ha   kiválasztottuk  a
pályát, akkor egy üzletbe kerülünk ahol
egy     gülüszemű     kis     szörnytől
felszerelési   tárgyakat  vásárolhatunk
kocsink  felspécizéséhez.  A versenyben
a pálya egy kis részletét látjuk csak.

Készítette: BEAR
