Dungeon Kämpfer
---------------

Egy  nagyon érdekes Public Domain stuff
Amikor  megérkezett, fogalmam sem volt,
hogy mi a manó akar lenni.

 Jobban  megvizsgálva kiderült, hogy az
első Szerepjáték paródiával van dolgom.
Hát  nem  mondom,  érdekes  egy  darab.
Gyakorlatilag egy karakteres adventure,
ami rengeteg igen röhejes részlettel és
igen  nagy  fantáziával készült.  Már a
kezdet  is  igen  érdekes.    Főhősünk,
nevezzük Kovács úrnak egy labirintusban
találja magát egy átmulatott éjszaka és
néhány adag Wiskey után.

 Ezeket az előzményeket abból gondolom,
hogy  karakterünket  szemlélve a ruhája
eléggé  hasonlít  egy csíkos pizsamára,
mivel  az  is.   Mezitláb, pizsiben nem
egy   nagy   kaland  egy  labirintusban
kavarogni gondolhatja mindenki jogosan.
Tehát  a  cél  Kovács urat kijuttatni a
.....-ból.

  A feladat nem egyszerű, de nem is egy
lehetetlenség.  Az első falra helyezett
alaknál  találunk egy kulcsot, ezzel az
ajtókat  nyithatjuk, majd összeszedve a
knüppel  névre hallgató husángot, már a
kijáratot  őrző gorillára is rátámadhat
főhősünk.   Némi tusa után egy városban
találja    magát.     Ahol    elő    is
léptethetjük  akár.   A szokványos erő,
intelligencia,  és  kitartás  mellett a
"cool"-ság is itt emelhető.

 Szükség van még bagóra és ajándékra is
a  fejlődéshez.  A címeket a labirintus
falán olvashatjuk !  Pl.  első segély a
Friedhof    str.     4-ben   (Friedhof=
temető).  Stb.

 Az  irányítás roppant egyszerű, a nyil
segítségével.

 A  kulcs ikon az ajtók nyitása esetén,
a  koponya  a karakter vizsgálást és az
eredmény követését teszi lehetővé.

 Ne  csodálkozzunk,  ha  egy csata után
kezünk    lábunk   hiányzik.    Nyugodt
szívvel operáltassuk a gyógyuldában.

 A dolog végéig nem jutottam el, de azt
joggal állíthatom ez a legeredetibb PD.
program amivel eddig találkoztam.  Azok
az  ellenfelek  amikkel  találkoztam  a
popper,  a  skinhead, a rendőr, gorilla
mind gúnyos, de ötletes elmére vall.

 A támadás hatására pl.  a skinhead-nek
kinőtt a haja, a rendőr haját pedig egy
kisbalta  választotta  el.  Emberünk is
önmaga  karikatúrája,  szép  kerekfej
Nylon-mayer csíkos pizsiben.

 Sajnos a játék végcélja ismeretlen, de
aki  jut vele többre, mint én nyugodtan
írhat róla nekünk is néhány sort.

 Én személyszerint csak mint érdekesség
számoltam  be róla.  Poénnak ötletes és
a  humora  is elég egyéni.  Szinesíti a
nagy  és  komoly  programok  mellett  a
palettát.

 Ha  valaki  veszi a bátorságot és majd
játszik vele, sűrűn mentegesse az éppen
aktuális állásokat.

   kiterítette : 
                 Shy Guy of Flatliners
                    Coeditor of GURU

