Elég sok segédprogram szükséges egy demo összeállításához, ezért készítsünk egy
munkalemezt,  ami  ezeket a stuffokat tartalmazza.  Az itt leírtak segítségével
természetesen nem csak USER (felhasználói) programokat gyűjthetünk össze, hanem
demokat,  rövidebb  játékokat  is.   Azt  szeretnénk elérni, hogy a munkalemezt
betéve  egy  menü  jelenjen meg (a lemezen lévő programok listájával), aztán az
"F" billentyűk lenyomására töltse be azt, amelyiket kiválasztottuk.

EHHEZ A KÖVETKEZŐKET KELL TENNÜNK:
1. Először formattáljunk és installáljunk egy lemezt (erről már
volt szó)
2. A DISKMASTER, (vagy bármelyik filecopy) segítségével nyissuk meg
a következő alkönyvtárakat:
  - C
  - DEVS/KEYMAPS  (* megjegyzés)
  - S
Ezt a DISKMASTER "MAKEDIR" utasításával tehetjük meg ( * "beclickeljük" magun-
kat a DEVS-be, majd ismét "MAKEDIR" és megadjuk a KEYMAPS nevet).
3. Másoljuk át a szükséges file-okat:
  - C-be a SETMAP és TYPE nevűeket (a WORKBENCH lemezen is a "C"-ben vannak)
  - másold át a WORKBENCH teljes "L" könyvtárát (olyanok vannak benne, hogy
    DISK-VALIDATOR, stb.)
  - S-be a STARTUP-SEQUENCE nevű filet (ennek a GURU-nak a DD-DATA könyvtárában
    találod)
  - DEVS/KEYMAPS-ba a BILLENTYU nevű file-t (szintén GURU, DD-DATA)
  - és a MENU file-t (ezt nem kell alkönyvtárba tenni, szintén DD-DATA)
4. Másoljuk át a USER programokat a következő nevekkel:
  - "1", egy assemblert (pl. SEKA 3.2)
  - "2", a MEMPEEKER-t (ezzel lehet megnézni a memóriát, a Seka előtt
         töltsd be, a két egérgomb együttes lenyomásávál kilép)
  - "3", egy IFF convertert (pl. IFF CONVERTER 3.0x)
  - "4", egy filecopyt (pl. DISKMASTER)
  - "5", a NOISETRACKER-t
  - "6", a STARTRACKER-t
  - "7", a PROTRACKER-t
  - "8", a DPAINT-ot
  - "9", a POWERPACKER-t
  - "0", a CYGNUS EDITOR-t

Ha mindent jól csináltunk, a munkalemez berakása után egy menüvel jelentkezik a
gép,  aztán  ha  lenyomjuk  mondjuk  az  F4-es  billentyűt,  akkor a DISKMASTER
töltődik be.

Nagyon  röviden elemezzük, hogy tulajdonképpen mi is történik.  Amikor beteszed
a  lemezt,  a  gép  megnézi,  hogy  van-e  rajta   az    S   tartalomjegyzékben
STARTUP-SEQUENCE  nevű  file.   Ha igen, akkor az abban lévő utasítások szerint
cselekszik.
 
A mi esetünkben :

SETMAP BILLENTYU
TYPE MENU

Ez  nem  más,  mint egy rövid DOS (lemez operációs rendszer) program.  A SETMAP
egy DOS parancs (részletek pl.  az "1001 AMIGA" című füzetben), ami átrendezi a
billentyűzetet.   A  BILLENTYU nevű file tartalmazza ezt az új kiosztást, ezzel
lett  elmagyarázva,  hogyha  lenyomom  az  F1-gyet, akkor írja ki, hogy 1 aztán
"nyomja  le" (illetve szimulálja) a RETURN billentyűt (azaz betölti az 1-es nev
programot,   a   SEKA   3.2-est).    A  billentyűzetkiosztást  a  SETKEY  nev
segédprogrammal módosíthatod.

A  TYPE  egy  olyan  DOS parancs, ami megjelenít egy szövegfile-t mégpedig azt,
amelyiknek neve a TYPE parancs után van (nálunk -menu-).
A  "MENU"  egy  előre  elkészített  ASCII formátumú "szöveg" (pl.  ez a cikk is
ilyen), ezt pl.  a CYGNUS EDITOR-ral szerkeszthetjük meg.

Összegezve:
A  STARTUP-SEQUENCE  (ez szintén ASCII formátum) "magyarázza el" a gépnek, hogy
mi  történjen;  A  SETMAP  BILLENTYU  utasítás  átrendezi  a  billentyűzetet  a
DEVS/KEYMAPS/BILLENTYU  nevűben  meghatározottra, a TYPE MENU meg megjeleníti a
menüt.

Amennyiben valamelyik program nincs meg, vagy valamit összekavartam, akkor írj!


FRICFORCE from FI-RE CREW
