            M.U.D.S.
      Mean Ugly Dirty Sport

 Ferdítésben Aljas Csúf Mocskos  Sport.
A  fordítás  megfelel  a   valóságnak ,
hiszen a Rainbow Arts egy nagyszerű, de
meglehetősen aljas játékot  készített a
sportjátékok kedvelői részére.

Most kérdezhetitek, mi a fenét kavar az
aki, eddig csak adventure és stratégiai
játékokkal bíbelődött. Hát a dolog, úgy
kezdődött, hogy ő visszaütött.

 Felvettem a programot, mert azt már az
első percben mindenki, a letörlendők és
a  "eztmajdkésőbbmegnézem!" kategóriába
tette.

 Azért készül most a leírás, mert ez  a
maga nemében egyedi játék.  Ha van most
kedvetek velem a "fantázia birodalmába"
kalandozni akár indulhatunk is a  Krynn
szomszédságában  elhelyezkedő  világba.
Öveket kérem  becsatolni, jegyeket és a
bérleteket .... 3, .. 2, ..1, .. GO !
 
  Hi !  Itt a GURU szerkesztőség  extra
sport közvetítése Exploriából, ebből  a
különös Fantázia-birodalomból.  Külön e
nagy alkalomra teleportált munkatársunk
a híres Exploriai városokba.

Mivel eddig még XX. századi ember ilyet
még nem látott , ezért  részletesen  és
alaposan fogjuk ismertetni eme sportnak
a lényegét.

Expolria, mint minden rendes birodalom
gazdag  városokból  áll, amelyek bárki
számára lehetőséget nyújtanak a gazdag
és dicsőséges  élet  megvalósításához.
Természetesen nem ingyen. Az  Exploria
határán álló komputer megkérdez minden
utazót, kalandort, Amigást arról, hogy

   " Üdvözöllek, dicső lovag, 
     Szép a ruhád, szép a lovad,
     Mi szél hozott mondsza erre,
     Mi vajon a szíved terve "

 Itt  azonnal, 4  alternatívánk adódik
 1. Nincs is lovam, úgyhogy jobb lenne
ha lekopnál kishaver! (3 gomb és utána
néma csönd )

 2. Nincs lovam, de teljes bajnokságot
szeretnék. ( Full Champaign )

 3. Póni lovam van, de csak  egy meccs
erejéig jöttem. ( Only M.U.D.S. match)

 4. Csak érdeklődní  szeretnék  arról,
hogy ki a manó készítette ezt a remek
játékot. ( Credits )

 5. Mint már ezt említettük csak négy 
lehetőség van.

Legkellemesebb, ha  a  második  verziót
választjuk. Így mindent   végigélhetünk
amit, a game kínál.

 Ha beléptünk a városba, rengeteg féle
tevékenység közül válogathatunk.

A város minden kék  épülete  valamilyen
újdonságot rejt.  Betérve  egy  kocsna,
bank, uzsorás kunyhó, esetleg egy hotel
lehetőségei tárulnak fel.

Mivel a határon beneveztünk a  csapatok
nagy bajnokságába, így alapvetően  kell
egy csapat. Hogy, hogy  nem a  szálloda
szobáit már saját  embereink  foglalják
el, illetve az túlzás, hogy  embereink,
Lizardok,  emberek,  Warklonkok,  Bull,
Etant és egyéb szerzetek.

 A  csapattagokat  nem   valami  nagyon
szimpatikus rabszolga-piacon  vehetünk,
ha van pénzünk. Egyéb iránt  eladhatunk
bárkit, de ez kezdetben nem  praktikus.
 Ballagjunk el a  Bankba,  ahol egy  jó
randa bigyótól kölcsönt  vehetünk  fel.
Ne látogassunk az  uzsoráshoz  mert  az
nagyon magas kamatot számít fel.

A kezdeti  5000  aranyunk  kb.  4000-re
bővítve. Vegyünk ki  egy  olcsó  szobát
Nézzük meg a csapatot. Hű,  de  csúnyák
a kollegák. Amelyik fajtából  csak  egy
van abból vegyünk a piacon  még  egyet.
Mindig  ellenőrizzük  a   képességeket.

 A különböző alakok,  más   feladatokra
alkalmasak.

 1.  Kicsi zöld gyíkszerű - Whizzle

Intelligens, gyenge  fizikum, de  gyors
és nagyon ügyes . Optimális  támadó, ha
az ellenfél nem túl agresszív.

 2. Ember - Human 

Változő képességű. Lehet köztük  szuper
is.  Középpályán, vagy  támadóként igen
jók.

 3. Bull - Bivaly

Baromi erő, gyenge agy és nagy kitartás
jellemzi. Remek védő.  Lassúsága  miatt
támadóként  gyenge.  Ha  agresszívkedni
akarunk, akkor velük tegyük.

 4. Warklonk - ugrándozó izé

Gyors, de nem egy nagy  csattanás. Néha
meg egyszerűen szuper.

 5. Etant - Nagy darab bigyó.

Jó középpályás,  közepes  agy,  viszont
elég gyors. Szép ormánya van.

Stb. stb......

Minden alakot nem ismertetek, mert  más
városokba, más csapattagokat  vehetünk.
Fontos ! Minden  tagból  legalább 2 db.
a minimum.  Azt,  hogy  miért,  majd  a
továbbiakban.

 Ha akarunk  edzeni,  elmehetünk  egyik
stadionba  és  szaladgálhatunk  a  szép
időben. 
Milyen is a pálya, hát érdekes  az  már
tutti.
               
               o «--Gól dézsa
   +------------------------+
   |------------------------|
   |    *              *  «-+-védő
   |                        |
   |           *  «---- középpályás
   |       *        * «---- támadó 
   |------------------------|
   |       *        *       |
   |           *            |
   |                        |
   |    *              *    |
   |------------------------|
   |_______vizes_árok_______|
               o

  A  pályán  5-5  játékos  tartózkodhat
egyszerre. A bíró sípjelére  egy teknős
egy labdát - ami  valószinűleg egy  élő
hal - köp a pályára.

 Ekkor indul a kűzdelem. Idézhetném 
megint a szokványos művet :   
   
     Vicsorog a fogam Áááááá !
     Bújj gyorsan az ágy alá !

 A játékosok  a  különböző  taktikáktól
függően agresszív,  defenzív,  offenzív
és taktikus módon játszhatnak.

 Az agresszív mód csak  akkor  hasznos,
ha a pályán bivalyerős embereink állnak
különben csak a  sérüléseket  gyüjtjük.
 Taktikus és offenzív stílusban a gyors
és igen intelligens csapattagokat lehet
játszatni.

 A védelmet mindí g kőkemény  alakokkal
töltsd fel.

Az " ó, ha  rózsabimbó  lehetnék " című
taktika   helyett "  a  sárkány   ellen
sárkányfű " sokkal hasznosabb.

 A játék igen erősen hasonlít a  Rugby,
illetve az  amerikai  futball  elemeire
némi állati brutális  elemmel  keverve.
A dolog úgy áll, hogy bajnok az  lehet,
aki szószerint legyőzi  az  ellenfelet.
A meccsek  nyolc  gólig  folynak,  vagy
addig amíg a  csapatok  képesek  teljes
sorok felállítására. A támadó  és  védő
pozíciókba ugyanis  csak  azonos  alak,
teremtmény kerülhet. Tehát  nem  állhat
egy  lizard  és  egy  ember,  csak  két
lizárd, esetleg két ember.

 A középpályás mivel egyedül  van,  így
bármilyen lehet. A játék  célja  a  gól
és az ellenfél pusztítása.

 A gól. Ha távolról dobott labda éri  a
gólpontot 1 pontot kap csapatunk.

 Ha nagy ügyességgel átugorjuk az árkot
és a labda a gólpontot éri 2 pont a  mi
jutalmunk. Egyes források  beszámolnak,
3 pontos gólról is, de  ilyet  még  nem
sikerült látnunk. Mi teszi mégis ezt  a
sportot brutálissá, hát az hogy a vizes
árokban az algákon kívül egy kedves kis
cápa úszkál. Jaj annak aki a fogai közé
kerül. A meccsek folyamán szép  számmal
hullanak el játékosok ezen  apróságtól.
 Hasznos, ha tudjuk  ahány  játékost az
ellenfél csapatából a  mi vizesárkunkba
tudunk lökdösni annyival  gyengébb lesz
ellenfelünk. A cápa  parányi  esélyt ad
azzal, hogy hol innen, hol onnan  indul
így néha ki lehet kecmeregni a  pácból.
 Ha saját emberünk  esett  az  árokba a
Joystick heves rángatásával  még  talán
megmenthetjük.  A bíró  inzultálást   a
játék azonnali halállal bünteti.

 Viszont ő  is  ember,  tehát  gyengéje
megvesztegethetőség. Ha van pénzünk, ne
sajnáljuk. Fogadhatunk  saját,  illetve
mások csapatára.  Így  jó  csomó  arany
ütheti markunkat.

 A kocsmákban  beszélgethetünk, de  nem
mindíg célravezető.  Verekedhetünk,  de
ez még kevésbé alkalmas a dolgok  ilyen
irányú  elintézésére.  Vesztegethetünk,
de ez nem túl etikus. Szóval  a  kocsma
maga a fertő.  Ihatunk, mint a  gödény.
A városkapu logikusan a  más  városokba
jutásunkat segíti némi  vám  ellenében.
Egy  bajnokság  4  helyszin  azaz  négy
város csapatainak  legyőzését  jelenti.
A   bajnoknak  a  Fargan  Pigs,  a  Bad
Aserabs, a Thoran Dogs  csapatán  kívül
néhány  ismeretlen  ellenfelet  is   le
kell gyűrnie.  Ha  ezeket  legyőztük, a
következő bajnokságba  jutunk, ha  lesz
egy olyan  verzió  amit  Skid  Row  jól
feltör, mert sajnos az  én  verzióm  az
a kupa átadása után újra kérte a  kódot
és az általam beírtakra, a  csaó  kalóz
átlépek demó módba, üzenettel válaszolt
 Így, most itt állok megfürödve és  már
erősen startol felém a  cápa ezzel a jó
játékkal  kapcsolatban.  Szeretném  már
azt megérni, hogy  ebben  az  országban
csak jó verziót forgatnának az emberek,
mert a rossz  verzió, hamar  letörlendő
kategóriába tehet egy  kellemes játékot
is. Azt elárulom, nem  könnyű  az  első
teljes bajnokságot megnyerni,   de  kis
szerencsével remek csapatot kreálhatunk
és akkor  nyugodtan  jöhetnek  a  dicső
ellenfelek.

 A játék szép statisztikát vezet a  már
lejátszott mérkőzéseinkről.  Gólszerzők
és sérülések,  vesztegetések, minden  a
lapunkra kerül. A statisztika nem  lesz
SAVE GAME - azt külön  kell  a  lemezre
kimenteni. A  szép  grafikát  a  könnyű
kezelhetőség  egészíti  ki.  A  meccsek
játsszhatók  1,  2  joystickkel,   vagy
komputer-komputer verzióban is. Én  még
soha  sem   bíztam  a  komputerre   egy
meccset sem. A meccsen nincs idő  limit
így akár 5 perctől félóráig  is tarthat
egy kűzdelem. A meccsek  után kaszáljuk
be nyereségünk és  menjünk a  healerhez
gyógyítsuk  embereinket. Ha  nem ezt  a
taktikát választjuk nyugodtan  áshatjuk
saját csapatunk sírját.

Rendkívül fontos a csapatunk folyamatos
fejlődése.  Minden  csapattag igen  jól
ellenőrizhető  tulajdonságokkal  van  a
kezdettől fogva  ellátva, amelyek  vagy
fejlődnek, vagy  nem. Az  intelligencia
erő, gyorsaság,  kitartás, hangulat  és
egészség, ügyesség mindegyike döntő  is
lehet a meccs alakulása  szempontjából.
 Kiküldött  munkatársunk  sajnos,  csak
az első négy város  mérkőzéseibe  nyert
betekintést,  ugyanis  ó  azok a szönyű
crackerek a  negyedik  város  legyőzése
után  a  szuper  kupa  átvételekor  egy
ellenőrző   bizottság egy  kód  képében
ellenőrizte  kis  csapata  előmenetelét
és mivel sajnos  a  hivatalos  M.U.D.S.
kódokat  idegenek   csak  pénz  fizetés
ellenében ismerhetik meg, ezért  sajnos
a gép elzárkózott a további  bajnoksági
részvétel elől.

 Örömmel tudatom azonban,  akik  Petőfi
Csarnoki (Balogh Zs. of  576  kilobyte)
példánnyal  rendelkeznek   még  ennyire
sem jutnak, mert  itt már  az első  kis
kód sincs  feltörve.  Ha valakit  az én
verzióm érdekel, bár ez is   csak  25 %
a szerkesztőségben meglelheti. 

 Egy szó, mint száz ez  egy  remek  kis
sportjáték, egy remek  fantasy  manager
résszel  kiegészítve, jó  zene és  igen
kellemes grafikai effektekkel.

 A könnyű  irányításra  jellemző,  hogy
még én is elég szép  gólokat  dobáltam,
bár néha az a dög cápa  túl gyors  volt
és mindíg a kedvenc emberemet ette meg.

Minden  versenyzőnek  kellemes  játékot
és egy jól megtört verziót kívánok.


  A tudósítást teleportálta:

         Shy Guy of Flatliners
            Coeditor of Guru 
