   Az         eddig        elhangzottak
figyelembevételével    készítsünk   egy
LOGO-t.  Ha  nyitott  szemmel  jársz  a
demo-k  között,  akkor  fel  fog tűnni,
hogy  bármennyire  is sokfélék, azért a
legtöbbjük    két   alapvető  stílusban
készül:

- ST LOGO 
- TÁBLA LOGO

   A    TÁBLA    LOGO-val  a  következő
DEMO-DEPO-ban        foglakozunk    (ha
lesz...),   erre  a  műfajra  jó  példa
SILKIE  munkája a 4096 COLOR INTRO-ban,
ill.  RACK  mester  RAY  OF  HOPE  első
LOGO-ja.  A  mostani részben az ST LOGO
készítésének   folyamatát  mutatom  be.
Természetesen,        mint       minden
általánosítás    ez    is   sántít,  de
viszonylag   kevés munkával nagyon szép
LOGO-k       készíthetők    az    alább
ismertetett módon.
Tehát
    -------
    ST LOGO
    -------
1.

   Keressünk           egy        olyan
karakterkészletet,  ami az adott helyre
befér.    Az  sem  nagy  baj,  ha  első
ránézésre   szimplának,  semmitmondónak
tűnik,    majd    szépen   átalakítjuk,
kipingáljuk.
FONTOS!!!!  Lehetőleg testes betűtípust
alkalmazz,      itt    sokkal    jobban
érvényesül     a    kitöltőminta.    Ha
találtunk    (vagy   kreáltunk)  ilyet,
akkor  írjuk  ki  vele a szöveget, a mi
esetünkben   ez  most  a  DEMODEPO  (az
elválasztójeltől tekintsünk el).

2.

   Kicsit   ízlelgessük  a  szót.  DEMO
DEPO  Próbáljuk meg a fantáziánkkal egy
kicsit meggyúrni,

DEMO
DEPO

   Hoppp....    mindkét   szó  4  betű,
ráadásul  "D"-vel  kezdődnek és "O"-val
végződnek,    ez    már  szinte  tálcán
kínálja  azt,  hogy próbáljuk meg ezt a
szimmetriát                kihasználni.
DEMOPED    Ez   ugyan  nem  tökéletesen
olvasható,    de    egy   LOGO-nak  nem
elsősorban  a  tájékoztatás  a feladata
(akkor  csináljunk    16  pixel  széles
TOPÁZ  betűből  feliratot, az olvasható
lesz ugyan, de kinek kell).

3.

   A    meglévő    karakterek    bizony
gyengécskék,    muszáj    egy    kicsit
feltuningolni.    Egy  pixel  ide,  egy
amoda,  a  kezdő és a záró karaktereket
megnöveljük,    így    már    valamivel
mutatósabb..

4. 

   Ismét    szabadjára    engedjük    a
fantáziánkat,  aztán  amit kifacsartunk
a  víztoronyból,  azt  még hozzátesszük
az eddigiekhez.

   Ezzel  az  ST LOGO készítésének első
fázisával    meg    is    vagyunk.  Egy
elfogadható  alakzatot  kaptunk, amit a
betűk    átalakításával,  a  fantáziánk
megdolgozásával    alkottunk.  Itt  egy
pillanatra  álljunk meg, mert szeretnék
visszautalni    a    "NO   NAME..."-ben
leírtakra.  Az  egész  cikket nem azért
csináltam,  hogy teljen a memória, vagy
hogy    ADT    leblablázhassa,    hanem
szerettem        volna    felhívni    a
figyelmeteket    arra,    miszerint   a
névválasztásnál    már  előre  gondolni
kell,    hogy  a  crew,  vagy  a  tagok
neveiből  milyen logo-k készíthetők. Ha
ezek    hosszúak,    vagy  túl  "nehéz"
betűkből  állnak  (R,  W,  S),  akkor a
grafikusnak  alaposan  alákavarunk.  Az
még  nem  baj,  ha  melóznia kell (hisz
azért  van),  de  egy  húsz karakterből
álló  névcsodát  betenni egy sorba csak
úgy    lehet,    ha  vékony  ,"nyüzüge"
betűket  használ,  így  nem  készíthető
színvonalas  ST  LOGO. Őszintén szólva,
amikor    a   rovatcímen  gondolkodtam,
azért  döntöttem  a  DEMO-DEPO mellett,
mert  kezelhető,  rövid, alkalmas arra,
hogy      a    logokészítés    fázisait
bemutassam rajta.

   Tehát    a   legelső  feladat,  hogy
tömzsi     betűkből    elkészítsük    a
feliratot,  itt nem kell félni a merész
megoldásoktól,  annál  jobb  egy  logo,
minél "vadabb".
-----
5.

   Az    ST   LOGO  készítésének  másik
fázisa    a   betűket  körülvevő  KERET
elkészítése.  Általában  ez  1-3  pixel
széles,    de    a    helytől   függően
alkalmazhatsz               vastagabbat
is.        A    KERET    kialakításánál
                                 NAGYON
FONTOS..  ,  hogy  a  betűk  belsejétől
eltérő  színnel dolgozz (tulajdonképpen
mindegy  melyikkel),  mert  a későbbiek
során    a    MAKE  utasítás  csak  így
használható.    A    KERETET  vagy  úgy
csináld,  hogy kinagyítod a részleteit,
majd    megfelelően  vastag  "ecsettel"
körbehúzod,    vagy    szintén  a  MAKE
utasítást  hívod  segítségül!  Csinálni
kell  egy  másolatot  a  szövegről, ezt
átszínezed,    majd    bekapcsolva    a
MAKE-et,  "alátolod" és amikor a kivánt
rész  "kilóg  alóla", click. Ezt minden
irányban  megteszed,  aztán  nagyítóval
kijavítod a kisebb pontatlanságokat.
----
MINTÁVAL FELTÖLTÉS:
   Csinálsz   két  különböző  színsort,
egyet   a  betűk  belsejének,  egyet  a
keretnek.    Ezekkel    a  színsorokkal
kialakítasz  egy-egy  mintát,  aztán  a
MAKE  utasítással  beteszed.  Ha  ezzel
megvagy,    következik    a  "belövés".
Behívod    a    színpalettát,  aztán  a
színeket   addig  változtatod,  amíg  a
legjobb  kombinációt  meg nem kapod. Az
általam  készített  LOGO  alig  45 perc
alatt        készült     (MAKE    !!!),
természetesen  még  bőven  lenne  rajta
javítanivaló        (pl.    képzeletben
elhelyezel    egy   fényforrást,  aztán
ennek        megfelelően       próbálsz
plasztikusabb  formát  kialakítani), de
csupán  a  folyamat  bemutatása  volt a
célom,  és  memóriatakarékosságból csak
16 color-t használtam.

   Próbáld    az    itt   "hallottakat"
megrágni,  aztán  ((kiköpni))    kapard
elő  a  DPAINT-ot  és  kisérletezz,  de
tartsd  szem  előtt,  a  jó ST LOGO-hoz
négy dolog szükséges :
 - fantázia, merész karakterformák
 - keret
 - jó kitöltőminták és ST színek
 - valamint türelem !!!!!!!!!!


FRICFORCE from FI-RE CREW

   (BAROMKÁNAK       felajánlottam    a
beszólásáért,  hogy csinálok belőle egy
pompás  ST  LOGO-t,  sörétólom  lenne a
kitöltőminta,    aztán  bekeretezem  és
felrakom a falra, erre elviharzott...)

