A közkedvelt ( és a turbokártyák között
legjobbnak  tartott  )  GVP turbokártya
mostantól   kezdve   még   jobb:      a
turbokártyát  összeépítették  a cég GVP
SERIES II SCSI kontrollerrel valamint a
turbokártyához tartozó RAM kártyával.

Így az eddigi három A2000-es bővítőhely
helyett   most   már    csak  egy  hely
felhsználásával   gyorsítható   meg  és
szerelhető  fel winchesterrel egyszerre
az A2000-es.

A kártyán egy 68030-as mikroprocesszor,
egy 68882-es matematikai co-processzor,
1,4  ill. 16 MB 32bites RAM, GVP SERIES
II   SCSI  kontroller  található.     A
kártyának  két  verziója  létezik:   22
ill.   33Mhz -en  jár a processzor.   A
különböző   egységek    egy    kártyára
integrálásának  egyik nagy előnye, hogy
az SCSI csatolóra kötött egységek ( pl.
winchester  ) közvetlenül hozzáférnek a
68030-as   buszhoz,   így  lehetségessé
válik  a 32bites adatátvitel, ami eddíg
csak  az   Amiga 3000-esben   létezett.

                     Gaborca
